
A földet , e siralomvölgyet , cdenné  átalakítani:  ez  a czél, 
a melyre  a művészet  törekszik . 

A/idon  az  ember,  kimerülve  a nap  fáradalmaitól,  visszatér 
hajlékába,  találjo7i  enyhet  és  pihenést  kényelmesen  berendezett 
lakásában,  leljen  tiszta  élvezetet  a szép  tárgyakban , melyek  kör- 
nyezik. E végből  a festő  és  a szobrász  az  ecset  és  a véső  reme- 
keivel díszítik  fel  a nagyok  palotáit.  A műipar  a szeszély  és  a 
képzclc7n  legkedvesebb  alkotásaival  tölti  7neg  házainkat:  a nép 
pedig  már  a legrégibb  korszakokba7i  g07idolt  arra,  hogy  agyag- 
ból gyúrt  egyszerű  edé7iy cinek  szebb  és  tetszetősebb  formákat 
adjon , 77ielyek  látása  örÖ77iet  és  élvezetet  nyujtso7i  7ieki.  Ezért  a 
77iűv észeket  szmté7i  az  emberiség  jótevői  közé  sorolták.  A nagy 
feladatból  kijutott  mindenkinek  a maga  szerepe:  a festőnek  és  a 
szobrásznak  ép  úgy  7nint  az  agyagművésznek ; mÍ7idegyik  hozzá- 
járul  az  emberi  élet  szépítéséhez. 

Hazánkban  is  mindenha . élé7ik  érzék  uralkodott  a művészet 
feladatai  és  7iagy  fo7itossága  iránt.  A pompaszeretö  főpapság 
és  fŐ7iem esség  bő  7nunkát  juttatott  a 77iűvészetnek  a templomok 
és  paloták  ékítése  körül:  a 7ie77izeti  diszöltÓ7iyök  előállítása  szám- 
talan arany-  és  ezüstművest  foglalkoztatott  és  a magyar  ötvös - 
7iiűvek  valamikor  híresek  voltak  egész  Európában. 

Agyag-iparunk  szintén  meglehetős  múlttal  dicsekszik : készít- 
ményei kiviteli  czikket  is  képeztek  a keleti  országokban . Sőt  van 
a magyar  művészet  történetének  egy  fényes  epizódja , a mely  szól  a 
magyar  porczellánról , mely  a nyugaton  a legfinomabb  ízlésű 
műkedvelők  termeiben  pompázott , diadalmas  versenyre  kelve  úgy 
a chinai  műipar  mint  a scvresi  és  meisseni  gyárak  remekeivel . 
A magyar  porczellán-ipar  megteremtőjét  egy  híres  német  tudós, 
Falke  Jakab  lovag,  a bécsi  iparmuzeum  igazgatója,  elnevezte 
cc  modern  Palissy » -nak. 

Az  agyag-ipar  történetét  tanulmányozván  több  ízben  talál- 
koztam volt  Palissy  nevével,  de  Falke  ur  nyilatkozata  fokozott 
mérvben  vonta  figyelmemet  e névre  és  behatóbban  kezdtem  vele 
foglalkozni. 

Es  minél  tovább  tettem  ezt,  minél  jobban  ismerkedtem  meg 
Palissy  műveivel  és  életével,  annál  erősebben  éreztem  magam 
lebilincselve  ez  alak  által.  Valóban  kevés  férfi  járult  hozzá, 
annyira  mint  ő,  ahhoz,  hogy  az  agyagművészet  remekei  minél 
szélesebb  körben  terjedhessenek  és  minél  több  embernek  szépítsék 
a hajlékát,  az  életét.  Az  ő lángelméje  valóságos  forradalmat 
idézett  elő  az  agyagművészetben  és  hatalmas  lökést  adott  a 
mű  ipar  e nevezetes  ágának. 

Ez  már  magában  elég  ok  arra,  hogy  c férfiúval  behatóbban 
foglalkozzunk  és  megismerkedni  igyekezzünk  működésével. 

De  e férfiú  életéhez  és  működéséhez  más,  általánosabb  érdek 
is  fűződik.  Élete  valóságos  regény  volt  és  viszontagságai  annál 
megkapóbbak , mert  a czél,  melyért  ez  a hős  küzdött,  egyike  a 
legnemesebbeknek,  mert  a nehézségek,  melyek  útjába  gördültek, 
nem  a képzelem  szüleményei,  de  egy  sötét  korszak  ádáz  elő- 
ítéletei. A szenvedések,  melyeket  eltűrnie  kellett,  zord  fény  nyel 
világítják  be  a sivár  századot,  a melyben  küzdött  és  e férfiú,  ki 

nem  tanult  a könyvekből,  tisztán  csak  a természet  megfigyelésé- 
ből merített  oly  tanokat  és  rájött  oly  tudományos  igazságokra, 
melyekkel  messze  megelőzte  korszakát  és  a késő  triókor  tudósai- 
nak fórt  utat. 

Hiszem,  hogy>  a magyar  közönséget  érdekelni  fogja  a 
művészet  és  a tudomány  ezen  nagy  előbbrevivője . Fs  hogy  ne ! Hisz 
ez  a művész  és  ez  a tudós  a felvilágosodottság  és  a szabadság 
bajnoka  is  volt.  Egyike  volt  az  elsőknek,  kik  a nép  jogaiért  és 
a vallásszabadságért  küzdöttek.  Már  a XVI.  században  merész 
eszméket  hangoztatott , melyeket  még  ez  a dicső  XIX.  század  sem 
birt  teljesen  megvalósítani  és  szinte  megdöbbenve  olvassuk  az  ő 
könyveit , mert  azokat  oly  szellem  lengi  át,  mely  nem  egyszer 
megszégyeníti  még  a mi  századunkat  is ; mert  azokban  a lelki- 
ismeret és  az  elnyomott  nép  számára  oly  jogokat  követel  az  iró, 
melyekért  egész  mostanáig  hiába  küzdöttünk,  és  melyeket  még 
ma  is  meg  akarnak  tagadni. 

Ecsetelni  fogjuk  e nagy  feltaláló  viszontagságos  életpályáját, 
a mely  egy  megkapó , mélyen  megindító  regény ; be  fogjuk  őt 
mutatni  élete  fénykorában,  mikor  mint  « Bemard  des  Tuileriesr> 
alkotta  számtalan  műremekeit  és  ő,  az  egyszerű  fazekas,  kora 
leghíresebb  tudósainak  előadásokat  tartott  a természet  titkairól 

a 

és  hangoztatta  a nagy  elveket,  melyeket  Bacon  Ferencz , az 
ünnepelt  tudós,  csak  jóval  későbben  fejtett  ki.  Be  fogjuk  mutatni 
rajzokban  és  méltatni  a nagy  « földmunkás » leghíresebb  alkotá- 
sait, melyek  számos  múzeumnak  képezik  féltékenyen  őrzött  kin- 
cseit. Terjedelmesebb  kivonatokban  fogjuk  ismertetni  a ^Recepte 
véritablei > és  « Discours  admirablesi > czimű  műveket,  melyekben 
Pallissy  a természetnek  annyi  titkát  tárta  fel  és  a hol  merészen 
keztyüt  dobott  a Szent- Bér talan-éj  hyénáinak,  kétségba  vonva  a 
bibliai  genesis  betüszerinti  valódiságát  és  bámulatos  éleslátással 

fejtegetve  a földgömb  forradalmainak  elméletét . El  fogjuk  mon- 
dani, hogy  ez  a férfiú , ez  az  egyszerű  paraszt  minő  philippicákat 
irt  a nemesség  és  a papság  ellen  és  mily  'önfeláldozással  védte 
a vallás-szabadságot : alkahnunk  lesz  szólni  a XVI.  század 

O s 

vallásos  küzdelmeiről,  melyekben  neki  oly  kiváló  szerep  jutott  és 
végül  be  fogjuk  őt  mutatni  mint  a vallás - és  népszabadság 
vértamiját. 

Itt  mutatjuk  be  a szobrot,  melyet  a franczia  nemzet  hálás 
kegyelettel  emelt  a művésznek  és  tudósnak  Páris  egyik  leg- 
kiválóbb közhelyén,  a a S aint  Germain  des  Présv  téren.  E szobrot 
Barrias  a híres  szobrász  alkotta,  a ki  megengedte  hogy  azt  e 
rajzban  reprodukáljam 

Tatán,  1886.  november  havában. 

nagy  művész  élettörténete  valóságos  regény  magában 


véve.  Viszontagságteljes  pályán  halad  a hős;  magasztos 
czélok  vezetik;  az  akadályok,  melyeket  kora  szellemének  ádáz 
előítéletei  gördítenek  útjába,  megkapón  jellemeznek  egy  moz- 
galmas, nagy  jelentőségű  történeti  korszakot  és  a tragicus 
befejezés  mély  nyomokat  hagy  az  olvasó  lelkében.  A közben- 
eső  reflexiókat  magasröptű  elme  sugallja,  maga  a szerző,  ki 
mint  bölcsész,  messze  megelőzte  kortársait  és  mint  művész 
korszakot  alkotott  a Szép  történetében.  Kit  ne  érdekelne  ez 
a regényhős,  ki  nem  üres  ábrándokért,  de  az  emberiség  javá- 
nak előmozdításáért  harczol  és  a kinek  ellenségei  nem  kép- 
zelem szüleményei,  de  az  emberiség  örök  gyengéi  és  hibái!  Egy 
hős,  kinek  kalandjai  az  országokat  megrázkódtató  nagy  har- 
czoknak  epizódjai!  Ki  nemcsak  csinálja  a történetet,  de  maga 
írja  is,  mint  legilletékesebb  tolmácsa  az  eszméknek,  melyek 
tetteit  sugallták,  a szándékoknak,  melyek  őt  küzdelmeiben 
vezették.  Maga  mondta  el  élettörténetét.  Kortársai,  a kik  nem 
értették  meg,  fölöslegesnek  tartották  foglalkozni  a szegény 
a föld  munkás »-sal,  ccagyagalakok  készítőjén -vei. 

Palissy  Bernát  a Périgorcl  fia.  Bírón  városa  közelében,  La 
Chapelle  Bírón  nevű  faluban  született  i 5 i o-ben.  Szülei  szegények 
voltak,  de  a fiút  taníttatták  olvasni,  írni,  rajzolni  és  számolni. 

Mesterségnek  először  is  az  üvegfestést  választotta.  Üveg- 
darabokra alakokat  festett,  melyeket  aztán  pép  vagy  ólom 
segélyével  összeragasztott.  Már  itt  is  leleményt  és  rajzbeli 
jártasságot  tanúsított.  Mi  több,  lelkesedett  a mesterségéért. 
((Nemes  foglalkozás  ez,  mondá;  és  a kik  ráadták  magukat, 
nemes  emberek)).  Büszke  lehetett  a mesterségére,  mert  nemes 
családból  való  üvegfestők  is  akadtak,  a mióta  I.  Ferencz 
1525-ben  és  IX.  Károly  1565-ben  megengedték,  hogy  az  üveg- 
festést bárki  is  gyakorolhatja. 

Palissy  nem  érte  be  azzal,  hogy  olasz  és  német  mesterek 
műveit  az  üvegen  egyszerűen  lemásolja.  Alaposabb  tanulmá- 
nyokra adta  magát:  foglalkozott  a gyakorlati  mértannal  és 
az  építészet  elemeivel. 

A tanonczévek  elteltével  vándorútra  kelt.  Beutazta  P'ranczia- 
országot,  végig  járta  Agen  környékének  remek  falvait,  meg 
figyelte  a Dordogne  szökőforrásait,  a Tarn  virágos  partjait. 
Bebarangolta  a Pyrenaeusokat  r és  ott,  a kőzetek  tanulmányo- 
zása közben,  sok  megkapó  tüneményt  észlelt,  melyek  hatal- 
masan felgerjesztették  a tudvágyát  és  a természet  beható 
megfigyelésére  ösztönözték.  A mellett  Nimes  és  Avignon 
városokban  a római  építészet  maradványai  kötötték  le  figyel- 
mét. De  nemcsak  hazáját  igyekezett  megismerni.  Az  Ardenne- 
ken  átkelve  Luxemburgba,  Cleve  és  Breisgau  herczegségbe, 
utóbb  Hollandiába  ment. 

És  nagy  útjait  nem  úgy  tette  meg,  mint  az  afféle  kiváncsi 
tourista.  Mikor  a hegyek  közt,  az  erdőkben  barangolt,  figyelt, 
gondolkozott  és  megérteni  igyekezett  a természet  tüneményeit 

((Nagy  okom  volt  — így  ír  utazásairól  egyik  művében  — 
Istent  remek  csodái  miatt  dicsőíteni.  A tünemények,  melyeket 
láttam,  zavarba  ejtettek  és  bámultam  az  isteni  gondviselést,  mely  ily 
módon  gondoskodott  teremtményeiről.  Ha  figyelmesen  vizsgáltam 
a természetet,  arczra  kellett  borulnom  és  Istent  imádva,  így  kiálték 
fel : ((Jóságos  Isten,  én  is  elmondhatom  a látnokkal : Nem  a miénk, 
Uram,  nem  a mienk,  hanem  a nevedé  legyen  minden  dicsőség)). 

Utazásait  1539-ben  bevégezvén,  visszatért  hazájába,  meg- 
telepedett Saintesben,  ott  megnősült  és  hajléka  csakhamar  meg- 
telt gyermekekkel. 

A város  falain  kivűl  lakott  egy  kertes  házban,  a hol  a 
napi  munka  befejezte  után  közel  érte  a kis  folyót,  mely  a 
fűzfák  közt  vidám  csörgedezéssel  hömpölygeti  locsogó  habjait 
a kies  Charente  felé.  Itt  szeretett  sétálgatni,  mikor  a madarak 
csicseregtek.  Járt-kelt  és  a természet  titkait  kutatva,  leste  meg 
az  állatokat  és  vizsgálgatta  a köveket.  Valami  találmányon 
tűnődött,  a melylyel  használhatott  volna  szomszédjainak,  a 
környéknek,  a melyben  lakott. 

De  kezdődtek  a nehézségek.  Az  üvegfestés  nemes  fog- 

lalkozás  volt,  de  kevés  jövedelmet  hajtott.  A renaissance  alatt 
emelt  világos  épületekben  kevés  szerep  jutott  e művészetnek, 
mely  a góth  székesegyházakon  annyi  remek  csodát  alkotott. 
A góth  stíllel  együtt  enyészetnek  indult  az  üvegfestés  is. 

Palissy  érezte  ezt  és  miután  a mértanhoz  is  értett,  inkább 
földmérési  rajzokat  kezdett  készíteni. 

Uj  foglalkozása  közben,  melyre  a művészet  akkori  iránya 
kényszerítette,  egyszer  a véletlen  egy  ritka  szépségű  mázas 
agyagból'  készült  csészét  juttatott  kezébe.  Mint  az  olasz  hábo- 
rúk után  sok  másféle  tárgy,  úgy  ez  is  Faenzából  vagy  Castel 
Duranteból  kerülhetett  Francziaországba. 

Palissy  élete. 

Ez  a csésze  — másnak  fel  sem  tűnt  volna  — Palissyt 
gondolkodóba  ejtette.  Az  a gondolat  villant  meg  agyában> 
hogy  feltalálhatná  a módját  annak,  mikép  lehet  a cserépedé- 
nyeket mázzal  bevonni,  Francziaországban  egy  eddig  elé  ismeret- 
len művészetet  meghonosítani  és  ezzel  kiemelkedni  a nyomorból. 

Nemes  eszme!  De  merész  vállalkozás. 

Hogy  a keresett  titkot  elleshesse  u természettől,  arra 
kellett  magát  elhatároznia,  hogy  tanulmányozza  az  összes 
agyagnemeket,  olvasztó  kemenczét  épít  és  vegytant  tanul. 

Igen,  de  ebből  egyelőre  meg  nem  él,  el  nem  tarthatja 
számos  tagból  álló  családját.  Mivel  biztassa  nyughatatlan 
kedélyű,  a pillanatnyi  gondok  miatt  türelmetlen  nejét,  ha  egy 
kétes  értékűnek  látszó  eszme  kedvéért  elhanyagolja  napi  mun- 
káját, szerény,  de  biztos  keresetet  nyújtó  foglalkozását? 

Nélkülözésekre  kelle  magát  elszánnia,  feláldozni  éjszakai 
nyugalmát,  koczkára  tenni  vagyonát,  egészségét.  Első  kísérle- 
teiben csalatkozott,  de  mégis  közeledett  a czélhoz.  Ebből  új 
erőt  merített  és  tizenhat  évi  küzdelem  után,  kifárasztva  a sor- 
sot, felfedezte  az  eljárást,  melynek  segélyével  a cserép-edénye- 
ket be  lehet  vonni  mázzal.  De  mennyi  küzdelem  árán  jutott 
el  ehhez  a czélhoz! 

Az  agyag-művészet  tanulmányozására  való  időt  úgy 
kellett  lopnia  az  éjszakai  nyugalomnak  szánt  időből. 

Több  év  múlt  már  el,  de  nem  sikerűitek  sem  azok  a 
kísérletek,  melyeket  egyedül  tett,  sem  pedig  azok,  melyekben 
más  fazekasok  segítettek  neki. 

Abba  kellett  hagynia  a kísérleteket  és  megint  festészet- 
tel, üveg-készítéssel  foglalkozni,  hogy  életét  tengesse. 

Újból  éledt  benne  a remény,  mikor  1543-ban  I.  Ferencz 
király  Saintongeben  sóraktárakat  építtetett  és  az  e czélból 


kiküldött  'biztosok  őt,  Palissyt,  bízták  meg  a sóstavak  és  a 
szomszéd  területek  térképének  elkészítésével.  Ez  a munka  ismét 
némi  tőkét  juttatott  kezébe  és  lehetővé  tette  neki  a kutatások 
folytatását. 

Ezúttal  olyan  iiveghuta-kemenczével  tett  próbát,  mely 
az  eddig  használt  kemenczéknél  nagyobb  meleget  adott.  Két 
és  fél  évig  járt  el  a szomszéd  üveghutákba,  folyton  keresve 
a fehér  mázat,  mert  a fehéret  alapszínnek  hallotta  nevezni. 

cc Isten  úgy  akará,  beszéli  irataiban,  hogy  midőn  már 
elcsüggedtem  és  a legutolsó  kísérletet  teendő,  mentem  egy 
hutába  egy  ember  kíséretében,  ki  több  mint  300  mintát  vett, 
ezek  közt  akadt  egy,  mely  négy  óra  alatt  megolvadván,  fényes 
fehér  maradt.  Mintha  újjá  születtem  volna,  úgy  éreztem  magam.)) 

Szegény  Palissy,  azt  hitte,  hogy  már  megtalálta  a töké- 
letes fehér  mázat.  Pedig  még  nem  tudta  sem  annak  az  adag- 
ját,  sem  a hozzá  szükséges  hőfokot. 

Hét-nyolcz  hónapon  át  folytatta  kísérleteit.  Az  üveg- 
hutákban használtakhoz  hasonló  két  nyílású  kemenczét  épített. 
Kimondhatatlan  fáradságába  került  ez,  mert  egy  magának 
kellett  a falat  raknia.  Szegénysége  miatt  napszámost  sem  birt 
tartani,  hanem  maga  keverte  a vakolatot,  maga  hozta  a vizet 
és  a szükséges  téglát  a hátán  maga  hordta  össze. 

Egy  hónapon  át  éjjel-nappal  keverte  az  anyagokat, 
melyekből  a szép  fehér  mázat  remélte  előállítani,  befödte 
velők  az  edényeit  és  a kemenczébe  rakta  ezeket.  Hat  nap  és 
hat  éjszaka  szakadatlanul  szította  a tüzet  a kemencze  két  nyílásán. 

De  a máz  nem  olvadt. 

Kétségbe  volt  esve.  Már  teljesen  ki  volt  merülve  a mun- 
kától, mikor  észrevette,  hogy  a máz  mily  keveset  absorbeált  az 
anyagból,  a mely  a többit  megolvasztotta  volna. 

Megint  törni  és  zúzni  kezd,  keverget,  de  a mellett  fűtenie 
is  kell,  nehogy  a kemencze  kihűljön. 

Újból  vett  edényeket  és  mintákat  készített. 

A tüzet  folyvást  egyenletesen  kellett  szítani. 

Most  meg  a fája  fogyott  el.  Feltüzelte  a kertjében  levő 
karókat,  majd  meg  a bútorait  és  háza  padolatát. 

((Kimondhatatlan  aggályban  valék.  A hosszú  munka  és  a 
kemencze  rettenetes  tüze  szinte  aszottá  tettek.  A veríték  úgy 
csurgott  rólam,  hogy  testemen  egy  hónapig  nem  száradt  meg 
az  ing.  Az  emberek  meg  gúnyt  szórtak  rám.  Azok,  kiknek 
kötelességök  lett  volna  engemet  vigasztalni,  ott  hagytak  és 
elhíresztelték  rólam  a városban,  hogy  eltüzelem  a házam  pad- 
latát.  Némelyek  erre  azt  hitték,  hogy  hamis  pénzt  akarok 
készíteni  és  ez  a gonosz  munka  emészt  fel.  Görnyedezve  som- 
polyogtam az  utczákon,  mint  a megbélyegzett  gonosztevő. 
Került  minden  ember.  Nemcsak  magam  nyomorogtam,  de 
kénytelen  voltam  csecsemő  gyermekeimet  megfosztani  a daj- 
kájuktól, a kit  nem  bírtam  fizetni.  És  nem  szánt  meg  senki !.. . 
Majd  igy  szóltam  magamban : miért  vagy  olyan  szomorú  ? 
Hisz  megtaláltad,  a mit  kerestél.  Ne  csüggedj ! Még  egy  erő- 
feszítés és  megszégyeníted  rágalmazóidat.  Igen  ám:  egy  erő- 
feszítés! De  mivel  folytatom  a mesterségemet?  Addigra,  míg 
learathatom  fáradságom  gyümölcseit,  eltelik  még  vagy  4 — 5 
hónap.  Miből  tartom  el  addig  a családomat:...)) 

így  tűnődött  a szerencsétlen  Palissy. 

A tudomány  martyrjai  ilyen  megpróbáltatásokon  mennek 
keresztül ! Több  lelki  és  testi  erőt  követel  tőlük  a szent  czél, 
mint  a csaták  dúló  tüze,  mely  csak  órákig  emészt,  pillanatnyi 
elszántságot  követel.  Palissy  újabb  áldozatra  szánta  el  magát. 
Volt  még  némi  hitele. 

Ezt  arra  használta,  hogy  élelmezést  biztosítson  egy  faze- 
kas legénynek,  a kit  maga  mellé  vett  segítőnek,  a fokozott 
erőt  igénylő  végső  próbákhoz.  Hat  hónapnál  tovább  izzadtak, 
de  mikor  a kemencze  építésére  került  a sor,  mégis  kénytelen 
volt  a segédet  elbocsátani. 

Tulajdon  utolsó  ruháját  adta  neki  bérül. 

Ismét  egyedül  folytatta  kísérleteit. 

A régi  kemenczét  szét  kellett  rombolnia  és  újat  készíteni, 
segély  és  pihenés  nélkül.  Kölcsön  útján  beszerezte  a mázhoz 
szükséges  anyagot.  Ezt  kézi-malommal  kellett  megőrölnie,  a 
melynek  forgatásához  rendesen  két  erős  ember  szükséges. 

— «Az  erős  vágy,  vállalatomat  keresztül  vinni,  olyan 
munkára  tett  képessé,  a melyet  lehetetlennek  tartottam  volna. 
Es  mikor  odajutottam,  hogy  munkámat  kiszedjem  a kemen- 
czéből, a szomorúság,  a fájdalom  annyira  erőt  vett  rajtam, 
hogy  egészen  kétségbe  estem.  A vakolat,  a melylyel  a kemen- 
czét építettem,  kavicsos  volt.  A kavicsok  a tűz  hevétől  meg- 
repedvén, lepattogtak,  ráhullottak  a már  olvadásnak  indult 
edénymázra,  és  összekeveredtek  vele,  úgy  hogy  a máz,  mely 
különben  igen  szép  lett  volna,  egészen  megromlott.  Ki  sem 
mondhatom  hogy  ez  mennyire  lehangolt.  Kemenczém  huszonhat 
tallérba  került  és  a pénz  egy  részét  hitelezőktől  vettem  köl- 
csön, a kiket  azzal  biztattam  volt,  hogy  munkám  árából  ki 
fogom  őket  elégíteni.  Többen  közülök  kora  reggel  jöttek  el 
és  lesték,  hogy  milyen  edényt  veszek  ki  a kemenczéből.  Minő 
szégyen  volt  az  rám  nézve,  mikor  a megromlott  mázat  kivet- 
tem a kemenczéből!  Egy  pár  hitelezőm  meg  akarta  azt  venni 
potom  áron.  De  ilyen  mázat  nem  adhattam  ki  kezemből,  mert 
becsületem  nagy  csorbát  szenvedett  volna.  Darabokra  zúztam 
az  egészet  és  bánatomban  lefeküdtem ;; . 

(c  Most  már  semmim  sem  volt,  a mivel  eltartsam  a 

családomat.  Házamban  szemrehányásokkal  halmoztak  el  és 
vigasz  helyett  átkokat  kelle  hallanom.  Szomszédaim  meg 
gúnyolódtak;  bolondnak  mondtak,  mert  a tárgyakért,  melye- 
ket összezúztam,  kaphattam  volna  vagy  nyolcz  frankot.  Ez 
a gúny  tetézte  bánatomat.)) 

«...  Agyamon  heverve  tűnődtem  a sorsom  felett.  És 
ekkor  elgondoltam,  hogy  a ki  az  árokba  esik,  annak  arra 
kell  törekednie,  hogy  onnét  kimászszék.  Megint  hozzá  láttam 
a festéshez,  hogy  némi  vagyont  szerezzek  és  folytathassam  a 
kísérleteket.)) 

Az  új  égetésnél  a felszálló  hamu  rontotta  el  a mázat, 
Palissy  tehát  agyagtokba  zárta  az  edényeit  és  úgy  tette  a 
kemenczébe.  Máskor  meg  az  égetés  nem  volt  egyenletes:  az 
edény  elől  megégett,  hátúi  meg  nem;  balról  jobban,  jobb 
felől  kevésbé  égett  meg;  egyik  helyen  vékony  volt  a máz, 
odább  meg  nagyon  is  vastag.  Mikor  megtanulta  az  egyik 
veszélyt  elkerülni,  más  baj  támadt,  a melyre  nem  volt 
elkészülve. 

Végül  mégis  elért  egy  bizonyos  sikert. 

Elkészített  néhány  j áspis-szerű  mázzal  bevont  edényt,  a 
melyek  paraszt  edények  (figulines  rustiques ) név  alatt  isme- 
retesek. 

A kísérlet  még  tökéletlen  volt.  A parasztedényeket  a 
zománcz  nem  födte  egyformán ; az  olvasztó  anyagok  különböző 
fokban  lévén  hevítve,  a zománcz  szét  folyt  vagy  elégett.  Mire 
a kigyó-zöld  szín  olvadásnak  indult,  a gyík-zöldet  már  meg- 
emésztette a tűz;  a fehér  szín  meg  nem  volt  még  elég  szép, 
mikor  a rák-  és  teknősbéka  szín  már  megolvadt.  Máskor  meg 
az  agyagnemek  különfélesége  miatt  romlott  meg  a munka. 

ccMind  ezen  hibák  — mondja  Palissy  — szörnyű  lelki 
bánatot  okoztak  nekem.  Azt  hivém,  hogy  elébb  jutok  a sír 
széléhez,  mintsem  hogy  a különféle  máznemeket  egy  hőfoknál 
bírom  olvadásra.  E tiz  év  alatt  annyira  megfogytam,  hogy / tes- 
temen nyoma  sem  volt  a húsnak ; lábszáraim  oly  soványak 
lettek,  hogy  saru-szijjaim  menés  közben  lecsúsztak  a sarkamra.)) 

A boldogtalan  feltaláló  a mezőkön  bolyongott,  mert  a 
magányban  akart  tűnődni  a nyomorán,  de  meg  főleg  azért, 
mert  saját  házában  nem  volt  nyugta.  Bármit  tett  is,  az  soha- 
sem talált  helyeslésre. 

a . . . Mindenki  megvetett  és  kigúnyolt.  Még  élt  bennem  a 
remény  és  azért  víg  arezot  mutattam,  ha  látogatóm  jött.  De 
lelkem  nagyon  szomorú  volt.)) 

Némi  sikereket  mégis  tudott  már  felmutatni ; (cparaszt- 
edényei))  keresettek  voltak. 

De  mi  haszna  ? 

Nem  ezt  a kis  anyagi  hasznot  kereste  ő,  hanem  egy 
nagy  találmány  nyal  akarta  az  emberiséget,  a tudományt 
gazdagítani. 

o o 

És  a pillanatnyi  anyagi  siker  nem  tántorította  le  tövises, 
de  dicső  útjáról. 

A mi  pénzt  szerzett,  újabb  kísérletekbe  ölte.  Ha  készített 
valamit,  szétzúzta,  hogy  jobbat  készítsen.  Mindig  jobbat  és 
jobbat  óhajtott  előállítani. 

És  minél  közelebb  ért  a czélhoz,  annál  több  gúnynyal 
illették.  A sátán  mintegy  érezve,  hogy  az  emberiség  jó  nem- 
tője új  diadalt  készül  felette  aratni,  fokozott  erővel  biztatta  a 
gyönge  elméjű  embereket,  -hogy  vakságukban  gördítsenek  új 
nehézségeket  a haladás  bajnokának  útjába,  rikácsoló  gúny  nyal 
igyekezzenek  őt  megriasztani  nemes  törekvésében. 

Palissy  nemes  szivének  nem  is  a gúny  fájt,  hanem  az 
abban  nyilvánuló  korlátoltság,  a sötétség  szelleme. 

((A  kézművesek,  harisnyakötők,  czipészek,  törvényszol- 
gák, jegyzők  és  vénasszonyok  nem  gondolták  meg  hogy  mes- 
terségemnél térre  van  szükségem;  gúnyoltak,  hogy  egyebet 
sem  teszek,  mint  rombolok.  Szidnak.  Pedig  szánhatnának,  a 
miért  a táplálékomra  szükséges  dolgokat  kénytelen  vagyok  a 
mesterségemre  fordítani.  De  a mi  a legrosszabb,  a gúnyt  és 
üldöztetést  saját  házamban  kellett  tapasztalnom.  Ott  azt  akar- 
ták az  esztelenek,  hogy  szerszám  nélkül  végezzem  a dolgo- 
mat. Milyen  képtelenség!  És  minél  balgább  volt  a szemre- 
hányás, annál  inkább  szomorított.» 

«...Több  évig  úgy  éltem,  hogy  nem  lévén  pénzem  a 
kemenczéim  fölé  födelet  építtetni,  hosszú  éjeken  át  ki  voltam 
téve  esőnek  és  szélnek,  társ,  segély  és  vigasz  nélkül,  huhogó 
baglyok  és  vonító  ebek  társaságában.  Olykor  roppant  vihar 
támadt,  a mely  két  felől  fújta  a kemenczémet,  úgy  hogy  a 
munkát  abba  kellett  hagynom,  a mi  nem  kis  veszteséget  oko- 
zott. Az  esőtől  csűrön  víz  lettem.  Ügy  feküdtem  le,  mintha 
a város  valamennyi  pocsolyájában  hurczoltak  volna  meg.  Fárad- 
tan, szomorúan  kerestem  fel  éjfélkor  vagy  hajnaltájban  a fek- 
helyemet. A sötétben  belebotlottam  minden  tárgyba.  Mint  az 
ittas  vánszorogtam  hajlékom  felé.  És  ennyi  vesződség  daczára, 
munkám  mégis  kárba  veszett.  És  mikor  átázva,  átfázva,  haza- 
vetődtem, otthon  még  gonoszabb  baj  várt.  Isten  csodája,  hogy 
a sok  bánat  meg  nem  ölt ...  » 

A felfedezők  és  feltalálók  történetében  gyakran  tapasz- 
taljuk, hogy  a gondviselés  megtízszerezi  a betétet,  de  a vég- 
eredmény meghaladja  nemcsak  a tervezett  sikert,  de  még  a 
reménylettet  is. 

A kitartás,  az  erős  akarat  terveznek  és  az  isteni  gond- 
viselés kegye  megtoldja  a megérdemlett  sikert. 

Palissy  találmányára  döntő  befolyást  ép  azok  a kísérletek 
gyakoroltak,  melyek  legtöbb  áldozatot  igényeltek,  legerősebb 
próbára  tették  a feltaláló  akaraterejét. 

De  segített  a gondviselésszerű  véletlen  is.  1548-ban  a sóadó 
miatt  Bordeauxban  és  Saintongeban  véres  lázadás  ütött  ki 
A parasztok  bevették  Saintes  városát,  feltörték  a börtönöket, 
kiszabadították  azokból  a barátaikat,  a csempészeket,  a sóadók 
jegyzőkönyveit  elégették,  az  adószedőket  pedig  felakasztották. 

MontmdVency  Anna  a lázadókra  kemény  büntetést  rótt. 
Ez  alkalommal  történt,  hogy  Saintonge  városában  az  előkelő 
urak,  a kik  már  akkor  megkedvelték  Palissyt,  bemutatták  őt 
az  új  várparancsnoknak. 

Ez  szerette  a fényűzést ; kedvelte  a kerteket  és  palotákat 
és  miután  a saintongesi  művész  munkái  megtetszettek  neki, 
Palissy  szerencséje  meg  volt  alapítva. 

Műhelyt  rendeztek  be  neki  a bástyák  táján  levő  városi 
tornyok  egyikében ; alkalmazták  őt  mint  üvegfestőt  és 
zománczozót  is  az  écoueni  kastélyban,  melyet  a connetable 
kegyvesztettsége  idején  építtetett  és  melynek  mindhárom  hom- 
lokzatán Horácznak  ez  a verse  olvasható:  Aequam  memento 
rebus  in  arduis  servare  mentem.)) 

E kastély  számára,  melyben  az  elenyésző  góth  stil  páro- 
sult az  újjá  született  antik  idomokkal,  Palissy,  Roux  mintái 
szerint,  egy  színes  ablakot  készített,  Francziaország  czímerével 
és  I.  Ferencz  salamanderjével,*  s egy  másikat,  melyen  két 
angyal  tartja  a város  nevének  kezdő  betűit.** 

* Látható  a Cluny-muzeum  gyűjteményében  851.  sz.  alatt. 

**  Ugyanott  852.  sz.  alatt. 

Bizonyára  készített  e kastély  számára  más  műveket  is, 
de  ezeknek  nyoma  veszett. 

A connetable  azzal  is  megbízta  Palissyt,  hogy  készítsen 
egy  barlangot  a kert  díszítésére. 

A barlangok  divata  Olaszországból  jött  s a meudoni  híres 
volt  Francziaorszá^ban.  Ezt  Ponsard  meofénekelte  Lotharinq-ia 

o o o 

Károly  és  Madame  Claude  (II.  Henrik  leánya)  házassága 
alkalmából* 


* Eglogue  III  ou  Chant  pastoral  sur  les  nopces  de  monseigneur  Charles 
dúc  de  Lorraine  et  de  madame  Claude,  fiile  du  roy  Henry  II. 

Au  travers  d’une  vigne  en  une  sente  ótroite 
Gaignérent  pás  á pás  la  grotte  de  Meudon, 

La  grotte  que  Charlot,  (Charlot  de  qui  le  nőm 
Est  saint  pár  les  foréts)  a fait  creuser  si  béllé 
Pour  estre  de  deux  Soeurs  la  demeure  éternelle 
Soeurs  qui  en  sa  faveur  ont  méprisé  les  eaux 
Pour  venir  habiter  són  bel  antre  d’Eurote  esmaillé 
Une  loge  voutée  en  un  rocher  taillé. 


Ils  furent  esbahis  de  voir  le  partiment, 

En  un  lieu  si  dósért  d’un  si  beau  bastiment 
Le  plán,  le  frontispice,  et  les  piliers  rustiques 
Qui  effacent  l’honneur  des  colonnes  antiques: 
De  voir  que  l’artifice  avait  orné  les  murs 
De  divers  coquillages  en  des  rochers  si  durs, 
De  voir  les  cabinets,  les  chambres  et  les  salles, 
Les  terrasses,  festons,  guillochis  et  ovalles 
Et  l’esmail  bigarró  qui  ressemble  aux  couleurs 
Des  prez  quand  la  saison  les  diapre  de  fleurs. 


II. 


AZ  ALKOTÁS  KORSZAKA. 


^|J)alissy  szerencséje  meg  volt  alapítva.  Találmányát  elismer- 

ték,  jutalmazták.  És  ha  nem  méltatták  is  azt  teljes  értéke 
és  hordereje  szerint,  a művész  most  már  élvezhette  az  alkotás 
örömeit,  azon  lélekemelő  tudatban,  hogy  a késő  utódok  babér- 
koszorúkat fognak  neki  fonni  és  neve  meg  lesz  örökítve  a 
tudomány,  a művészet  aranykönyvében. 

Az  écoueni  barlangot  teremtette  és  annak,  mint  a ter- 
mészet hű  megfigyelője,  igazabb  jelleget  adott,  mint  a meu- 
doni  barlang  megteremtője.  Égetett  agyagból  faragta,  púpos 
görbe  szikla  alakjában,  befestve  különféle  színekkel. 

Hasonnemű  alkotásai  voltak  Reuxben  (Normandia),  Chaul- 
nes  és  Nesles  városokban.  De  ezekből  a művekből  nem  ma- 
radt fenn  egyéb,  mint  az  óriási  oszlopfő,  melyet  a sévresi  gyűj- 
teményben őriznek. 

Mig  Palissy  a csendes  műhelyben  a fehér  zománczot  kereste, 
Francziaország  nagy  mozgalmak  és  eszmeharczok  színhelyévé 
változott  át. 

A reformatio,  melyet  1546-ban  két  német  barát  hozott 
be  Saintonge  városba,  mély  hatást  gyakorolt  az  őszinte,  val- 

lásos  kedélyű  Palissyre,  ki  egyik  első  tagja  volt  a saintongei 
protestáns  gyülekezetnek. 

Mély  belátásu  elméje  kötelességgé  tette  neki  a szakítást 
a visszaélésekkel,  költői  lelkét  pedig  megragadta  a protestáns 
cultus  nemes  egyszerűsége.  ((Midőn  a zsoltárok  énekét  hallga- 
tám — írja  — úgy  tetszett  nekem  mintha  a patak  széle  mellett 
elhúzódó  fasorok  mentén  haladnék;  úgy  tetszett  nekem,  mintha 
több  hajadon  leányt  hallgatnék,  aki  nyájait  legelteti  és  fuvolán 
játszó  pásztorokat)).  De  legtöbb  hatást  gyakorolt  reá  az  uj 
vallást  legelsőkul  hirdető  férfiak  becsületessége  és  erénye,  mely 
oly  éles  ellentétet  képezett  az  akkori  alsó  papság  bomlott 
erkölcseivel 

((Ezek  az  aggastyánok  nem  kötöttek  föl  kardot,  hanem 
egyszerűen  botot  vettek  a kezükbe  és  mentek,  egyedül,  féle- 
lem nélkül)). 

Ez  egyszerű  apostolok  intései  és  példái  igen  jelentékeny 
hatást  gyakoroltak,  a vidék  népére;  a kik  addig  fényűzést 
gyakoroltak,  egyszerűbb  életet  kezdtek  élni  és  alamizsnákat 
osztogattak;  a pörlekedők  békésen  egyezkedtek;  a hatóságok 
maguktól,  a maguk  hatáskörében  betiltottak  több  rossz  szo- 
kást, igy  pl.  a vendéglősöknek  megtiltották,  hogy  helyiségeik- 
ben szerencsejátékokat  tűrjenek.  A családapákat  nem  volt 
szabad  kiszolgálni,  hogy  szokjanak  hozzá  családjuk  körében 
élni.  Vasárnaponkint  a czéhtársak  csoportosan  kimentek  a 
rétekre,  ott  zsoltárokat  énekeltek  és  egymásnak  felovastak  az 
áhitatos  könyvekből. 

De  csakhamar  üldözni  kezdték  az  uj  vallás  híveit;  a déli 
és  nyugati  tartományokban  a protestáns  hitszónokokat  haj- 
szolták mint  a vadállatokat  és  börtönbe  vetették  őket.  — 
A jámbor  művész  igen  megkapón  írja  le  ezeket  az  üldözése- 

két : ((Titkon  visszavonultam  házamba,  hogy  ne  lássam  a 
mészárlást  és  a fosztogatást,  a mit  a városokban  és  a falvak- 
ban véghez  vittek.  — Két  hónapig  éltem  ott  és  úgy  tetszett 
nekem,  mintha  a pokol  valamennyi  ördögét  rábocsátották 
volna  a földre,  hogy  azt  elpusztítsák.  — Ablakomon  kitekintve 
láthattam,  a mint  a katonák  az  utczákon  kivont  karddal  fut- 
kostak és  keresgélték  az  eretnekeket.  A kis  gyermekek  is 
összegyűltek  egy  téren  házam  előtt  és  játékaikban  utánozták 
a férfiak  káromlásait  és  öldökléseit)). 

Az  1559-iki  rendelet  halállal  büntetendőknek  nyilvánította 
az  eretnekeket  és  a bordeauxi  parlament  1562-ben  halálra  is 
ítélte  a saintongei  kis  hitközség  néhány  hívét.  De  ez  fokozott 
buzgalomra  bírta  az  életben  maradottakat;  ezek  felülkerekedtek 
a városban  és  megtorolni  óhajtván  a vértanúk  halálát,  nagy 
mérvű  rablásokat  és  fosztogatásokat  vittek  véghez. 

Palissy  ezekben  az  erőszakosságokban  nem  vett  részt  és 
ezért  Montmorency  herczeg  az  ő műhelye  elé  őrséget  állított, 
hogy  az  újból  diadalra  jutott  katholikus  párt  repressaliáitól 
megóvja.  De  a bordeauxi  parlament  ezt  nem  vette  figyelembe, 
hanem  egy  szép  éjjelen  a művészt  elfogatta  és  a bordeauxi 
börtönbe  hurczoltatta.  A nép  betört  a műhelyébe,  de  ösztö- 
nénél fogva,  mely  igazságosabb  és  eszélyesebb  volt,  mint  a 
parlament  tagjainak  vakbuzgósága  és  uralomvágya,  nem  pusz- 
tított, nem  lopott  semmit  a művészet  eme  szentélyében. 

A connetable,  Palissy  pártfogója,  a művészt  úgy  szaba- 
dította ki  a börtönből,  hogy  «a  király  és  a királyné  paraszt- 
csoportjainak feltalálója))  czimet  adományoztatta  neki,  kapcso- 
latba hozta  személyét  a király  nevével  és  igy  kivonta  a bor- 
deauxi parlament  fenhatósága  alól.  De  nemcsak  ő részesült  ily 
jótéteményben,  hanem  az  eszme  is,  melyért  küzdött. 

Az  amboisei  convent  1563-ban  ki  mondta,  hogy  saját 
házában  mindenki  élhet  a tetszése  szerint  és  lelkű  smeretének 
hite  miatt  senkit  se  lehet  kérdőre  vonni. 

Ez  időben  Palissy  a Montmorency  herczeg  számára  dol- 
gozott, elkészítette  az  écoueni  kastély  sekrestyéjének  szép 
fayenceit,  melyeken  a szent  történetből  vett  jelenetek  vannak 
ábrázolva.  A zománcz  ragyogó  színeivel  reprodukálta  Dürer 
Albert  rajzait  a Megváltó  szenvedéseiről  és  ezekből  16  képet 
állított  össze  egy  keretbe  és  mikor  Michel  Angelo  márvá- 
nyait és  Rafael  páratlan  festményeit  megfelelő  világításba 
akarták  helyezni,  az  ablaküvegek  festésére  nálánál  hasztalan 
kerestek  volna  ügyesebb  embert  és  ő festette  az  ablakokra 
az  Istenek  lakodalmát,  Proserpina  és  Psyche  meséit. 

A rákövetkező  évben  Medici  Katalin  beutazta  az  országot, 
hogy  bemutassa  a népnek  a fiatal  IX.  Károly  királyt.  Néhány 
napot  Saintongesban  is  töltött  és  ez  alkalommal  a művész 
bemutatta  neki  zománczos  munkáit  és  tervet  terjesztett  eléje 
a grottáról,  melyet  később  két  fia,  (mások  szerint  két  unoka- 
öcscse)  Miklós  és  Mathurin  segélyével,  a Tuileriák  kertjében 
fel  is  állított. 

A terv  megtetszett  és  az  anya-királynő  a művészt  meg- 
hívta Párisba,  a Tuileriákban  műhelyet  rendeztetett  be  neki  és 
ott  nem  egyszer  személyesen  látogatta  meg. 

Palissy  keveset  olvasott.  De  volt  egy  könyv,  mely  igen 
mély  hatást  gyakorolt  lelkére:  a ccPolyphile  álma))  czímű  alle- 
goricus  regény,  melyet  Colomea  Francesco  domonkosrendű 
szerzetes  irt  és  melyet  1546-ban  fordítottak  francziára.  Ez 
inspirálta  az  écoueni  barlang  megalkotásánál. 

((Tudom,  mondá  erre  vonatkozólag  aRecepte  véritable» 
czímű  művében,  hogy  egyik-másik  tudatlan  ellensége  az  erén)'- 

nek,  egyik-másik  rágalmazó  azt  fogja  mondani,  hogy  a kert 
terve  Polyphile  álmához  hasonlít.  Polyphile  álmában  előfordul 
egy  barlang,  melyben  természet  után  alakított  gyíkokat  és 
sárkányokat  látunk,  halakat,  melyek  rezegni  látszanak  a viz 
mozgásától.)) 

Az  anyakirálynőnek  bemutatott  emlékiratban  az  ő barlangja 
tervét  igy  jellemezte  : 

((A  magaslatokon  és  a mélyedésekben  kígyók  és  viperák 
lesznek  láthatók,  úgy  ahogy  azokat  a természet  mutatja.  Lesz 
ott  egy  vizes  gödör  közönségesen  előforduló  halakkal.  Az 
említett  szikláról  a halakra  vizsugarak  fognak  hullani,  melyek 
mozgásba  hozzák  a gödör  vizét,  úgy  hogy  időközönkint  szem 
elől  vesztjük  a halakat,  mintha  ezek  a vízbe  menekültek  volna. 
Mindez  oly  természethiien  lesz  faragva  és  színezve,  hogy  azt 
ki  se  mondhatom.)) 

A kitűnő  agyagidomító,  ki  nagy  ügyességre  tett  szert  a 
mintázásban,  nemcsak  halakat  és  madarakat  akart  mintázni  a 
barlang  számára,  de  csíkos  szövetben  bizarrul  öltözött  embe- 
reket is.  És  már  jó  előre  örült  a kis  és  nagy  minták  hatásá- 
nak. Egy  maroknyi  főszszel  kezében  versenyre  akart  kelni  I 
Barthelémy  Prieur,  Jean  Goujon  és  más  ily  híres  szobrászokkal. 

A tervezett  barlangot  a Tuileriák  kertjében  építette.  Bizarr 
ízlésű  mű  lehetett,  a mondottak  után  ítélve.  Építője  azt  hir- 
dette róla,  hogy  örök  időkig  fog  tartani.  Nem  tudjuk,  elké- 
szült-e vele  teljesen.  Annyi  bizonyos,  hogy  IV.  Henrik  alatt 
már  nem  volt  nyoma. 

Palissy  most  már  dicsősége  tetőpontján  állt. 

Medici  Katalin,  a ki  akkor  Francziaországot  kormányozta 
nem  hiába  volt  ivadéka  annak  a családnak,  mely  Flórenczet 
a művészet  tekintetében  a legnagyobb  polczra  emelte;  az  egy- 

szerű  nyers  művészben  csakhamar  felismerte  a ritka  lángészt 
és  az  annyi  fáradsággal  összegyűjtött  nagy  tudományosságot. 
— Belátta,  hogy  Palissy  a legalkalmasabb  ember  arra,  hogy 
a királyi  kertek  és  paloták  szépítése  körüli  munkákat  vezesse 
és  azért  kinevezte  őt  a Tuileriák  kormányzójának.  A palotá- 
ban lakást  rendezett  be  neki,  mely  a Szajnára  nézett  és  itt  a 
Tuileriák  palotájában,  a hol  az  uj  eszmék  legfanatikusabb  és 
legveszélyesebb  ellenségei  laktak,  Palissy  elvtársakat  és  jó 
barátokat  talált.  Mikor  az  anya  királyné  távozott,  Palissy  haj- 
lékában összegyűltek  Feuquéres  ur,  Madame  d’Uzés  és  még 
vagy  tizenketten,  a kiknek  nevében  Palissy  néha  a saintongei 
hitrokonoknak  azon  jelentőségteljes  szavakat  írhatta : « A Caesar 
házában  összegyűlt  testvérek  üdvözletüket  küldik  nektek)). 

Palissy  lakosztályában  kiváló  férfiak  fordultak  meg,  minők 
Merlin  miniszter,  Coligny  tengernagy  főalamizsnása,  Páré 
Ambrus,  a ki  három  királynak  volt  seborvosa,  Ducerceau 
III.  Henrik  építésze,  a ki  akkor  a ((Pont  neuf»  tervén  dolgo- 
zott, Jean  Viret  a híres  mathematikus  és  Sanxay  költő,  a ki 
akkor  egyike  volt  a jobbaknak. 

Ez  a költő  Palissyről  hosszabb  költeménye  is  irt,  mely- 
ben szólt  a görög  Kariatidekről,  Hercules  oszlopairól,  a világ 
hét  csodájáról  és  azután  kijelentette,  hogy  mindeneknél  külön- 
bek Palissy  művei. 

«Mais  cela  n’approchc  point 
Des  rustiques  figulines 
Que  tant  et  tant  bien  as  peint 
Et  dextrement  imagines». 


Minő  változás  volt  ez  Palissy  életében!  Ha  vissza  gon- 
dolt a szomorú  évekre,  midőn  nem  akadt  a ki  vele  kezet  szo- 
rítson, midőn  hajléka  nem  volt,  hol  fejét  nyugalomra  hajthatta 


Palissy  clete. 

\olna,  midőn  gyermekeinek  kenyeret  nem  hirt  adni.  És  most 
itt  találta  magát  egy  királyi  kastélyban,  körülvéve  fényűzéstől, 
kényelemtől  és  a művészek  kincseitől  ! 

De  a szerencsés  fordulat  nem  puhította  el,  sőt  uj  munka- 
erőt adott  neki. 

Ez  időszakban,  élte  legboldogabb  idejében,  készítette  szám- 
talan remek  relief  műveit,  gyümölcsös  kosarait,  tálait,  melyeket 
a Louvre  egy  termében  annyi  kegyelettel  őriznek. 

Az  uj  légkör  jelentékeny  hatást  gyakorolt  a művészre. 
Palissy  megváltoztatta  modorát;  a gyíkok  és  békák  faragásá- 
val felhagyott  és  a kor  áradatát  követve,  nymphákat,  istennőket 
idomított,  kevésbé  hallgatott  a természet  sugallatára,  mely  a 
nyomor  napjaiban  annyi  felséges  alkotásra  ösztönözte;  de  tálai, 
kupái,  kagylói  mindig  nagy  műgondról  tanúskodtak. 

Ez  volt  Palissy  dicsőségének  korszaka. 

Rothschild  Antony  gyűjteményében  van  egy  zománczos 
terracotta  medaillon,  a melyről  azt  állítják,  hogy  Palissyt  áb- 
rázolja. De  sokkal  hitelesebb  a velinpapiron  készült  rajz,  me- 
lyet Sommerard  1865-ben  a Cluny  muzeum  részére  vett  meg, 
és  melynek  hű  másolatát  találják  itt  olvasóink.  Minden  arra 
vall,  hogy  ez  a rajz  akkor  készült,  mikor  Palissy  élte  delén 
állott.  Neve  fekete  alapon  nagy  arany  betűkkel  csillog,  mert 
a rajzoló  nyilván  föl  akarta  hívni  a figyelmet  egy  híres  férfiú 
képmására.  A rajz  nagy  gonddal  készült  és  másolatban 
jellemzetes  hosszú  arczot  nem  is  igen  lehetne  előállítani, 
arcz  csontos ; szertelen  hosszúvá  teszi  az,  hogy  hosszú  franczia 
szakáiban  végződik  és  igen  magas  kopasz  homlok  domborodik 
fölötte.  A ruha  díszes,  tarka,  a milyent  ama  korszak  udvari 
személyzete  viselt.  Az  arczkifejezés  nyugodt,  az  ajkakon  gú- 
nyos mosoly  játszik,  a szem  fáradtságra  vall.  A bal  szemöldök 

alatt  széles  seb  látszik,  mely  talán  megmagyarázza  egyik  mű- 
vének azt  a mondását,  hogy  kemenczéjében  a kavicsok  ccdur- 
rogtak  mint  a menydörgés  és  vágtak  mint  a borotva.)) 

A művész,  hogy  megmagyarázza  a rajzon  látható  fej  kopasz- 
ságát és  a homlok  mély  barázdáit,  a rajz  alá  a következő 
jeligét  irta: 

«Semmi  teremtmény  sem  képes  gyümölcsöt  létrehozni, 
rendkívüli  munka,  tapasztalás  és  fájdalmak  nélkül))  * 

A csekély  számú  okiratok  közül,  melyek  Palissyról  ránk 
maradtak,  csak  egyetlen  egy  viseli  a sajátkezű  aláírását.  Ez 
egy  ioo  livres-ről  szóló  nyugta,  melyet  Saintongeban  állított 
ki  1564-ben  mint  a várparancsnok  építésze  és  a barlangalakok 
feltalálója.  Az  okiratot  Róbert  Ullysse  fedezte  fel  a párisi 
nemzeti  könyvtárban  őrzött  nyugták  közt  és  közzétette  1856-ban 
a Franczia  Művészet  uj  okmánytárában.  Az  okirathoz  Anatole 
de  Montaiglon  irt  magyarázó  jegyzeteket. 

íme  Palissy  aláírása,  úgy  a mint  az  említett  okiraton  találtatott. 


Mielőtt  áttérnénk  Palissy  főbb  alkotásainak  leírására,  el  kell 
mondanunk  egyet-mást  a hátrahagyott  iratokból,  melyekből  meg- 
láthatjuk, hogy  mily  öntudatos,  mily  mély  belátásit  elme  alkotta  a 
műveket,  melyeket  rajzainkban  a magyar  olvasónak  bemutatunk. 


* Nulle  natúré  ne  peut  produire  són  fruit  sans  estréme  travail,  voire  et  douleur. 

'~wFt  viharos  idők  közepette  Palissy  nem  szűnt  meg  a természe- 
tét  tanulmányozni,  nevezetesen  behatóan  foglalkozott  nö- 
vénytannal, geológiával  és  vegytannal.  Nevezetes  gyűjteménye 
volt  az  ásványi  termékek  jeles  példányaiból,  melyeket  negyven 
évi  szünetlen  utazásai  és  munkái  közben  gyűjtött  össze. 

Azon  időben  még  nem  voltak  múzeumok  és  nyilvános 
gyűjtemények  és  egyes  műkedvelők  termei  voltak  a tudomány 
menhelyei.  így  pl.  Verjiel  Sámuel  saintongei  gyógyszerész 
terme  volt  az  iskola,  a hol  Palissy  művészi  ízlése  képződött. 
A vegytant  a tournaii,  poitoui  és  anjoui  gyógyszerészek  és 
aianymüvesek  műhelyeiben  tanulmányozta. 

Palissy  vasszorgalmat  fejtett  ki  és  a tudományosság  oly 
fokára  emelkedett,  mely  meglepte  az  akkori  tudósokat.  A sze- 
rény fazekas  oly  tekintélyre  tett  szert,  hogy  az  ő felszólalása 
következtében  a középkor  barbár  gyógyszerei,  minők  a Mith- 
ridat  és  Theria,  melyek  háromszáz  szernek  emészthetlen  keve- 
rékei voltak,  kijöttek  a használatból. 

Egy  saintongesi  orvos  hathatósan  támogatta  és  ő,  hozzátéve 
a saját  fáradhatatlan  kutatásainak  eredményeit,  szép  gyűjte- 
ményre tett  szert,  mely  akkoriban  ritkította  párját. 

De  ő a tudomány  kincseit  nem  csak  a saját  hasznára 
gyűjtötte,  közjóvá  akarta  azokat  tenni  és  65  éves  korában 
elhatározta,  hogy  nyilvános  felolvasásokat  fog  tartani  a titkokról, 
miket  egy  félszázad  kimondhatlan  küzdelmei  és  szenvedései 
árán  szerzett. 

(cElhatározám,  irja  egyik  művében,  hogy  falragaszok  utján 
egybehívom  Páris  legtudósabb  orvosait  és  három  előadásban 
közlöm  velük  azt,  a mit  a szökőkutak,  kövek,  érczek  stb.  félék 
dolgában  tapasztaltam.  Azt  akarám,  hogy  csak  is  tudvágyók 
és  tudósok  jöjjenek  előadásaimra  és  hirdetésemben  kijelen- 
téin, hogy  csak  az  léphet  be,  aki  egy  tallér  belépti  dijat 
fizet.  Ezt  főleg  azért  tevém,  mert  úgy  gondolám,  hogy  válo- 
gatott hallgatók  közül  inkább  akad,  a ki  ellenvéleményt  mond, 
olyan  észrevételt  tesz,  mely  engem  is  felvilágosít.  Tudtam, 
hogy  ha  nem  mondok  igazat,  bizonyára  akad  majd  a görög  és  latin 
tudósok  közt  a ki  ellent  mond,  már  csak  a tallér  miatt  is  a 
mit  velük  lefizettettem.  De  hála  az  égnek,  sohsem  akadt,  a ki 
csak  egy  szóval  is  ellent  mondott  volna  annak,  a miket  elő- 
adtam.)) 

Ez  előadásokat  1575-től  1584-ig  tartotta  és  oly  közön- 
séget gyűjtött  össze,  mely  kiváló  becsületére  vált : a király 
orvosai,  bourgognei,  bretagnei,  normandiai  és  poitoui  orvosok, 
Páré  Ambrus  a király'  első  sebésze,  gyógyszerészek,  papok,  neme- 
sek, ügyvédek,  szobrászok,  mint  Prieur  a híres  szobrász  stb. 

Képzelhető,  hogy  az  egyszerű  fazekas  sok  érdekes  és  uj 
dolgot  mondhatott  el,  ha  ilyen  válogatott  hallgatóság  figyelmét 
tudta  lebilincselni. 

A ki  tizenhat  éven  át  annyit  tudott  szenvedni  egy  esz- 
méért mint  Palissy,  azt  magas  elme  meggyőződése  sugallhatta 
csak ; azt  nem  a véletlen,  de  a természet  törvényeinek  éles 

megfigyelése,  rendkívüli  alapossággal  folytatott  tanulmányozása 
vezette  sikerre. 

Tanulmányainak  eredményeit  nem  csak  gyártmányaiban, 
de  irataiban  is  tette  le  és  ezeket  a XV III.  század  nagy  franczia 
•és  német  tudósai  bámulva  olvasták. 

Buffon,  az  emberiség  egyik  legnagyobb  lángelméje  ezeket 
irta  Palissyról  a ccPreuves  de  la  Théorie  de  la  térré » czímű 
művében  : 

ccEgy  fazekas,  a ki  nem  tudott  se  latinul,  se  görögül,  a 
XVI.  század  vére  felé  legelőször  mondta  ki  az  összes  tudósok 
-előtt,  hogy  az  ásatag-állatok  (fossilia)  valóságos  kagylók,  me- 
lyeket a tenger  hagyott  hátra  régi  helyein,  hogy  a különböző 
alakok  állatok  és  halak  alakjai  és  merészen  kihívta  Aristoteles 
egész  iskoláját,  hogy  czáfolja  meg  őt.  Palissy  Bernát  volt,  egy 
oly  nagy  természettudós,  a milyent  csak  a természet  képezhet. 
Rendszere  egy  évszázadig  maradt  fenn,  bár  a szerző  neve 
majdnem  teljesen  elenyészett.  De  eszméi  újra  éledtek  és  meg- 
találták a megérdemlett  elismerést.)) 

Palissy  Bernát  iratai  telve  voltak  meglepő  elméletekkel, 
mély  belátásra  valló  megjegyzésekkel  és  a természet  törvé- 
nyeinek leleményes  alkalmazására  való  útmutatásokkal.  Tár- 
gyalva volt  azokban  a vizek,  folyók,  források,  fémek,  gyógy- 
szerek, sók,  kövek  és  a legkülömbözőbb  agyagnemek  minden- 
nemű természeti  sajátsága;  elmondja  azt  is,  mily  módon  találta 
fel  a zománczot. 

Hogy  mikép  lehet  a zománczot  előállítani,  nem  mondja 
el.  Nem  árulta  el  titkát,  melyet  még  segédei  előtt  is  gondosan 
rejtegetett.  Ezért  keserű  szemrehányásokat  is  tettek  neki,  de 
a kik  ezt  teszik,  feledik  hogy  az  akkori  korszakban  minden 
műhelyben  a legféltékenyebben  őrizték  a gyártási  titkot  és  a 

munkásoknak  halálbüntetés  terhe  alatt  volt  megtiltva  a műhely 
titkát  eláruln  i.  Egy  akkori  velenczei  törvény  erre  nézve  követ- 
kezőleg intézkedett:  «Ha  egy  munkás  vagy  művész  idegen 
országba  viszi  művészetét,  parancs  küldetik  neki,  hogy  jöjjön 
vissza;  ha  nem  engedelmeskedik,  börtönbe  vetik  a hozzá  leg- 
közelebb álló  rokonokat,  hogy  így  rábírják  az  engedelmességre; 
és  ha  ezután  is  vonakodik  visszatérni  hazájába,  emisszáriust 
küldenek  utána,  a ki  legyilkolja)). 

Ő elmondta  irataiban,  hogy  a mázat  mily  anyagokból  állí- 
totta össze,  csak  azt  nem  árulta  el,  hogy  mily  adagokban  ke- 
verte össze  az  alkatrészeket.  Úgy  találta,  hogy  ennek  a meg- 
tudása  nem  szükséges  a nagy  közönségnek.  De  örömest  közié 
azon  tudományos  fölfedezéseit,  melyeket  általános  érdektieknek 
tartott,  pedig  igen  sokat  fedezett  fel  a ph isika,  vegytan,  a föld- 
tan terén,  oly  tudományokban,  melyeknek  akkor  még  a nevét 
is  alig  ismerték.  Ő tudta,  hogy  a hőség  nagyítja  a viz  térfo- 
gatát; látta,  hogy  a források  a földbe  szivárgott  esővízből 
táplálkoznak;  megfigyelte  hogy  a viz  rendszeresen  a forrás 
színvonalára  igyekszik  emelkedni  és  ebből  kiindulva  igen  ész- 
szerű módszert  gondolt  ki  az  artézi  kutak  fúrására;  volt  fogalma 
a levegő  nehézségéről;  állította,  hogy  egyik  fém  nem  alakít- 
ható át  más  fémmé;  arról  hogy  a folyókon  miként  képződik 
a jégkéreg,  oly  elméletet  állított  fel,  a melyet  ma  is  lehet 
védeni ; igen  szerencsés  magyarázatot  adott  a szivárványról ; 
kísérleteket  tett  a salétrommal,  melyek  fontosak  a jegeczek- 
ről  szóló  tudományban;  a vonzerő  törvényeiről  már  voltak 
bizonyos,  habár  zavaros  eszméi  és  azokhoz  állhatatosan  ragasz- 
kodott ; jelezte  a fémélegek  hatását  a kövek  színezésére ; 
megmagyarázta  a mész  formatiók  különböző  sűrűségét,  a föld- 
tannak bizonyos  változhatatlan  törvényeit  fedezte  fel;  tanul- 

mányozta  a tenger  hatását  a partokra  és  ismerte  a megkö- 
vesűlt  kagylók  eredetét. 

És  a dolgoknak  e mélyre  ható  megértését  nem  a köny- 
vekből merítette,  mert  keveset  olvasott.  — A zsoltárokon 
kívül  vajmi  keveset.  Mindig  csak  arról  beszél,  a mit  látott  és 

hallott. 

• 

Palissy  korában  a vegytan  szabályai  még  homályosak  és 
bizonytalanok  voltak,  csak  egy  Palissy  éles  szeme  tudott 
behatolni  a vegytan  titkaiba  és  rejtélyeibe.  Iskola  nem  volt 
a hol  a vegytant  tanították  volna;  az  alchimisták  és  a gyógy- 
szerészek fantastikus  laboratóriumaiban  kezdte  tanulmányozni 
a vegytant  és  csakhamar  rájött  mestereinek  minden  ámítására 
és  minden  tévedésére. 

Sok  ember  törte  akkor  a fejét  azon,  hogy  mikép  lehetne 
aranyat  csinálni,  de  mig  az  alchimisták  olcsó  anyagból  szeret- 
ték volna  előállítani  ezt  az  értékes  fémet,  az  orvosok  még 
értékesebbé  akarták  tenni.  Eddig  csak  elfogadott  értéke  volt 
a cserében,  ők  tényleges  értéket  akartak  neki  adni.  Úgy  tün- 
tették fel,  mint  egy  egyetemes  panacéát,  mely  meg  tudja 
gyógyítani  a leggyógyithatatlanabb  betegségeket,  sőt  még  hal- 
hatatlanná is  teheti  az  embert. 

Az  egész  világ  beszélt  akkor  Paracelsusról,  a híres  német 
doctorról,  a ki  Hyppokrates  és  Gallenus  helyét  akarta  volna  a 
tudományban  elfoglalni  és  a ki  azt  hiresztelte,  hogy  feltalált 
egy  szert,  a mely  meghosszabbítja  az  emberi  életet  a legvég- 
sőbb határokig.  Az  igaz,  hogy  ő mégis  48  éves  korában  halt 
meg  egy  menházban. 

Nem  kis  bátorság  kellett  hozzá,  támadást  intézni  egy 
tévtan  ellen,  mely  annál  veszélyesebb  volt,  minél  csábítóbb 
alakban  jelentkezett.  Palissy  ettől  nem  riadt  vissza;  kezébe 

vette  az  emberiség  ügyét  és  leleplezte  az  ügyes  alchimista 
fortélyait.  A ravasz  ember  ugyanis,  hogy  művészetéből  nagyobb 
nyereséget  húzzon,  holmi  félfémekből  ((iható  aranysat  állított 
elő  és  igy  zsebelte  ki  a hiszékeny  embereket. 

Az  emberiség  e veszélyes  ámítóival  szemben  még  a jám- 
bor Palissy  kezében  is  mérgezett  dárdává  lesz  a toll. 

«Ha  a tüzes  kemencze  nem  bírja  megemészteni  a tiszta 
aranyat,  írja  az  iható  arany  ellen  irt  értekezésében,  hogy 
emészthetné  fel  azt  a beteg  gyomor,  a mely  még  a sült  almát 
se  bírja  bevenni?  Van  sok  orvos,  a ki  aranydarabokat  főzet 
meg  egy  kappan  gyomrában  és  a kappanlevest  beadják  a 
betegnek,  azt  állítván,  hogy  a levesben  megvan  valami  a 
drága  fémből ; pedig  ha  az  aranyokat  megmérnők  a főzés 
után,  rájönnénk,  hogy  azokból  egy  szemernyi  se  hiányzik.  Ha 
azt  állítanám,  hogy  az  arany  nem  restaurál,  hazudnám,  mert 
hisz  az  aranyért  kaphatunk  csirkét,  kappant,  ftirjet,  fáczánt  és 
sok  másfélét,  a mi  az  embert  restaurálja.  Ha  beteg  volnék, 
nem  az  az  arany  fájna,  a mit  elvesztenék,  hanem  az  az  arany- 
darab, melyet  az  orvos  megétetett  volna  velem.  Az  a meg- 
evett arany,  még  ha  a legfinomabb  mártásba  keverték  is, 
csak  terhelné  a gyomromat,  ellenben  az  erszényemnek  nem 
esnék  terhére)). 

Temészetes  hogy  Palissy,  a ki*  oly  alaposan  tanulmányozta 
a természettudományt,  nem  nézte  le  a gyógyítás  művészetét, 
hanem  csak  az  orvosok  egyesek  visszaéléseit,  az  orvosi  tudomány 
egyes  kinövéseit  ostorozta.  De  ezeket  aztán  nem  is  kímélte. 

így  pl.  egy  alkalommal  igazi  rabelais-szerű  gúnynyal 
ecseteli  egy  bizonyos  orvosnak  következő  fortélyát : 

((Egy  orvos,  a kinek  nem  volt  se  pénze  se  patiense,  a 
város  kutaiba  valami  szert  dobott,  a minek  az  lett  az  ered- 

menye,  hogy  a lakók,  a kik  a vizet  itták,  mind  hasmenést 
kaptak;  szaladtak  mint  az  eszeveszettek  az  orvoshoz.  A kópé 
megörült,  hogy  az  ő szere  oly  pompásan  hatott;  a betegeket 
vakmerő  álképűséggel  vigasztalta  és  roppant  fondorkodó 
arczczal  jó  bort  adott  nekik,  megtiltván  szigorúan  a vizivást. 
így  aztán  a viz  többé  nem  ártott  a betegnek,  az  orvos  pedig 
a gyógyszer  gyanánt  árult  borért  sok  pénzt  vett  be». 


Különös,  hogy  ezt  a felvilágosodott,  korát  oly  messze 
megelőzött  tudóst  Voltaire  később  azzal  támadta  meg,  hogy 
«ő  is  a bölcsek  kövét  vélte  feltalálni)). 

Igen,  Palissy  csakugyan  hitte,  hogy  nagy  kincset  talált, 
de  oly  értelemben  hitte  ezt,  hogy  felfogását  magáénak  vall- 
hatná a XIX.  század  bármelyik  tudósa.  Az  ő kincse  az  agyag 
volt,  melyet  többre  becsült  minden  ezüstbányánál  és  méltán, 
mert  az  ő fáradhatlan  munkája  és  az  ő lángesze  minden  drága- 
kőnél becsesebb  műkincscsé  varázsolta  az  agyagot. 


3.  ábra. 

De  más  módját  is  tudta  az  aranycsinálásnak.  Azt,  hogy 
a kis  fahajtásból  hatalmas  sudár  válhatik  és  hogy  észszerű 
földmivelés  mellett  minden  gabnaszem  nehéz  aranykalászszá 
alakul  át,  a mint  arra  a kaliforniai  aranykeresők  is  rájöttek. 

((Nagyon  okos  ember  volt  — írja  egy  értekezésében,  az 
az  olasz  herczeg,  a ki,  mikor  neje  egy  kis  leánykával  aján- 
dékozta meg,  úgy  okoskodott,  hogy  az  erdő  még  álmunkban  is 
kincseket  hoz,  és  meghagyta  szolgáinak,  hogy  ültessenek  birtokain 
százezer  fát,  melyek  mindenike  20  ((sóit))  is  megér;  mire  a 
/ fléánya  eladó  lesz,  úgy,  hogy  százezer  frank  hozománya  lesz». 

O,  a ki  oly  alaposan  tanulmányozta  a föld  és  az  agyag 
tulajdonságait,  csak  felháborodással  nézhette,  korának  mező- 
gazdái mily  hanyagul  és  ügyetlenül  bánnak  a földdel.  Csodál- 
kozott azon,  hogy  mig  a katonák,  az  iparosok  és  kereskedők, 
mindnyájan,  szüntelenül  uj  meg  uj  javításokon  törik  a fejüket, 
a mezőgazdák  még  mindig  a régi,  nehézkes,  elavult,  rosszaknak 
bizonyult  szerszámokat  használják  és  a jobb  módú  nagy- 
birtokosok  nem  iparkodnak  tőkéiket  hasznos  találmányokra 
fordítani,  a helyett,  hogy  az  udvar  hiú  ünnepélyeire  fecsérelnék 
és  fényes  öltözetekre)). 

Valóban  bámulatos,  hogy  ez  a tanulatlan,  iskolát  nem 
látott  egyszerű  kézműves,  mily  mélyreható,  sokoldalú  ismerettel 
bírt  és  mily  tömérdek  jó  tanácsot  tudott  adni  a földmivelésről, 
a trágyázásról,  a fairtásról,  a fák  előállításáról  és  egyáltalán 
mennyi  uj  tapasztalattal  és  mennyi  becses  észlelettel  és 
tanácscsal  gazdagította  az  agronómiát  is. 

Érdemeit  a tiszta  tudományosság  terén  el  is  ismerte  az 
utókor.  Az  első  franczia  köztársaság  harmadik  évében  Echas- 
sériaux  József  saintongei  képviselő,  a párisi  mezőgazdasági  bi- 
zottság nevében,  határozati  javaslatot  terjesztett  elő,  melyet  a 


Convent  el  is  fogadott  és  a mely  kimondta,  hogy  «a  Convent, 
miután  meg  akar  jutalmazni  minden  lángészt,  bármilyen  kor- 
ban élt  is,  és  miután  Palissy  Bernát  nagy  érdemeket  szerzett 
a tudomány  és  a művészet  körül,  a mellszobrát  megrendeli  egy 
művésznél  és  felállítja  az  ülésteremben.)) 

Előadásainak  kivonatát,  tizenegy  értekezésben  összefog- 


4.  ábra. 


lalva,  1580-ban  tette  közzé  és  ezekben  mint  nagy  természettu- 
dós mutatta  be  inasát. 

Palissy  csak  későn  kezdett  írni,  midőn  már  tökéletesen 
biztosnak  érzé  magát.  A tapasztalat  tekintélyével  irta  elősza- 
vában eme  mondatokat,  melyek  ama  korszakban  még  igen 
merészeknek  hangzottak : 

«Majd  ha  az  emberek  eleget  vitatkoztak,  be  fogják  látni, 
hogy  az  elméletet  a gyakorlati  tapasztalat  szüli.  Ezt  kiki  meg- 
értheti kevesebb  mint  két  óra  alatt,  ha  el  akar  fáradni  minta- 

termembe.  Én  csak  olyant  mondok,  a mit  tényekkel  tudok 
bebizonyítani.  írott  elveim  bizonyításánál  egyaránt  fogom  kielé- 
gíteni a látás,  hallás  és  tapintás  érzékeit.)) 

Du  Sommerard  és  Claude  Sauvageot,  a romanticus  kor- 
szak két  mübarátja,  kezdték  ismét  divatba  hozni  Palissy  tár- 
gyait, melyek  akkor  40  frankjával  voltak  kaphatók,  holott  ma 
400  sőt  4000  frankjával  fizettetnek. 

Palissy  összegyüjtöttt  iratainak  első  kiadása  1844-ben 
jelent  meg  a szerző  életében  kinyomatott  kiadásoknak  meg- 
felelő szöveggel.  A ccCabinet  de  l’antiquaire  et  de  l’amateun) 
czímű  vállalatban  utóbb  megjelent  a ccL’art  de  terre»  czímü 
mű  is;  újabb  időben  pedig  többek  közt  Charavay  testvérek 
adták  ki  Palissy  összes  műveit. 

E művek,  az  irmodor  tekintetében,  a Renaissance  jobb 
munkái  közé  tartoznak;  telve  vannak  szingazdag  képletekkel, 
szabatos  formulákkal  és  hatalmas  aphorismákkal.  A hang  őszinte 
és  a szerző  ((jobb  szereti  az  igazat  mondani  parasztos  nyel- 
ven, mint  hazugságokat  írni  czifra  nyelven)). 

Első  műve  1564-ben  jelent  meg,  ily  czím  alatt: 

( \Rccepte  véritable , melyből  Francziaország  minden  em- 
bere megtanulhatja  kincseit  növelni  és  gyarapítani ; azok  kik 
még  sohasem  ismerték  az  irodalmat,  megtanulhatják  a bölcsé- 
szetet, mely  szükséges  a föld  minden  lakójának;  e könyvben 
látható  továbbá  a rajza  egy  kertnek,  mely  oly  kellemes  és 
hasznos  találmány,  hogy  ilyet  még  nem  láttak,  továbbá  a rajza 
egy  várnak,  a legnehezebben  bevehetőt,  melyről  valaha  em- 
ber beszélt ; irta  Palissy  Bernát  mester,  földmunkás,  a király  és 
Montmorency  herczeg  connetable  parasztalakjainak  feltalálója.)) 

A könyvet  La  Rochelleben  nyomatták  ; a czímlapon  egy 
szárnyas  genius  az  Isten  felé  akar  röpülni,  kinek  alakját 


é 


PALISSY  ÉLETE  ÉS  MÜVEI 


47 


me£  lehet  látni  a felhők  közt ; de  a kezében  lévő  csomag  terhe 

o 7 o 

lefelé  húzza.  A rajz  körül  ez  a mondat  olvasható : ccpovreté 
empeche  les  bons  esprits  de  parvenin).  (A  szegénység  a jó 
lelkek  sikerét  gátolja  3.  ábra.) 


' X V 

tvi 

-rXy 

fp 

A könyvet  nyilván  akkor  nyomatták,  mikor  Palissy,  La 
Rochefoucauld  várparancsnok  oltalma  daczára,  a börtönbe  került. 

Művében  bevallja  szegénységét,  műveltségének  alacsony 
fokát;  elismeri,  hogy  «se  nem  szónok,  se  nem  nyelvtudós, 

hanem  szegény,  egyszerű  kézműves)),  de  azért  úgy  hiszi,  hogy 
a mit  mondani  akar,  ép  oly  erőteljes,  mint  egy  ihletett  szó- 
noknak a szava.)) 

A könyvet  az  anyakirálynak,  a connetablenak,  a conne- 
table  fiának  és  az  olvasóknak  ajánlja.  Hálát  mond  azoknak, 
kik  őt  a haláltól  megmentették,  de  azért  nem  alázza  meg 
magát;  soraiból  a komoly  férfiú  szigora,  a feltaláló  szenvedé- 
lye, a kipróbált  erő  és  a világlátott  ember  ügyessége  szól. 

Az  anyakirálynéhoz  a következő  szavakat  intézi: 
crMadame  ön  engem  pártfogolt!  engem  a haláltól  men- 
tett meg.  Mit  tettem  én  ? Én  az  ország  nagyobb  javáért  dol- 
goztam, az  emberiségnek.)) 

Önérzetes,  de  igazolt  szavak !. 


7.  ábra. 


8.  ábra. 


A TUILERIÁKBAN  TALÁLT  MINTÁK. 


Palissy  élete. 

JALISSY  MÜVE 


/Va rle  Delange  1864-ben  közzétett  egy  munkát,  melyben 
y ^ színes  rajzokban  reprodukálta  Palissynek  akkor  ismert 
műveit.  Négy  évvel  később  Tainturier  szintén  közzé  tett  egy 
tanulmányt  és  egy  katalógust  ezen  czím  alatt:  ccLes  terres 
émaillées  de  Palissy)).  Fiiion  behatóbb  kutatásokat  tett,  hogy 
Palissy  műveit  ismertesse. 

A Louvreben  egy  külön  szekrény  volt  szentelve  a mester 
műveinek,  de  az  kétes  értékű  darabokat  is  tartalmazott;  a 
sévresi  muzeum  azonban  azokat  a műveket  bírja,  melyeket 
Burty  maga  kutatott  fel  a Louvreben. 

Az  első  feladat,  melyet  Palissy  maga  elé  tűzött  az  volt, 
hogy  feltalálja  a fehér  mázat.  Első  sorban  azzal  a nehézséggel 
kellett  megküzdenie,  hogy  nem  tudta  milyen  hőfok  mellett 
kezd  a máz  olvadni;  és  mint  már  fentebb  láttuk  e miatt 
hosszú  éveket  vesztegetett.  Elmondtuk  azt  is,  hogy  mikép 
jutott  végül  első  sikereihez.  Rájött  ama  titokra,  mikép  kell  a 
fayenceot  mázzal  bevonni  és  az  edényeknek  eleven  színe- 
ket adni. 

4* 

A neki  tulajdonított  művek  között  sok  olyan  van,  melyek- 
nek valódisága  kétes.  A modor,  a melylyel  dolgozott,  könnyűvé 
tette  az  utánzásokat.  Mig  a nürnbergi  művészek  minden  mun- 

o o 

kájukat  kézzel  idomították  és  ónéleggel  mázolták  be,  Palissy 
az  ő készítményeit  formákban  idomította  és  óloméleggel  zomán- 


9.  ábra. 


czozta;  és  a mintázásnak  ez  a könnyű  módja  okozta,  hogy 
készítményeiben  nincs  elég  változatosság. 

Palissy  műveit  Brogniart  igy  jellemezte:  ((Ezeknek  a 
műveknek  sajátszerü  styljök  van  és  oly  tulajdonságaik,  melyek 
máshol  fel  nem  találhatók.  A meztelen  alakok  rendesen  elég 
tiszták;  voltaképeni  festészet  nincs  rajtok  t.  i.  változó  színek- 
ben síma  lapon  eszközölt  festés.  Akár  díszítések  azok,  akár 
természeti  tárgyakat,  vagy  történeti,  hitregei  és  allegorikus 

eseményeket  ábrázolnak,  mindig  színes  reliefek.  A zománcz 
kemény  és  igen  fényes,  de  sok  apró  repedést  lehet  rajta  látni. 
A színek  rendesen  élénkek,  de  nem  igen  változatosak,  legtöbb- 
ször fordul  elő  a sárgás  fehér  szin.  Palissy  soha  sem  tudta 
előállítani  Lucca  della  Robbia  ragyogó  fehér  színét,  pedig 
éppen  ez  a szin  az,  melyet  legnagyobb  kitartással  és  buzga- 
lommal keresett.  Fehér  alapszínű  tárgyakat  ritkán  készített. 
Tárgyain  meglehetőse  tiszta  sárga  szint  látunk,  továbbá  ojTer- 
sárga  szint,  szép  kék-indigót,  szürkés-kéket,  smaragd-zöldet, 
sárgás-zöldet,  mángán-ibolyát  és  ibolyás-barnát.  Úgy  látszik, 
hogy  Palissy  kétféle  zománczot  használt;  az  egyik  keményebb 
volt,  a másik  pedig  átlátszóbb,  sárgásabb  és  sokkal  gyöngé- 
debb.  A természeti  tárgyak,  melyek  készítményein  láthatók, 
szin  és  alak  tekintetében  nagyon  élethűek,  mert  a mester 
majdnem  mindig  a természet  után  mintázott.  A kagylók,  melyek- 
kel készítményeit  díszítette,  Páris  környéke  harmadkorszakbeli 
rétegeinek  képződményei.  A halak  a Szajnából  valók,  a növé- 
nyek pedig  szintén  Páris  vidékéről.)) 

Egyik  rajzunk  (4.  ábra)  egy  átmetszett  tálat  ábrázol,  a 
minőket  Palissy  az  ebédlők  és  öltözők  számára  készített.  A 
kivésés  formája  igen  szerencsés,  mert  a sok  csillogó  pont 
emeli  a zománc z fényét. 

Egyik  legjelentékenyebb  műve,  a melyet  még  1852-ben 
készített,  az  écoueni  kastélyban  berendezett  barlang,  a melyhez 
hasonlókat  készített  Reux,  Chaulnes  és  Nesles  városokban.  Mint 
egy  egykorú  rajzból  kitűnik,  (5.  ábra)  mely  Destailleur  építész 
birtokában  van,  ezek  mélyen  a földbe  ásott  rotundák  voltak, 
mintegy  elsülyesztett  szökőkutak.  A falakon  parasztház  ékít- 
mények voltak  utánozva.  A falakat  támasztó  oszlopok  capitol- 
jain  ókori  hősök  mellszobrai  álltak.  A rotunda  közepén  talap- 

zaton  egy  váza  volt  elhelyezve,  melyből  forrás  bugyogott.  A vízben 
és  a szárazabb  helyeken  is  halak,  gyíkok  és  kígyók  nyü- 
zsögtek. fl'Y  f ó ' 

De  a barlangok  közül,  melyeket  ő alkotott,  legnevezete- 


io.  ábra. 


sebb  volt  az,  melyet  a Tuilleriákban  Medici  Katalin  részére 
rendezett  be,  a melynek  azonban  nyoma  veszett.  Erről  csak 
azt  tudjuk  Palissy  irataiból,  hogy  milyennek  tervezte.  A terv 
kéziratát,  mely  Palissy  saját  írásának  van  elismerve,  Fiiion 
fedezte  fel  és  az  mint  ilyen  van  lajstromozva  a gyűjtemény- 

ben,  melyet  Charavay  adott  ki  a Fiiion  tulajdonát  képező 
kéziratok  és  okiratok  gyűjteményében,  a mely  gyűjteményt 
Jules  Cousin  a Hotel  Carnavalet  könyvtára  részére  szerzett  meg. 
Ezt  a barlangot  Palissy  eleinte  egy  darabba  akarta  égetni. 

Anatole  de  Montaiglon  meg  is  találta  a számlát  a bar- 
langhoz vezető  négy  hídról,  mely  számla  1570.  február  2 7 -érői 
kelt.  1855-ben  mikor  a Tuilleriák  kertjében  a szökőkutak 
csöveit  javították,  egy  zománczos  lapot  találtak,  mely  Krisztus 
keresztelését  ábrázolta  és  mely  kétségkívül  a Palissy-féle  bar- 
langból ered. 

Tíz  évvel  később,  mikor  az  államtanács  termének  alapza- 
tán dolgoztak,  a földszinten  ráakadtak  két  agyagégető  kemen- 
czére,  több  eszközre,  melyeket  Pallissy  által  föltaláltaknak  tar- 
tanak, továbbá  zománczos  edényekre,  relief  alakokra  és  meg- 
rongált mintákra.  (6.,  7.,  8.  ábra).  Az  itt  talált  relief  alakok  teljesen 
megfelelnek  azoknak,  melyek  Palissy  tervének  kéziratában  le 
vannak  Írva. 

A terv  leírásában  azt  mondja  Palissy,  hogy:  ((bámulatba 
fogom  ejteni  az  embereket  és  oda  állítok  három,  négy  emberi 
alakot,  melyeknek  fehérneműje,  ruhája  annyira  természetimen 
lesz  mintázva,  hogy  a szemlélő  nem  fogja  hinni,  hogy  csak 
utánzatot  lát,  nem  pedig  az  utánoztatni  kívánt  tárgyat  magát.)) 

A hüllőket  tartalmazó  bassinek  rendkívül  megkapó  dara- 
bok, nevezetes  például  az , mely  Richelieu  tábornagynak 
1788-ban  eladott  bútorai  közt  volt.  Ez  a darab  csónak  alakú, 
hajlott  szélekkel.  A fenéken,  mely  telve  van  tengeri  és  folyam- 
kagylókkal, zöld  békák,  gyikok,  rákok  és  teknősbékák  látha- 
tók, melyek  mintegy  a levegőre  emelkednek.  A középen  egy 
kis  sziget  látható,  a hol  három  kígyó  hempereg,  mintegy  pré- 
dára lesve. 

Nevezetesek  még  a disztál,  melyen  hüllők,  rovarok  és 
vízi  növények  láthatók  (9.  ábra)  és  egy  gyümölcsös  tál,  melyen 
köröskörül  II.  Henrik  chiffreje  látható.  (10.  ábra). 

Abból  a korszakból,  a mikor  Palissy  már  Párisban  élt,  a^ 
ottani  műremekeket  csodálhatta  és  emberi  alakokkal  tarkította 
műhelyét,  legnevezetesebbek  a jótékonyságot  ábrázoló  zomán- 


11.  ábra. 


czos  tányér,  mely  Rothschild  Alfons  gyűjteményében  van  ( 1 1 . ábra) 
és  a csigák  és  növények  közt  térdeplő  Magdolna. 

Egyes  irók  azt  állítják,  hogy  Palissy nak  ez  utóbbi  művek- 
ben nevezetesen  a Magdolnában  nincs  semmi  része  és  hogy 
azt  egyik  hallgatója,  Prieur  szobrász  készítette.  De  e tekintet- 
ben meg  kell  jegyeznünk,  hogy  Palissy  mind  azokat,  a kik 
neki  valamiképen  segédkeztek  irataiban,  névszerint  megnevezte 
és  hogy  ő egyáltalán  nem  az  az  ember  volt,  a ki  idegenek 


12.  ábra. 

műveit  másolni  akarta  volna,  különben  a művek  a melyeket 
teremtett  egy  és  ugyanazon  stylt  mutatják. 

Más  tálakon  bibliai  és  hitregei  jelenetek  vannak  ábrá- 

/ - f / 

zolva,  igy  pl.  Adám  és  Éva,  Abrahám  áldozata,  Eszter  és 
Ahasvér,  a szent  család,  Venus  és  az  Amorettek,  Páris  íté- 
lete, Bachus  születése,  Centaurok  és  Lapythok  közti  harcz  stb. 

Igen  szép  a (12.  ábrában)  bemutatott  tál,  a hol  középen 
egy  nagy  kígyó  sütkérezik  körülvéve  kisebb-nagyobb  halaktól, 
rákoktól  és  bizarr  alakú  vizi  növényektől. 

Rothschild  Gusztáv  báró  gyűjteménye  egy  gyönyörű  kan- 
csó t bir,  melynek  száját  egy  mascaron,  oldal  lapját  pedig  egy 
gyönyörűen  zománczozott  Diana  díszíti.  (13.  ábra.) 

Ez  a darab  Briot  Ferencznek  czinből  készült  eredetije 
után  van  formálva,  valamint  az  Elton-féle  gyűjteményben  levő 
tál,  mely  a négy  évszakot  ábrázolja.  Ugyancsak  Briot  műve 
után  van  formálva  a 14-ik  ábrában  látható  kancsó  is,  mely 
Rothschild  Alfonz  gyűjteményében  őriztetik. 

A 15.  ábra  egy  zománczozott  gyertyatartót  ábrázol,  mely 
a sévresi  gyűjtemény  egyik  legszebb  darabja.  Igen  ere- 
deti és  bizarr  a jaspis  zománczban  csillogó  csigákból  össze- 
állított kancsó,  melyet  a Louvre  gyűjteményében  őriznek 
{16.  ábra)  és  a levelekkel  díszített,  a 17.  ábrában  látható  kancsó, 
mely  Rothschild  Gusztáv  birtokában  van. 

Fölemlítjük  továbbá  a Sauvageot  gyűjteményében  látható 
aquaticus  motívumokkal  díszített  tálat,  (18.  ábra)  melynek 
közepén  egy  hatalmas  hüllő  festői  szimetrikus  kigyóvonalban 
terül  el,  és  a mely  rendkívül  gazdagon  van  díszítve  megkapó 
vizi  állatokkal  és  növényekkel. 

Igen  érdekes  a tál,  mely  a 19.  ábrában  látható,  melynek 
közepén  egy  gyík  majdnem  teljes  köralakot  képez,  széleit 

pedig  gyönyörű  arabeskek  díszítik.  Határozottan  első  helyet 
foglal  el  egy  kis  zománczos  szobor,  mely  «La  nourrice»  név 
alatt  világhírűvé  lett  (20.  ábra)  és  a mely  most  a Cluny  muzeum 
birtoka. 

Újabb  irók  azonban  azt  állítják,  hogy  a ccNourrice»  nem 
Palissy  műve,  mert  a dajkán  látható  ruha  XIII.  Lajos  korára 
vall.  Az  eredetin  oly  bélyeg  látható,  mely  nehány  Sévresben 
előforduló,  hasonnemű,  styl  és  jelleg  nélküli  darabokon  látható 
és  a melyek  — mint  Herouardnak,  XIII.  Lajos  orvosának 
naplójából  kitűnik,  az  av'oni  gyárban  (Fontainebleau  mellett) 
készültek. 

Igen  kiváló  aFountaine-féle  gyűjteményben  látható  és  Palissy- 
nek  tulajdonított  nagy  bassin  (21.  ábra);  gyönyörű  mű  ez;  alak- 
jai és  díszítményei  fehérek,  a sallangok  sárgák,  az  angyalfők 
haja  szürke,  a szárnyak  sárgák.  — A bassin  falazatán  fehér, 
szürke  és  sárga  gyümlöcsök  függnek,  a fejeket  összekötő 
díszítmény  sötétkék.  — Az  alap  zöld,  kék  és  gesztenyebarna. 
A bassin  hossza  0.78  méter,  szélessége  0.43  méter,  magassága 
0.34  méter,  de  minden  részlet  oly  finoman  és  gondosan  van 
mintázva,  mint  a hogy  Palissy  még  a legkisebb  tárgyakat  is 
mintázta. 

Bővebb  magyarázat  nélkül  utalhatunk  azon  ábránkra,  (22. 
mely  a sévresi  múzeumban  látható  kancsó-tál  töredéket  ábrá- 
zolja, a melynek  számos  emberi  és  állati  alakjaival  Palissy 
a plastikus  művészet  egyik  kiváló  remekét  alkotta. 

Pailssy  művészetének  eredetisége  abban  áll,  hogy  ő,  mint 
egyszerű  pór,  a pórhoz  legjobban  illő  agyagművészettel  kezdte 
pályáját  és  fényűzési  tárgyak  gyanánt  a természet  remekeinek  hű 
ábráit  nyújtja;  bámulatosan  éles  elmével  leste  ki,  hogy  mi  leg- 
alkalmasabb a zománczhoz  és  mi  a mázhoz;  a természetnek 

legkevésbé  ismert,  legrosszabbul  méltatott  alkotásait,  a patak  — 
csillámló  halait,  fényes  bőrű  hüllőit,  tarka  puhányait,  repké- 
nyeit,  mohait  és  rikító  színű  vízi  növényeit  ábrázolja.  Nem 
keresi  az  idegen  égaljak  furcsa,  szokatlan  terményeit;  elég 


14.  ábra. 


bizarr  tárgyat  lel  közvetlen  közelben,  szülőföldje  zátonyain, 
völgyeiben  és  erdőiben.  És  oly  híven  utánozza  azokat,  hogy 
tálain  a folyók  partjairól  felszedett  igazi  kagylókat  vélünk  látni. 

A hazai  természet  bőséges  mintákat  nyújt  neki.  Némely 
edényekre  felfutó  repkényeket  fest;  másutt  egy  ráknak  hosz- 
szan  elnyújtott  lábai  képezik  a fogantyút;  a medenczékben  a 

homokágy  hüllőit  kagylók  és  tekny ősbékák  választják  el  egy- 
mástól, a felsugárzó  vízben  halak  úszkálnak,  a partok  haraszt- 
jaiban  gyíkok,  tekenyős  állatok  lustálkodnak.  Minden  tálon 
egy-egy  mikrokosmost  látunk  oly  szép  ábrázolásban,  hogy  a 
valóság  sem  lehet  szebb.  Mintha  igazi  puhányok  és  gyíkok 
megdermedtek,  megkövesültek  volna. 

A művész  maga  nagy  súlyt  fektetett  az  élethűségre. 
Egyik  iratában  egy  barlangot  említ,  a hol  a kígyók,  viperák 
egy  sziklaoldalban  egymásba  fonódva  hevernek,  oly  természet- 
hűen  ábrázolva,  cchogy  a valóságos  kígyók  és  gyikok  is  meg- 
bámulnák.)) Műhelyében  egy  kutyát  is  gyúrt,  melyet  a kutyák 
mindig  megugattak,  mert  elevennek  tartották. 

Voltak  bírálók,  a kik  Palissyt  rossz  ízléssel  vádolták,  mert 
<cutálatos))  hüllőket  mázolt  oly  edényekre,  melyek  ételek  fel- 
szolgálására voltak  szánva.  De  mi  sem  bizonyítja,  hogy  e 
készítmények  asztali  használatra  voltak  szánva.  A gyümölcsös 
kosarakra,  melyek  élénk  színezés  által  válnak  ki,  csak  koszo- 
rúkat vagy  virágokat  mázolt.  A szakokra  osztott  nagy  tálakon, 
melyekben  fűszereket  szoktak  tartani,  istennők  vagy  nymphák 
láthatók  fekvő  helyzetben.  A mi  a növényekkel  és  állatokkal 
fedett  gyönyörű  medenczéket  illeti , ezeket  oldalasztalokra 
rakták,  melyeknek  setétebb  színe  igen  jól  illett  az  aranynyal 
áttört  barna  szőnyegekhez,  a miket  a 16.  században  a kasté- 
lyok termeiben  használni  szoktak. 

Egyébiránt  kevésbé  fog  bennünket  Palissy  « rossz  ízlése)) 
meglepni,  ha  elgondoljuk,  hogy  a mester  Saintonge  mocsáros 
vidékén  lakott,  ahol  az  afféle  állatok  roppant  mennyiségben 
fordultak  elő  és  a hol  az  emberek  kevésbé  irtóztak  a hül- 
lőktől, a melyek  látásához  nagyon  hozzászoktak,  jobban  mint 
nálunk. 

MUZEUM  ÉS  ISKOLA 

könyvtara 


6? 


PALISSY  ÉLETE  ÉS  MÜVEI 


Ez  ismeretlen  állat-  és  növényvilág,  az  agyagművészet 
által  a maga  egyszerűségében  visszaadva,  természetes  szépsége 
és  élethűsége  miatt  gyönyörködteté  a 1 6-ik  század  udvarainak 
legnemesebb  hölgyeit  és  legtudósabb  férfiait.  Ha  az  olasz 
művészet  ferde  ízlése-  és  idomtalan  készítményeire  gondolunk, 
megbocsáthatjuk  Palissy  nek,  hogy  művészetét  a nagy  természet- 
nek eddig  oly  elhanyagolt  osztályára  terjeszté  ki.  Sőt  örömmel 
láthatjuk,  hogy  figyelmét  oly  állatok  és  növényekre  terjeszti  ki, 


melyekre  eddig  senki  sem  gondolt  s a természeti  világ  ezen 
páriáit  bemutatja  az  emberiségnek.  A nevelés  által,  mely  ben- 
nünket a természettől  eltávolít,  a teremtmények  nagyrészét 
csak  akkor  ismerjük  meg,  ha  valamely  művésznek  műveit  látjuk. 

A kígyók  szép  hajladozásai,  hullámzatos  mozdulatai,  miket 
Palissy  oly  jól  eltalált,  a halak,  melyek  a vízben  fénysugaras 
barázdát  vonnak  maguk  után,  és  az  alig  észrevehetőig  haladó 
puhányokban  ép  úgy  nyilatkozik  a természet  csudás  ereje, 
mint  a madarak  énekében  s a hatalmas  emlős  állatokban. 


iő. ábra. 


5’ 

Hogy  mi  mindezt  nem  látjuk,  nem  veszszük  észre,  igen 
természetes,  de  azért  vannak  a művészek,  hogy  bennünket 
oktassanak  s a helyett,  hogy  Palissyt  választása  miatt  gáncsol- 
nék, azt  mondjuk,  hogy  a természet  egy  csudás  oldalát  leste 
el,  s oly  magas  fokra  emelé  művészetét,  hogy  a megfoghatlant 
fejezi  ki  vele,  azt,  mi  a közönséges  ember  figyelmét  elkerüli. 


17.  ábra. 


Ha  annak  bizonyítékát  keressük,  hogy  semmi  áldozat  nem 
vész  el,  s minden  fáradalom  jutalmat  nyer,  Palissy  agyagmű- 
vészetében megtalálhatjuk  azt.  Ő,  ki  a tűzre  annyit  áldozott, 
ki  kemenczéje  előtt  egész  hónapokat  töltött  a nélkül,  hogy 
egy  száraz  helyecske  lett  volna  testén,  ki  egész  éjeken  át  a 
szabad  levegőnek,  szélnek  és  esőnek  tette  ki  magát,  annyira 
urává  Ion  a tűznek,  hogy  az  olvasztásban  és  szinvegyítésben 
a tökély  netovábbját  érte  el.  De  lelkiismeretesen  is  tanulmá- 
nyozta a kérdést  és  kiemelte,  hogy  az  égetésnél,  különösen 


18.  ábra. 


Iparművé  s 2 éti 

MU2EUM  ÉS  ISKOLA 

ha  az  edények  mázzal  bevonvák,  a tüzet  a legnagyobb  figye- 
lemmel kell  igazgatni,  mert  « nincs  az  a finom  elme,  melyet 
^z  egészen  le  nem  kötne.)) 

Nem  elégséges  — úgymond  továbbá  — a színek  összhang- 
zata  és  az  anyagi  kivitel,  az  agyagművészetben  erkölcsi  kife- 
jezést lehet  adni,  mi  természet  utáni  alkotás  által  érhető  el. 


19.  ábra. 

Az  edényeknek  mázzal  való  bevonására  alkalmas  színek  bírják 
azon  setétebb  gazdag  árnyalatokat,  melyeket  a föld  termé- 
nyeinél észlelünk)). 

Palissy  díszedényein  ott  van  az  érni  kezdő  kalászok  sár- 
gás arany  színe,  a távoli  erdők  ibolya  kéksége,  a buja  legelők 
élénk  zöld,  és  az  újonnan  szántott  föld  erőteljes  barna  színe. 

Ezen  edények  mindegyike  a legfejlettebb  ízlésről  tanús- 
kodik, s ha  az  agyagművészet  remekeinek  rendki vüliségét  jel- 
lemeznem kellene,  azt  mondanám,  hogy  az  nem  más,  mint  a 

művész  érzelmeinek  és  szokásainak  összhanorzása  a használt 
anyaggal  és  a létrehozott  tárgyakkal. 

Palissy  azonban  nemcsak  növényeket  és  állatokat  teremt. 
Minden  eszmében  oly  észtani  fejlődés  van,  hogy  a természet 
alárendelt  lényei  után  a 1 6-ik  századnak  azon  páriáihoz  is 
jutunk,  melyek  nem  állatok  többé,  hanem  emberek. 


20.  ábra. 


Rembrandt  azelőtt  egy  századdal  a szegény  csavargókat, 
koldusokat,  Iitött-kopott  ruhájú  lantos  zenészeket  ábrázolta  és  oly 
szivreható  erkölcsi  kifejezést  ad  nekik,  hogy  én  ezen  alakokban 
a művész  lelkének  visszfényét  látom.  Általában , ha  a művész 
emberi  alakot  fest,  az  saját  képmása.  Palissynak  néhány  szobra 
valódi  remek  mű.  Ilyen  a «dajka»,  melyet  a Louvre  múzeum- 
ban láthatni;  az  egy  gyermekét  szoptató  pórnőt  ábrázol,  és 
egyike  a franczia  szobrászat  legszebb  remekeinek.  Egyszerű, 
szabatos  és  a népéletből  merített  mű.  ^ 


73 


PALISSY  ÉLETE  ÉS  MÜVEI 


Ilyen  a kutyakölyköket  vivő  gyermek  is. 

Az  emberi  mű  becsének  mértékét  az  idő  adja  meg,  a mely- 
ben létrejött.  Válaszszuk  el  az  agyagművészetet  a tartomá- 
nyoktól és  az  évszázadtól,  melyekben  Palissy  dolgozott  s e 
művészet  el  fogja  veszteni  valódi  jelentőségét. 

Misem  változatosabb,  mint  Palissy  műveinek  összesége. 
Minden  kísérletnél  annyira  megváltoztatta  a máz  színét, 
hogy  egyes  példányokban  nem  lehet  ugyanazon  szerkezetre 
ráismerni,  s a színezet  változatossága  az  évszak,  a nap  vagy 
a művész  szeszélyéhez  alkalmazkodott. 


21.  ábra. 


Palissy  tulaj donképeni  felfedezése  a ((paraszt  csoportoza- 
tok»-ban  áll ; ezeknek  készítési  módját  vagy  tárgyát  sem  az 
olasz  fayence  edények,  sem  a szép  zománczii  német  agyag- 
készítményeknél nem  találhatni  fel.  Néhány  évvel  később,  midőn 
a művész  Párisban  telepedett  le,  az  olasz  mesterek  annyira 
fellelkesíték,  hogy  medenczéi  közepébe  mythologiai  vagy  bibliai 
tárgyakat  metszett  ki,  minőket  a fontainebleaui  iskola  művé- 
szei szoktak  készíteni. 

Ezen  új  modorhoz  a díszítő  motívumokat  a régibb  alko- 
tásoktól, Roux  mestertől  és  Cellinitől  kölcsönzötte.  Briot  az 
ügyes  aranyműves,  hol  társa,  hol  versenytársa  volt.  Ebben  a 

művészetben  oly  fokra  jutott,  hogy  a finom  részletezésben 
Benvenuto  Cellinivel  mérkőzött,  egy  kis  érmen  (medaillon), 
mely  Venust  és  Adonist  egy  tájkép  közepén  tünteti  fel,  hegye- 


22.  ábra. 


két  és  a távolban  tengert  lehet  látni;  a távlat  és  színezés, 
melyben  a fák  lombjai  meglepő  pontossággal  vannak  készítve, 
a türelem  és  lelkiismeretes  gond  valódi  remekei. 

Palissy  franczia  maradt  mint  minden  nagy  franczia  művész, 
ki  az  olaszoktól  tanult  a nélkül,  hogy  utánozta  volna  őket. 

0 ezektől  tanulta  a rajzok  választékosségát  s a szerke- 
zet magasztosságát,  de  megtartá  saját  erőteljes  alapját  és  ter- 
mészetes kedélyességét.  Ő a franczia  szobrászat  azon  iskolá- 
jához tartozik,  mely  a háromszáz  évi  fejlődés  után  Jean  Cousin, 
Germain  Pilon  és  Jean  Goujon  műveiben  fénykorát  érte  el. 

Hogy  Palissyt  mint  művészt  eléggé  becsülhessük,  a Louvre 
múzeumának  egy  termét  kell  szemügyre  vennünk.  Itt  az  egyik 
oldalon  gyönyörű  olasz  fayence  edények  láthatók,  melyek 
közül  a legközönségesebbek  is  Rafael  után  remek  tisztasággal 
vannak  festve.  Fejedelmek  és  főpapok  számára  való  fényűzési 
remekek,  melyek  a mithologia  szerelmi  jelenetei  mellett  a szent 
történet  csodáit  ábrázolják.  Választékos  dísztárgyak,  hol  a leg- 
tartalomdűsabb  és  legkülönösebb  arabeszkek  gyors  és  könnyű 
kéz  által  rajzolva  láthatók,  melyek  ügyes,  kecses  alakja  bámu- 
latra gerjeszt  úgy,  hogy  a túlzást  a kivitel  eredetisége  miatt 
megbocsátjuk. 

Palissy  műveiben  nem  a képzelet,  hanem  a valóság  világa 
áll  szemeink  előtt.  Palissy  edényei  közt  vannak  olyanok,  melyek 
a végeden,  ismeretlen,  emberi  szemek  által  nem  látott  tenger- 
fenék tájait  sejtetik  velünk.  A magasztosság  és  színek  által 
nyilvánult  élet,  a természet  egy  részének  egész  valódisága  — 
az  Palissy  tudományát  nem  választá  külön  az  élettől  — és 
ő művészetében  mindig  közelebb  állt  a természethez,  mint  bár- 
melyik kortársa. 

Művei  közül  legtöbb  látható  Francziaországban  a Cluny- 
muzeumban,  a Louvreban  és  a sévresi  gyűjteményben,  valamint 
a Rothschild  család  műkincsei  közt.  De  sok  művét  bírja  a south- 
kensingtoni  és  a warford-halli  muzeum  és  néhány  oroszországi 
gyűjtemény.  A bécsi  iparmuzeum  is  bírja  a mester  egyik 
művét.  — 

Német  múzeumokban  és  a budapesti  iparmuzeumban 
utánzatok  láthatók,  melyek  közül  a legjobbak  Puli  és  Barbizet 
párisi  műtermeiből  kerültek  ki. 

Akadnak  elhibázott  műtárgyak  is,  melyeket  Palissynek 
tulajdonítanak.  De  ezek  hamisítványok.  A mester  irataiból 
tudjuk,  hogy  ő mily  szigorú  bírája  volt  önmagának  és  elhibá- 
zott darabjait  mily  gyakran  rombolta  szét.  A legnagyobb 
nyomorúság  sem  bírhatta  rá,  hogy  kiadjon  a kezeiből  egy 
tárgyat,  ha  az  nem  volt  méltó  a hírnévhez,  melyre  áhítozott,  és 
a melyet  — ritka  szerencse ! — nagyobb  mértékben  vívott  kü 
mint  a hogy  legmerészebb  álmaiban  remélte. 


V. 


HARCZ  AZ  ALCHIMISTAK  ELLEN. 


Qf zerfelett  igazságtalanok  volnánk,  ha  a nagy  férfiak  meg- 
■/'  ítélésében  csak  a sikert  tekintenék  mérvadónak.  Az  ítélet 
napján  a bekötött  szemű  istennőt,  a vak  Fortunát  kellene  akkor 
a bírói  székbe  ültetnünk.  Pedior  az  emberiség  hite  mindig  azt 
az  istennőt  reméli  ott  látni,  a ki  a vesékbe  lát  és  a szándékot 
ítéli  meg. 

Ezért  a művésznél  is  nem  tekintjük  pusztán  az  alakok 
szépségét,  hanem  a czéltudatos  eszmét  is  keressük,  a mely  az 
alkotó  kezet  határozott  irányban  vezette.  Sőt  tovább  lehet 
menni.  Nem  elég,  ha  a művész  a szépet  tudva  alkotja.  A szép- 
nek előállítása  nem  önczél.  A művésznek  a jót  is  kell  akarnia. 
Azzal  a tudattal  kell  működnie,  hogy  egy  porszemmel  bár,  de 
hozzájárul  az  emberiség  boldogságának  növeléséhez. 

Meg  volt-e  ez  a tudat  Palissyban  ? Mélyebb  indok  ve- 
zette-e működésében,  vagy  csak  az  ösztön,  mely  a természet 
észnélküli  lényeivel  is  alkottat  szép  remekeket? 

E tekintetben  kétely  nem  foroghat  fenn.  Palissy  irataiban 
ékes  bizonyságát  találjuk  annak,  hogy  a mestert  mélyebb  esz- 
mék, emberbaráti  törekvések  vezérelték.  Sőt  azt  is  látjuk,  hogy 

a művész,  ki  a szabadságért,  az  emberiség  sorsának  javításáért 
lelkesedett,  mély  meggyőződéssel  birt.  Már  fentebb  láttuk, 
hogy  elveiért,  a szabad  eszmékért  kész  volt  mindent  koczkáz- 
tatni  és  látni  fogjuk,  hogy  a halált  örömest  szenvedte  el  meg- 
győződéséért. 

Ezért  már  eleve  bizalommal  veszszük  műveit  kezünkbe. 
Tudjuk,  hogy  őszinte  lélekből  fakadó  szavakat  fogunk  hallani, 
és  a patheticus  hang,  mely  ez  iratokon  végig  vonul,  nem  szó- 
noki fortély,  de  meleg  meggyőződés  nyilvánítása. 

Palissy  első  művét,  a cc  Recepte  Véritabley. > czíműt  már 
fentebb  említők.  Hálával,  de  önérzetes  hangon  szól  a nagyok- 
hoz az  előszóban  és  már  ezzel  is  bizalmat,  rokonszenvet 
gerjeszt. 

Azt  óhajtja  e könyvben,  hogy  mindenki  tanulja  a ter- 
mészeti bölcsészetet,  hogy  a tudósok  tanítsák  a munkásokat 
és  ezért  terjeszteni  óhajtja  emezek  közt  a trágyázás  titkát, 
mely  oly  fontos  a szegény  emberek  megélhetésére. 

((Szeretnék,  úgymond,  mindenkit  megkérni  külön-külön 
hogy  kedvelje  a földmívelést,  a tudósokat  pedig,  hogy  tanítsák 
az  egyszerű  polgárokat,  mert  különben  az  ítélet  napján  azzal 
fogunk  vádoltatni,  hogy  elástuk  tehetségünket;  mert  tudjátok 
meg,  hogy  írva  van,  miszerint  mindazok,  kik  elrejtik  tehet- 
ségüket, kizáratnak  a mennyek  országából)). 

Az  egyszerű  fazekas  egybegyüjté  a tudósokat  és  meg- 
győzte őket  az  igazság  erejével.  Kimondja  — és  ehhez  nem 
csekély  merészség  kellett  — hogy  olyan  ember  is  bírhat  tiszta 
fogalommal  a természeti  tárgyakról,  a ki  nem  érti  a latin 
nyelvet,  ((melynek  mondatai  lánczokba  verik  az  ember  lelkét.)) 

Bölcsészete  abban  áll,  hogy  ő az  istent  minden  termé- 
szeti jelenségben  mint  magasztos  művészt  látja;  legnagyobb 

mérnöknek  nevezi  őt;  ha  a kagylóban  megerősített  városhoz 
mintát  lát  legnagyobb  építésznek,  ha  a különböző  fák  alak- 
jaiban az  építészet  alapelveit  fedezi  fel,  legnagyobb  építőmes- 
ternek látja  a teremtőt. 

A «Recepte  véritable))  czímű  munkában  a szerző  érdekes 
elméletet  fejteget  a sókról  és  azok  szerepéről  a trágyában, 
majd  igazi  költői  elragadtatással  ir  egyes  nagyobb  műveinek 
tervéről.  Látjuk,  hogy  alkotásaiban  lángoló  ihlet  lelkesítette. 

Második  művében  mély  tudományossággal  szól  a vizek 
és  kutak  természetéről,  a fémekről,  a zománczokról,  a már- 
gáról  es  a természet  egyéb  titkairól.  A fejtegetés  párbeszéd 
alakjában  történik,  melyet  az  Elmélet  és  a Gyakorlat  folytat- 
nak egymással. 

Ez  a második  mű  25  évvel  később  jelent  meg  és  czíme  : 
Discours  Admir ables. 

A Discours  Admir  ables  teljes  tartalomjegyzéke  igy  szól : 

1.  A folyók,  források,  kutak,  vízgyűjtők,  tavak  és  egyéb 
édes  vizek  vizei;  eredetük,  jóságuk,  rosszaságuk  és  egyéb 
tulajdonságaik ; a mód,  a melylyel  minden  helyen  lehet  kuta- 
kat fúrni. 

2.  Az  alchimiáról:  a fémekről,  ezek  keletkezéséről  és 
természetéről. 

3.  Az  iható  aranyról. 

4.  A mithridathról. 

5.  A jegekről. 

6.  A különféle  sónemekről,  melyek  a földben  előfordul- 
nak; természetükről  és  csodás  hatásukról. 

7.  A közönséges  és  drágakövekről ; keletkezésük  okairól; 
formájukról,  színükről,  nehézségükről,  keménységükről,  áttetsző 
voltukról  és  egyéb  sajátságaikról. 

8.  A különböző  agyagnemekről,  ezek  természetéről  és 
hatásáról. 

9.  A föld  művészetéről  és  ennek  hasznosságáról;  a 

/j  1 

zománczról  és  a tűkről.  , , 

10.  A márgáról;  arról,  hogy  azt  mikép  lehet  megismerni 
és  minden  vidéken  megtalálni. 

A ((Discours  Admirables»  czimű  mű  De  Ponts  lovagnak, 
a cccent  gentilshommes))  gárda  parancsnokának  van  ajánlva, 
a következő  igen  érdekes  és  jellemzetes  előszóval : 

((Eveim  száma  felbátorított  önnek  azt  mondani,  hogy  a 
napokban  megnéztem  szakállam  színét,  a mi  eszembe  juttatá, 
hogy  életpályám  befej eztétől  milyen  kevés  nap  választ  el ; 
megcsodáltam  a mezők  liliomait  és  egyéb  növényeket,  melyek 
zöld  színüket  fehérre  változtatják,  mikor  gyümölcsüket  kezdik 
adni.  A fák  sietnek  is  virágozni,  mikor  tenyésző  erejüket  csök- 
kenni érzik.  És  ez  eszembe  juttatá  az  írás  azon  mondását, 
hogy  ((Óvakodjunk  visszaélni  az  isten  adományaival  és  földbe 
rejteni  tehetségünket.  Az  is  meg  van  írva,  hogy  a balga,  a 
ki  titkolja  a maga  balgaságát,  jobb  mint  a bölcs,  a ki  véka 
alá  rejti  a maga  tudományát.  Ezért  igazságos  és  eszes  eljárás, 
ha  az  istentől  vett  tehetséget  növelni  iparkodunk.  Ezért  ipar- 
kodtam én  is  világosság  elé  juttatni  a dolgokat,  a miket  az 
isten  kegye  velem  megismertetett,  hogy  az  utókor  is  hasznu- 
kat vegye.  Teszem  ezt  annál  is  inkább,  mert  egyes  emberek 
szép  latin  szóval,  vagy  valami  más  csiszolt  nyelven  vissza- 
élnek veszélyes  tehetségükkel,  hogy  megrontsák  a fiatalságot; 
egy  Geber,  egy  Román  de  la  Roze,  egy  Raimond  Zule,  Para- 
celsus növendékei  és  más  alchimisták  oly  könyveket  írtak, 
melyek  tanulmánya  miatt  sokan  vesztették  idejüket  és  vagyo- 
nukat. Magam  is  negyven  éven  át  kapartam  a földet  és  annak 


belsejét,  hogy  megismerjem  a benne  levő  dolgokat  és  isten 

megismertetett  velem  oly  titkokat,  melyeket  eddig  még  a 
legtudósabb  emberek  sem  ismertek,  a mint  ez  eme  könyv 
tartalmából  ki  fog  tűnni. 

Tudom,  hogy  lesznek,  a kik  gúnyolni  fognak,  lehetetlen- 
nek tartván,  hogy  egy  ember,  a ki  nem  tud  latinul,  ismer- 
hesse a természeti  dolgokat;  azt  fogják  mondani,  hogy  nagy 
merészség  tőlem  Írni  a híres  és  régi  bölcsészek  ellen,  a kik 
a természet  dolgairól  írtak  és  bölcsességük  hírével  betöltötték 
a földet.  Tudom,  hogy  mások,  a külszín  után  ítélve,  azt  fogják 
mondani,  hogy.  én  csak  egy  egyszerű  kézműves  vagyok.  Köny- 
vemben csakugyan  vannak  dolgok,  melyeket  a tudatlanoknak 
bajos  lesz  elhinniök.  Én  azonban  még  sem  ejtettem  el  válla- 
latomat és  — elejét  veendi  minden  rágalomnak  — gyűjteményt 
rendeztem  be,  melyben  a föld  méhéből  kiszedett  bámulatos 
és  szörnyű  tárgyak  láthatók  lesznek.  Ezek  tanúságot  tesznek 
arról,  a mit  mondok  és  nem  lesz  ember,  a ki  ne  lenne  kény- 
telen beismerni  az  általam  mondottak  valódiságát,  ha  látta,  a 
miket  gyűjteményemben  összehalmoztam,  azok  meggyőződé- 
sére, a kik  irataimnak  nem  akarnának  hitelt  adni.  Ha  jönne 
valami  nagyfej ű,  a ki  e bizonyítékokat  nem  akarná  figyelembe 
venni,  az  ön  véleményére  fogok  hivatkozni,  a mely  megdön- 
tené  az  ellentmondókét.  Hízelgés  nélkül  mondom  ezt,  mert 
a mióta  ön  visszajött  Ferrarából  a pontsi  kastélyba,  nem 
egyszer  győződhettem  meg  az  ön  szelleme  hatalmáról,  mikor 
bölcsészetről , astrologiáról  és  egyéb  mathematikai  tudomá- 
nyokról beszéltünk  egymással  és  a mit  hallottam,  teljes  bizony- 
ságot adott  nekem  az  ön  csodálatos  szelleméről)). 

Az  olvasóhoz  intézett  előszóból  a következőket  idézzük  : 
«Ova  intelek  azok  ellen,  a kik  azt  állítják,  hogy  az  elmélet 

szülte  a gyakorlatot.  A kik  ezt  a tant  hirdetik,  rossz  úton 
járnak,  ha  azt  állítják,  hogy  a dolgot,  a mit  alkotni  akarunk, 
előbb  képzeletben  magunk  elé  kell  idéznünk,  mielőtt  a mun- 
kához fognánk.  Velük  tartanék,  ha  az  ember  megvalósíthatná 
a mit  képzel.  De  ha  a képzeletben  megfogamzott  dolgot 
mindig  meg  is  tudnék  valósítani,  könnyű  volna  az  alchimisták- 
nak  és  nem  kellene  ötven  éven  át  kutatniok.  Ha  a hadvezé- 
rek keresztül  vihetnék,  a mit  nekik  az  elmélet  súg,  sohase 
vesztenének  csatát.  A kik  ilyesmit  hisznek,  azt  mondom,  hogy 
egy  czipőt,  de  még  egy  czipősarkat  se  tudnának  készíteni,  ha 
megtanulták  volna  a világnak  akár  valamennyi  elméletét.  És  ha 
öt  ven  évig  tanulmányoznák  a cosmographiát  és  kezükben  volna 
a világ  minden  térképe,  még  se  mernének  egy  hajót  a ten- 
geren vezetni,  a mint  azt  a gyakorlati  férfiak  teszik)). 

Sok  becses  részletet  idézhetnénk  a ((Discours  Admirab- 
les))-ból,  olyanokat,  melyek  a természettudományi  ismeretek 
fejlődésének  szempontjából  nevezetesek,  de  még  olyanokat  is, 
melyek  a természettudomány  mai  álláspontjával  is  megférnek. 

De  ebbe  nem  bocsátkozunk.  Azt  akarjuk  feltüntetni,  hogy 
Palissy  mennyire  előzte  meg  kortársait  és  mily  erélyesen  küz- 
dött a felvilágosodás  érdekében. 

E tekintetben  azt  hiszsziik,  legérdekesebb  lesz  azt  idézni, 
a mit  Palissy  a középkor  egyik  leghíresebb  tévtana,  az  alchi- 
mia  ellen  írt;  annál  is  inkább,  mert  ezeket  a részleteket 
nemcsak  a korához  mérten  meglepőnek  mondható  tudomá- 
nyosság jellemzi,  hanem  a sötétség  lovagjai  elleni  lelkesedés, 
az  ámítok  ellen  kifejtett  éles  gúny,  mely  ez  olvasmányt  kivá- 
lóan élvezetessé  teszi. 

A ((Discours  Admirables»  fentebbi  tartalomjegyzékéből 
kitűnik,  hogy  Palissy  az  alchimistákkal  két  értekezésben  is 

foglalkozik.  Az  egyik  értekezés  terjedelmesebb  és  ezt  csak 
kivonatosan  fogjuk  ismertetni. 

Ebben  a fejezetben  is  az  Elmélet  és  a Gyakorlat  folytat 
nak  párbeszédet.  Amaz  fölveti  a kérdéseket,  melyekre  a gya- 
korlat (azaz  Palissy  maga)  megfelelnek. 

Palissy  az  aranycsinálókat  <cpénzsovár»  embereknek  nevezi, 
kik  nem  akarnak  hasznos  munkát  végezni  és  olcsó  szerrel 
akarnának  meggazdagodni.  Pedig  nem  fognak  boldogulni,  akár- 
hogy erőködjenek  is.  A fémet  az  ember  csak  tisztíthatja, 
edényekké,  eszközökké  alakíthatja  át,  de  nem  teremtheti. 
A kik  azt  állítják,  hogy  a tűz  segélyével  előállítják  az  aranyat, 
ámítok. 

Vannak  egyes  előkelő  urak,  a kik  szintén  foglalkoznak 
aranycsinálással  és  erre  sokat  költenek.  Ezeket  meg  kell 
hagyni  e foglalkozás  mellett,  a mely  visszatartja  őket  a még 
rosszabb  foglalkozástól.  Az  orvosok  is  csak  hadd  keressék  az 
aranyat;  igy  alkalmuk  nyílik  megismerni  a természetnek  nem 
egy  titkát  és  rájönni  az  aranycsinálás  lehetetlenségére. 

De  mesterünk  kérlelhetlenül  üldözi  azokat,  kik  mester- 

é 

ségszerűen,  nem  tudományszomjból,  de  ámítási  czéllal  folytat- 
ják az  aranycsinálást.  Foglalkozásuk  elvét  ad  absurdum  viszi. 

«Az  alchimisták,  úgymond,  úgy  akarnak  aranyat  és  ezüs- 
töt csinálni,  hogy  porrá  zúznak  bizonyos  fémeket  és  ezeket 
át  akarják  alakítani.  Pedig  ha  új  fémeket  lehetne  a porrá- 
zúzás  által  létrehozni,  akkor  sokkal  könnyebb  volna  új  diót 
új  körtét,  új  almát  előállítani  ezen  gyümölcsök  porrá  zúzott, 
alkatrészeiből.  Mondjuk  csak  a legügyesebb  aranycsinálónak, 
hogy  zúzzon  porrá  egy  diót,  tegye  a port  egy  lombikba  és 
hozzon  ki  abból  megint  egy  egész  diót.  Akkor,  ha  ezt  meg- 
teszi, elhiszem  neki,  hogy  tud  aranyat  és  ezüstöt  csinálni. 

6* 

Ha  egy  dió  porából  két  egész  diót  tudnak  csinálni,  akkor 
ejhiszem,  hogy  megtalálták  a bölcsek  kövét,  a mely  önmagá 
ból  gyarapszik.  De  tudom,  hogy  az  egyik  ép  úgy  fog  nekik 
sikerülni,  mint  a másik  . . . Igazán  csodálom,  hogy  egy  csapat 
pénzhamisító,  a ki  csupa  ámításon  töri  a fejét,  nem  restelli 
magát  tudósnak  neveztetni)). 

Az  Elmélet  többek  közt  azt  az  érvet  hozza  fel  az  arany- 
csinálók  érdekében,  hogy  működésük  még  is  csak  üdvös  volna, 
ha  ccpar  impossible))  valahogy  sikerre  vezetne.  A kapanyél,  ha 
elsül,  mégis  csak  fegyver.  «Ha  az  aranycsinálók  eredményre 
jutnának,  akkor  elég  aranyat  csinálnának,  hogy  Francziaország 
háborút  viseljen  valamennyi  ellensége  ellen,  még  a török 
ellen  is.)) 

De  Palissy  ezt  sem  akarja  elismerni. 

((Valamennyi  eddigi  megjegyzéseid  közül,  feleli  erre  az 
érvre,  egy  sincs  oly  távol  a bölcseségtől,  mint  az  imént  mondott 
megjegyzés.  Én  azt  mondom,  hogy  jobb  volna  Francziaországra 
nézve,  ha  dög  vész,  háború  és  éhség  sújtaná,  mint  hogy  ha 
akadna  hat  embere,  a ki  sok  aranyat  tud  csinálni.  Ha  bizo- 
nyosnak mutatkoznék,  hogy  a dolog  elérhető,  minden  ember 
abba  hagyná  a földművelést  és  aranycsinálásra  adná  magát 
A föld  ugaron  heverne  és  Francziaország  összes  erdői  nem 
győznék  az  aranycsinálókat  tüzelőanyaggal.  Azok,  a kik  a 
történetet  olvasták,  beszélik,  hogy  volt  egyszer  egy  király,  a 
kinek  országában  néhány  aranybányát  fedeztek  fel.  Ettől  a 
percztől  kezdve  a király  alattvalói  legnagyobb  részét  arany- 
ásásra használta,  a minek  folytán  a földek  ugaron  maradtak 
és  csakhamar  nagy  éhség  kezdett  az  országban  uralkodni. 
A királyné,  a ki  okos  nő  volt  és  szerette  az  alattvalóit,  ekkor 
tiszta  szinaranyból  csináltatott  kappanokat,  csirkéket,  gálám- 

bokát.  A király  eleinte  megörült,  mikor  ezt  a szép  húst 
hozták  az  asztalra;  de  mikor  észrevette,  hogy  nem  hoznak 
neki  igazi  húst,  megharagudott.  A királyné  erre  figyelmez- 
tette őt,  hogy  lám  az  arany  nem  táplál  és  jobb  volna,  ha 
az  alattvalók  a szántóföldeket  művelnék,  nem  pedig  az 
aranybányákat.  Már  most  képzeld,  hogy  volna  Francziaor- 
szágban  hat  ember,  a ki  aranyat  tud  csinálni;  azok  annyi 
aranyat  gyártanának,  hogy  közülök  a legutolsó  is  fejedelem 
akarna  lenni,  háborúskodnának  egymással  és  ha  a tudomány 
titka  köztudomásra  jutna,  akkor  az  arany  teljesen  elvesztené 
az  értékét))  . . . 

Palissy  e kérdésnek  még  egy  külön  értekezést  is  szentel, 
melyet  rövidségénél  fogva  egész  terjedelmében  iktathatunk 
ide,  hogy  olvasóink,  Palissy  irmodorát,  eszmemenetét,  gondol- 
kozásmódját egy  befejezett  egészet  képező  mutatványból 
ismerhessék  me<r 

o 

A szerző  előrebocsátja,  hogy  előző  beszédjében  már  meg. 
czáfolta  az  alchimia  tanait  a fémek  előállításáról  és  nagyob- 
bításáról,  de  jónak  látja  kikelni  az  « iható  arany » ellen  is, 
melyet  az  emberi  testre  nézve  ártalmasnak  tart. 

Kz  az  értekezés  is  párbeszéd  alakjában  van  írva  és  igy  szól : 

Elmélet:  Ha  a világ  legszebb  érveit  hozod  is  fe\  nekem 
még  sem  fogsz  rábírni  arra,  hogy  megvessem  az  aranycsinálás 
tudományát,  mert  tudom,  hogy  az  alchimisták  szép  dolgokat, 
valóságos  csodákat  vittek  végbe  az  orvosi  tudományban : igy 
pl.  feltalálták  az  iható  aranyat,  a mi  pedig  igen  becses  és 
dicséretes  dolo^.  Ettől  a szertől  szinte  felélednek  a halottak 
is;  minden  betegség  meggyógyul;  az  ember  megőrizheti  a 
szépségét,  meghosszabítja  az  életét  és  mindig  jókedvű  marad. 
Mi  kifogás  lehet  ez  ellen: 

Gyakorlat : Hogy  maradhattál  meg  ezekben  az  ábrándok- 
ban ? Nem  láttad  azt  a kis  könyvet,  melyet  a nagy  zavarok 
közepette  nyomattam  ki  és  melyben  eléggé  bebizonyítottam, 
hogy  az  arany  nem  lehet  üditőszer,  hanem  inkább  méreg. 
Több  orvos,  a ki  elolvasta  az  érveimet,  az  én  pártomra  állott, 
elannyira,  hogy  az  orvosikar  egy  híres  tagja,  a ki  Párisban 
oktatott,  nézetemet  mint  teljesen  bebizonyítottat  említette  fel 
növendékeinek.  Ez  már  magában  is  megzavarhatna  érvelésedben. 

Elmélet ; Hogy  mersz  ilyesmit  állítani,  mikor  annyi  orvos 
annyi  időn  át  aranyat  rendel  betegeinek  üditőszer  gyanánt! 
Hisz  még  az  arabs  orvosok  is  aranyat  használtak,  pedig  azok 
a legkitűnőbb  orvosok. 

Gyakorlat : Elismerem,  hogy  igen  sok  orvos  van,  a ki  a 
kappanok  hasában  arany  darabokat  főzetett  és  a levest  beadták 
a betegnek,  azt  állítván,  hogy  a levesben  meg  van  az  arany 
egy  része;  arra  utaltak,  hogy  a megfőzött  aranydarabok  (a 
sótól  és  a zsírtól)  kissé  megfehéredtek.  Ez  nem  volt  igaz.  Ha 
az  illető  aranyakat  megmérték  volna,  rájöttek  volna,  hogy 
azok  ép  oly  nehezek  maradtak,  mint  a milyenek  a főzés  előtt 
voltak.  Mások  leráspoly ózták  az  aranyakat  és  az  aranyport 
hús  közé  keverve  megetették  a beteggel ; a mi  rosszabb  volt, 
mint  hogyha  homokot  adtak  volna  be  a betegnek.  Mások 
lemezekben  adták  be  az  aranyat,  pedig  akármilyen  formában 
adták,  egyaránt  rósz  volt  az. 

Elmélet:  De  ha  az  arany  a mondott  formában  nem  használ 
is,  azt  csak  nem  tagadhatod,  hogy  iható  alakban  még  is  jót 
tesz;  az  alchimisták  egészen  finom  porrá  zúzzák  és  ha  valami 
ital  közé  keverik,  csak  úgy  emészthető  meg,  mint  a levesbe 
kevert  kappanzsir.  így  aztán  az  aranyat  mégis  fel  lehet  használni 
a betegek  iiditésére  és  táplálására. 

Gyakorlat:  Nem  jól  érted,  hogy  mit  beszélsz.  Jól  tudod, 
hogy  a tüzkemenczék  nem  bírják  a tiszta  aranyat  felemészteni. 
Hát  akkor,  hogy  emészthetné  azt  meg  a beteg  ember  gyomra,  a 
mely  már  is  olyan  gyenge,  hogy  még  a sült  almát  semveszi  be. 

Elmélet:  Te  belőlem  tréfát  akarsz  űzni.  Hát  az  arany 
nincs  megemésztve,  mihelyt  cseppfolyós  alakot  nyer.  Hisz  az 
alchimista  a tiszta  vízhez  hasonló  folyadékká  alakította  át ! 

Gyakorlat:  Te  nem  értesz  meg,  vagy  úgy  teszel,  mintha 
nem  értenéd  meg  a mit  mondok.  Ha  az  alchimisták  az  aranyat 
a legfinomabb  borhoz  hasonló  folyadékká  alakítják  is  át,  még 
akkor  se  csináltak  belőle  megemészthető  táplálékot.  Igaz,  én 
is  velük  tartanék,  ha  az  aranyat  teljesen  felbontanák  olyan 
hőség  mellett,  mely  hasonló  a gyomor  hőségéhez.  Máskülönben 
mit  használna  a gyomornak  az  olyan  anyag,  a melyet  nem 
tud  úgy  felbontani,  mint  a táplálására  szolgáló  húst:  De  ők 
mit  csinálnak  ? Porrá  zúzzák  az  aranyat,  de  azután  más 
folyadékba  keverik.  Hiszen  tudom  én,  hogy  folyadékba  olvasztva, 
be  lehet  vétetni  sok  mindenféle  kemény  tárgyat,  a mely  porrá 
van  zúzva.  Csak  hogy  abból,  hogy  azt  be  lehet  venni,  még 
nem  következik  az,  hogy  az  ilyen  anyag  tápláló  erővel  is  bir. 
Ha  úgy  tetszik,  iszom  én  homokot  és  port  is.  De  az,  vájjon 
táplál-e:  Tudjuk,  hogy  nem. 

Elmélet:  Éz  nem  mindegy.  Az  aranyat  üdítőszernek  vesz- 
szük  be,  mint  a legtökéletesebb  táplálékot.  Azt  mondják, 
hogy  egy  ember,  ki  aranynyal  táplálkoznék,  örökké  élne, 
valamint,  hogy  az  arany  is  örökké  tart. 

Gyakorlat : Most  ugyan  nagyot  mondtál.  Milyen  szép 
dolog  volna  az,  ha  az  ember  aranynyal  tudna  táplálkozni. 
Csodálkozom  azon,  hogy  nem  restelsz  ilyet  kimondani.  Pedig 
ez  a nézeted  elég  arra,  hogy  minden  vitának  véget  vessünk. 

Te  azt  mondod,  hogy  az  arany  örökké  tart.  Már  pedig  az 
emberi  gyomor  nem  fogja  megemészteni  az  aranyat,  ha  az 
örökké  való.  Ha  az  idő,  a föld  és  a tűz  nem  bírják  meg- 
emészteni, hogy  emészthetné  azt  meg  az  emberi  gyomor?  Az 
emberi  gyomor  megfőzi  és  megemészti  azt,  a mit  neki  beadnak  : 
a mi  tápláló  anyag,  az  gyarapítja  az  ember  húsát  és  vérét,  a 
többi  pedig  kitakarodik  a testből.  Már  most  kérdem,  vájjon 
az  olyan  ember,  a ki  aranyat  eszik  és  semmi  mást,  ad-e 
excrementumot.  Ha  azt  mondod,  hogy  igen,  akkor  elismered, 
hogy  az  arany  nem  örökkévaló.  Ha  ellenben  nem-mel  felelsz, 
akkor  az  iható  aranynyal  táplálkozó  embernek  nem  lesz  szük- 
sége lyukas  székre. 

Elmélet:  Lehetetlen  a te  véleményeidet  legyőzni;  de  többen 
mégis  megírták,  hogy  az  iható  aranynak  csodálatos  tulajdon- 
ságai vannak.  Épen  nem  rég  jelent  meg  egy  könyv,  a mely 
azt  mondja,  hogy  Paracelsus,  német  orvos,  iható  aranynyal 
meggyógyított  egy  pár  rühes  embert.  Te  pedig,  egy  egyszerű 
fazekas,  ki  az  anyádtól  tanult  nyelven  kívül  nem  is  tudsz  más 
nyelvet,  beszélni  mersz  egy  olyan  egyén  ellen,  a ki  több  mint 
ötven  orvostani  könyvet  irt  és  a kit  az  orvosok  fejedelmének 
tartanak. 

Gyakorlat:  Beszélhet  nekem  Paracelsus  és  a világ  vala- 
mennyi orvosa,  én  még  is  csak  azt  mondom,  hogy  ha  az  iható 
aranyat  lombikba  teszed  és  ott  összeforrasztod,  a hozzá  kevert 
folyadék  el  fog  égni  és  el  fog  párologni,  a cseppfolyóvá  lett 
arany  pedig  ismét  egy  darabbá  változik;  és  ha  az  ember 
gyomra  olyan  forró  volna  mint  egy  kemencze,  a cseppfolyós 
arany  egy  darabbá  tömörülne. 

Elmélet:  És  a mit  Paracelsus  mondott,  a ki  annyi  beteget 


gyógyított.  . . ? 

Gyakorlat : Sejtem  hogy  Paracelsus  ravaszabb  ember  volt 
mint  mi  ketten  együtt  véve.  Meglehet  hogy  holmi  tökéletle- 
nebb anyagokból  összeállított,  egy  előttünk  ismeretlen  orvos- 
szert és  elhiteti  velünk,  hogy  az  iható  arany;  igy  a szert  jobb- 
nak fogják  tartani  és  drágábban  fizetik.  Ennél  egyszerűbb 
fortély  alig  juthatott  eszébe.  Láttam  én  Poitou  egyik  kis  váro- 
sában egy  orvost,  a ki  vajmi  keveset  tudott,  de  a ki  egyetlen 
egy  fortély  segélyével  bámulatos  eredményre  jutott. 

Házának  kapuja  mellett  volt  egy  rejtett  szobája;  ennek 
egy  kis  nyílásán  megláthatta  azokat,  akik  hozzájöttek.  Felesége 
jól  be  volt  már  tanítva.  Mihelyt  egy  beteg  jelentkezett,  a nő 
odaült  a rejtett  szobának  rácsos  ablaka  elé  és  kezdett  a 
beteggel  beszélgetni.  Elmondta  neki,  hogy  a férje  a városba 
ment  egy  beteghez,  de  mindjárt  visszajön.  Időközben  kikér- 
dezte a beteget,  hogy  hova  való,  mikor  lett  beteg,  hol  érzi 
a fájdalmat  és  miképen.  A beteg  természetesen  hűségesen 
megfelelt  minden  kérdésre. 

Az  orvos  ur  végighallgatta  a betegnek  minden  magya- 
rázatát; egy  hátulsó  ajtón  kiment  az  utczára  és  úgy  került  a 
kapuhoz.  A beteg  láthatta,  hogy  az  orvos  ur  a városból  jön; 
feléje  sietett  hogy  elbeszélje  a baját.  Az  orvos  nem  hallgatta 
meg,  hanem  rá  nézett  a betegre  és  azonnal  elmondta  neki, 
hogy  mióta,  mije  és  hol  fáj.  A beteg  aztán  elment  és  hiresz- 
telte,  hogy  milyen  ügyes  orvos  ez ; a puszta  megnézésből 
elérti  az  ember  minden  baját.  És  az  orvos  csakhamar  nagy 
hírnévre  jutott.  Ezt  azért  mondom  el,  mert  Paracelsus  talán 
nem  is  használta  soha  a szert,  melyet  iható  aranynak  mondott. 

Elmílet:  Nem  tudom  ezt  hogy  érted;  az  imént  azt  mond- 
tad hogy  Paracelsus  tán  valami  félfémből  csinált  valami  orvos- 
szert és  arról  hitette  el  hogy  az  iható  arany,  mert  drágábban 

akarta  megfizettetni.  De  ha  fémből  orvosszert  lehet  csinálni 
akkor  az  arany  miért  ne  lehetne  épen  úgy  orvosszer  mint 
bármelyik  más  fém? 

Gyakorat:  Csalódol.  Szeretnéd  az  ügyedet  védeni  és  azért, 
nem  akarsz  engem  megérteni.  Én  nem  azt  mondtam  hogy 
Paracelsus  fémből  csinálta  az  orvosszerét;  az  lehetett  valami 
ásvány,  pl.  a dárdany,  mely  az  orvostudományban  többfélekép 
jön  használatba. 

Elmélet:  Saját  érveddel  foglak  meg.  Te  beismered  hogy 
a dárdany  orvosszer  lehet.  Én  pedig  azt  mondom,  hogy  akkor 
az  arany  is  lehet  orvosszer,  mert  hisz  a dárdany  is  csak  fém. 
A győzelem  az  enyém;  be  kell  vallanod,  hogy  le  vagy  győzve. 

Gyakorlat:  Nagy  bölcseséget  mondtál  azzal,  hogy  a 
dárdany  fém  és  orvosszerül  használható ! De  hiszen  a mi 
vitánk  azon  fordul  meg,  hogy  az  aranynak  van-e  üdítő,  táp- 
láló ereje,  átalakulhat-e  hússá,  vérré.  Már  azzal  is  tévedsz, 
hogy  a dárdany  fém,  pedig  az  csak  féllém.  Gyógyszerül  igen 
is  használhat,  de  nem  táplálékul.  Ha  tápláló  ereje  volna,  úgy 
ehetnők  mint  a húst. 

Csakhogy  az  az  ember,  ki  4 — 6 szemnél  többet  eszik 
belőle,  a halálnak  teszi  ki  magát.  Azok,  kik  az  iható  aranyat 
ajánlgatják,  azt  állítják,  hogy  a beteg  ember  naponkint  két- 
szer ihatik  belőle.  A dárdany  tehát  nem  bizonyít  az  arany 
tápláló  ereje  mellett.  A tökéletes  fém  a gyomor  hősége  mel- 
lett nem  olvad  fel.  A dárdany  mérges  hatást  fejt  ki,  felka- 
varja a gyomrot  és  a hasat  a belőle  fejlődő  gőzök  folytán, 
melyek  azt  tanúsítják,  hogy  a dárdany  teljes  megülepedés, 
teljes  meghűlés  előtt  került  ki  a bányából.  A tökéletes  fémek 
a gyomorban  nem  bomlanak.  így  kell  a dolgokról  beszélni, 
komoly  indokok  alapján,  és  nem  kell  az  égi  testekbe  menni 


érvekért.  így  pl.  azok,  kik  az  arany  tápláló  erejét  akarják 
bizonyítani,  az  égbe  mennek  és  keresnek  egy  napot,  egy  hol- 
dat, egy  Mercurt  és  még  egy  pár  bolygó  csillagot,  melyek 
az  ő felfogásuk  szerint,  hatást  gyakorolnak  a fémekre  és  az 
emberi  testekre.  Nem  értek  az  astrologiához,  de  azt  tudom, 
hogy  az  emberi  testet  csak  olyan  anyag  táplálhatja,  a mely 
erjedésbe  tud  átmenni. 

Miután  pedig  az  arany  nem  tud  erjedni  és  az  emberi 
testtel  assimilálódni,  hát  nem  is  szolgálhat  se  gyógyszerül, 
se  táplálékul. 

Nem  szolgálhat  táplálékul  az  sem,  a minek  az  izét  a 
nyelv  nem  bírja  megérezni.  Az  Isten  azért  adta  a nyelvet, 
hogy  az  ízlelje  meg  a tápanyagokat,  vájjon  hasznosak,  emészt- 
hetők-e?  Innét  van,  hogy  a beteg  embernek  gyönge  húst, 
vagy  főttgyümölcsöt  adnak,  mert  ezek  az  anyagok  hamarább 
bomlanak. 

Másféle  anyagot  a gyönge  gyomor  nem  bírna  meg- 
emészteni. Ha  pedig  a gyomor  még  a sült  almát  sem  bírja 
megemészteni,  hogy  emészthetné  meg  az  aranyat,  a melynek 
ízét  a nyelv  nem  is  bírja  kivenni?  Még  egy  megjegyzést  akarok 
tenni,  mielőtt  ezt  a fejtegetést  befejezném. 

Ha  a nyelv  ki  tudná  venni  az  arany  ízét,  akkor  arról  le  is 
nyalna  valamit  és  igy  csökkentené  a súlyát.  Mikor  egy  virá- 
got megszagolsz  az  orroddal,  valamit  elveszel  belőle.  És  vala- 
hányszor egy  tárgyat  megizlelsz  a nyelveddel,  mindig  le  szedsz 
róla  egy  kis  sót,  mert  ez  olvad  el  a nedvességtől  és  a hőség- 
től. Már  pedig  a nyelvben  van  hőség  és  nedvesség  és  ezek  a 
sót,  mihelyt  közelébe  érnek,  magához  vonzzák.  Ezért  mondom 
hogy  a nyelv,  ha  az  arany  ízét  kivenné,  leszedné  róla  a sót, 
megcsökkentené  az  arany  súlyát.  Miután  pedig  mitsem  vesz 

el  az  aranyból,  világos  hogy  az  aranyban  nincs  tápláló 
anyag» . 

Fölösleges  arra  utalnunk,  hogy  ez  a ccDiscours  Admirable)), 
mely  oly  érdekesen  jellemzi  a nagy  művész  gondolkozás  mód- 
ját, mennyi  világot  vet  a XVI.  században  uralkodó  tudományos 
fogalmakra  és  a haladásra,  melyet  Palissy  nézetei  ama  kor- 
szakban képviseltek. 


ívTuz  e u 
K.Ö 


VI. 


ok  egyéb  érdekeset  is  találunk  a Discours  A dm  irables-b  a n . 


A szerző  a teremtésről  beszél  és  e kényes  themáról  oly  fel- 


fogást nyilvánít,  melylyel  messze  megelőzte  korát.  Kétségbe 
vonni  a bibliai  genesis  betűszerinti  valódiságát  gondolatnak  is 
merész  volt.  Hát  még  tettnek!  Belátni  valamit,  a mit  a kor 
tudósai  nem  értettek  meg,  nagy  értelmiségről  tanúskodik.  De 
azt  nyíltan  kimondani,  merészen  keztyűt  dobni  a szent  Bertalan-éj 
hyenáinak,  kiknek  körmei  közül  csak  az  imént  szabadult  ki, 
ez  oly  férfias  tett  volt,  mely  egy  maga  a haladás  és  telvilá- 
gosodottság  legjelesebb  bajnokai  sorába  helyezi  művészünket. 

Merész  eszméit  a természet  gondos  megfigyeléséből  me- 
ríti. A kutak  ásatásánál  az  esővíz  átszivárgását  észleli.  Az 
alkotás  ez  örökös  munkásságának  láttára  a természetről  új 
fogalmat  nyer.  ccA  teremtés  többé  nem  a múlt  műve,  hanem 
a jelené,  mert  mindig  fölújítódik,  szünet  nélkül  alkot.  Isten 
a világot  teremté,  munkás  lényekkel  népesíté  meg,  melyek 
megszakítás  nélkül  működnek  s tenyésznek.  A föld  belső  ré- 
szei nem  renyhébbek  mint  a külsők.  Isten  mit  sem  akart 
hagyni  tétlenül.  A csillagok  befutják  pályájukat.  A tenger 

működésben  van  mindig  és  örökké  alkot.  A föld  javít  és  újít; 
a lények  nem  oly  élettelenek,  hogy  fokról-fokra  ne  tökéletes- 
büljenek;  egyre  gyarapodnak  a fémek,  a vas,  arany,  ezüst,  már- 
vány, ékkövek,  agyag,  mezei  gyanta,  stb.  Gyakran  megtörténik, 
hogy  a föld  belsejében  valamely  nyomás  folytán  kigyúl  a tűz, 
s ha  hegyi-gyanta,  kén  vagy  kőszéntelepbe  kapván  tápot  nyer, 
ereje  oly  nagy,  hogy  forróvá  teszi  a sziklákban  a forrásvizet. 
Ilyenkor  gőz  képződik,  melynek  ereje  széthányja  a sziklákat, 
a talajt  és  a rajtuk  levő  házakat.  Ez  a földrengés,  mely  sík- 
sággá  változtatja  át  a hegyet  és  a völgyekből  hegységeket 
csinál. 

Isten  nem  hagyja  magára  a természetet,  hanem  leghe- 
vesebb mozzanataiban  is  kormányozza  és  vezényli  azt.  Tekintsük 
a tengert  roppant  nagyságában,  s látni  fogjuk,  hogy  minden 
bizonyos  törvényeknek  hódol.  Ki  hinné,  hogy  minden  24  órá- 
ban támadja  meg  a földet,  mintha  azt  rombolni  és  elárasztani 
óhajtaná.  Mint  óriási  hadtest  lép  fel  a tenger,  hogy  dühödt 
harczot  vívjon  a sziklákkal  és  a föld  határaival;  irtózatos  mo- 
rajjal jő  a támadó,  mintha  a világot  akarná  elpusztítani.  És 
az  emberek  a tengermelléki  csatornákra  malmokat  építettek, 
a csatornákat  zsilipekkel  látták  el,  hogy  a tenger  dagályánál 
benyomulhasson  rajtuk  a viz  és  hajtsa  a malmokat.  Ha  most 
a viz  vissza  akar  folyni,  önmaga  bezárja  a zsilipet  és  így  a 
csatorna  telve  marad,  a vizet  azután  egy  gáton  vezetik  át  s 
igy  a malom  folyton  mozgásban  van.  Ez  a költészet  egy  neme , 
a melyre  senki  sem  figyel.  A munkás  és  iparos  költészete  ez, 
kik  a természeti  jelenségekben  is  feltalálják  a művészetet.)) 

A földgömb  forradalmának  elméletét  megérté  Palissy, 
mikor  egy  vízzel  töltött  fazekat  látott,  melyből  a viz  forrva 
kifutott. 

(cEz  a természet,  mely  sohasem  tétlen,  mely  folyton  te- 
remteni igyekszik,  a nyugtalan,  tevékeny,  folytonosan  küzdő, 
alkotó  erőnek  képét  mutatja;  előtte  kigyúl  a föld  mint  a 
kemencze,  és  azután  befutja  pályáját  az  örök  törvények 
értelme  szerint.  Épen  mint  a mester  megengedi,  hogy  a tűz 
teljes  erővel  lépjen  fel,  mire  az  vígan  lobogva  az  agyag  leg- 
bensőbb részéig  hatol,  akként  engedi  meg  az  Alkotó  a roppant 
tengernek,  hogy  minden  24  órában  megtámadja  a földet, 
mintha  azt  el  akarná  önteni,  pedig  az  egész  az  embernek  elő- 
nyére van,  mert  vizet  hajt  malmai  alá)). 

Minő  változás  lépett  fel  a természetben!  A természet , 
mely  jelenségei  miatt  gyanúsnak,  sőt  veszélyesnek  tartatott, 
megtisztul,  megszentesittetik  a munka  által,  melyet  Istennek,  a 
legmagasabb  művésznek  és  alkotónak  vezérlete  alatt  végbe 

o o o 

visz.  Nincs  többé  láthatlan,  végzetes  ok,  nincs  többé  titokszerű, 
természetfölötti  s az  ember  sorsára  ellenségesen  működő  erő. 
Isten  a természet  egyedüli  birtokosa,  ki  abban  létezik  s jósága 
és  végeden  nagysága  által  abban  nyilatkozik.  Nincsenek  többé 
szörnyek  és  csalóka  képek,  a középkor  gonosz  álma  a gond- 
viselés törvényei  által  kormányzott  világ  tiszta  fényében 
eltűnik. 

Áttérve  az  emberekre,  a szerző  igy  folytatja:  « Az  ember 
arra  született,  hogy  a természetnek  segélyére  legyen.  Isten 
akarja,  hogy  dolgozzunk.  Ha  elődeink  nem  tettek  volna 
egyebet,  mint  Isten  műveit  szemlélték,  a barmok  táplálékából 
élhettek  volna,  a munka  gyümölcseit  munka  nélkül  vették 
volna,  de  ők  inkább  szántottak,  vetettek,  a földet  mívelték, 
hogy  a természetnek  segélyére  legyenek.  Azért  valamely  jeles 
műnek  első  felfedezőit  a többi  emberek  nagyon  tisztelték,  a 
világot  teremtő  erő  részeinek  tekintették  őket.  Ismert  dolog, 

hogy  az  Isten  azt  akarja,  hogy  dolgozzunk  s a természetnek 
segélyére  legyünk,  mert  az  ültetett  dolgok  sokkal  tökélete- 
sebbek, kellemetesebbek,  mint  a vadon  termők.  Kétségtelen, 
hogy  egyes  tévedések  vegyültek  a világosságot  terjesztő  el- 
méletekbe, a természettudományok  oly  kevéssé  voltak  ismerve 
a XII.  században,  hogy  a vakmerő  kutatónak,  ki  e fel  nem 
kutatott  tengerre  merészkedett,  nem  egy  sziklába  kellett  meg- 
ütköznie. De  mennyi  termékeny  elv  nyomára  jut,  lép,  habár 
tapogatózva  is  r» 

Feltűnik  előtte  némely  kagylók  szivárványszíne,  ki  akarja 
annak  okát  kutatni  és  sejtvén  a fénynek  bomlását,  már  Descartes 
és  Newton  előtt  rá  jön,  hogy  (c szivárvány  csak  úgy  keletkezik , 
ha  a napsugár  esőn  hat  keresztül \ mely  előtte  vanj > 

Máshol  figyelmessé  tesz  azon  körülményre,  hogy  egyes 
elemek  magokra  hagyatva  közeledni  szeretnek  egymáshoz, 
beszél  azon  magasabb  erőről,  mely  a részecskéket  egymáshoz 
köti  ugyanazon  testben,  majd  « sóserőnek »,  majd  ccötödik  elem- 
nek)), leggyakrabban  pedig  egyszerűen  sónak  nevezi,  de  néha 
érezhetetlen  közegnek  is  tekinti  és  cc vonzerőnek^  nevezi.  Szóval : 
keres,  tapogatódzik  s felfedi  a lepelnek  egy  részét,  mely  a 
nagy  fizikai  törvényt  takarja. 

A gőz  óriási  ereje  sem  kerülte  el  e mélyreható  ép  elme 
figyelmét.  Megfigyelte  azt,  miközben  a tliz  fölé  tette  agyag- 
művét, nézve  az  üstben  forró  anyagot. 

Vízzel  telt  érezgolyókat  melegített,  melyek  megfelelő  me- 
legnél heves  pukkanással  törtek  szét.  Ez  egyszerű,  közönséges 
tünemény  neki  mély  elmélkedésekre  ad  alkalmat;  érzi  hogy 
nagyfontosságú  jelenséggel  áll  szemben,  s kijelenti,  hogy  e még 
ismeretlen  erő  képes  a hegyeket  feldönteni. 

Palissy  kétségkívül  nem  sejtette,  hogy  lesz  idő,  midőn 

ezen  erő  az  iparban  értékesítve  ama  csodákat  fogja  előidézni, 
melyeknek  tanúi  vagyunk,  de  úgyszólván  megnyitja  az  utat, 
mely  a következő  nemzedékeket  e hatalmas  közeg  meghódí- 
tásához vezeti. 

A XVI-ik  század  e nagyszerű  felfedezésekhez  nem  ért 
meg  eléggé.  Bemard  mester  megelőzte  korát,  és  mialatt  fel- 
kutatni igyekezett  a természet  örök  titkait,  a tudományt  az 
emberi  jóllét  szolgálatába  szegodteté. 

ccA  mi  az  orvosokat  illeti,  — úgymond  — ők  az  arany 
készítést  kutatva  a természetet  fogják  megismerni , be  fogják 
látni  az  aranykészítés  lehetetlenségét,  de  megismerik  a fémek 
minőségét ; agyrémet  keresve,  a természet  örök  törvényeinek 
ismeretére  jutnak)). 

Ezt  ő magára  vonatkozólag  mondja,  mert  hisz  ő is  a 
fehér  zománezot  keresve  találta  fel  az  edények  színes  mázzali 
bevonását.  A hibák  — úgymond  — melyeket  az  agyagművé- 
szetben tettem,  többre  tanítottak  engem,  mint  azon  dolgok, 
melyeket  jól  végeztem. 

Hogy  ő nem  közli  az  agyagművészet  titkát,  az  nem  ön- 
zésből történik  s nem  azért,  mintha  tán  titokban  akarná  tar- 
tani. Ő nyíltan  szól:  ccE  művészet  nem  olyan  mint  sok  egyéb. 
Én  jól  tudom,  hogy  sem  a dögvész,  sem  más  veszedelmes 
betegség  elleni  gyógyszert,  sem  a földmívelés  titkát,  sem  Isten 
igéjét  titokban  tartani  nem  szabad,  de  szabad  olyan  talál- 
mányt, melyet  megvetnének  az  emberek,  mihelyt  általános 
lenne)). 

Megengedhető  ezen  embernek,  ki  annyit  szenvedett  a 
művészetért,  hogy  az  egyediség  jogára  igényt  tartva  igy  szóljon  : 

((Művészetem  azok  közé  tartozik,  melyeket  egy  vagy  két 
ember  igen,  de  számosán  nem  gyakorolhatnak  a nélkül,  hogy 

egyik  a másiknak  hátrányára  ne  legyen,  mert  ha  sokan  len- 
nének, csak  akkor  tengődhetnének,  ha  a művészetet  meg - 
r ontanák. » 

Ha  őt  az  agyag  művészetére  tanították  volna,  vagy  ha 
neki  kevésbe  került  volna  az,  nem  törődnék  vele,  de  épen  az 
akarat,  azt  egyedül  és  idegen  segély  nélkül  bírni,  vigasztalta 
őt  a bánat  és  nélkülözés  16  évén  keresztül.  Kemény  nevelés, 
mely  belőle  nagy  művészt  és  számunkra  nagy  tudóst  képezett. 

Palissy  nem  állít  fel  elveket,  az  ő élete  beszél.  Neki 
nincsenek  kételyei,  nincsenek  gyanításai,  im  olvashatjuk  szavát, 
a mint  önként  folynak  azok  ajkairól.  Ő nem  következtet,  a 
következtetésre  szüksége  sem  volt.  Az  a különös  ezen  ösztön- 
szerű  emberben,  hogy  ő nem  fogalmaz,  hanem  minden  fogal- 
mat egyszerre  megért.  Ezen  ember  sajátsága,  hogy  őszinte, 
nyílt  mindenki  iránt,  hogy  ifjú  marad,  folyton  csodál,  és  türel- 
metlenséget nem  érez  soha ; a szenvedés  nem  teszi  őt  szá- 
razzá,  keserűvé,  hanem  megérleli.  Ezen  ember  sajátsága  az 
örökös  szomj. 

Palissy  75  éves  korában  Cardauról  szólva,  a kit  meg- 
czáfol,  igy  szól:  ((Sajnálom,  hogy  a bölcsészek  minden  könyve 
nincs  francziára  fordítva,  hogy  megtanulhatná  az  ember  egyik- 
től a másikat  megczáfolni». 

Magáról  ezeket  írja: 

((Én  olyan  ember  vagyok,  ki  az  agyagművészetet  űzve 
mindig  vágyik  a földnemek  ismeretlen  természetét  és  klilön- 
féleségét  ismerni.)) 

Kertjének  egyik  szobája  fölé  Izaias  ezen  szavait  írja,  me- 
lyek a XVI.  században  általánosan  hangoztatva  voltak : ((Ti 
mindnyájan,  a kik  szomjaztok,  jöjjetek  és  igyatok  .az  élet  for- 
rásának vizéből)). 

Valóban  megható  Palissynál  az,  hogy  mennyire  kedvelte 
a magányt.  Elmélkedéseinél  egyedül  volt,  hogy  gondolkozhas- 
sék  azon,  a mit  látott.  Ha  önmagával  beszél,  hangosan  gon- 
dolkodik s önleikének  gyónja  meg  az  istenség  csodáit.  Ha 
értekezésében  párbeszéd  alakot  választ,  a parasztot  jellemző 
vitatkozási  sziiségletnek  tesz  eleget,  midőn  önmagának  ellen- 
vetéseket tesz,  melyeket  megczáfolhat. 

A természet  volt  társnője,  ő nem  vetette  meg,  nem  ta- 
szítá  el  azt.  Ez  is  munkás,  mint  ő s jóakarólag  tanítja  őt. 
Azért  hálából  azt  választja  társnőjévé  s nála  keres  mene- 
déket. 

A mi  az  embereket  illeti,  ezek  kigúnyolták  és  üldözték 
őt;  kigúnyolták,  midőn  erejét  az  agyagművészet  kutatásában 
merítette  ki;  üldözték,  midőn  azt  akará,  hogy  az  Evangélium 
köznyelven  hirdettessék  s hogy  az  emberek  az  ártatlansághoz 
s a kereszténység  eredeti  magasztosságához  visszatérjenek. 
Azért  kerüli  is  a romlott  emberek  társaságát,  azon  önző  pap- 
szolgákét, kik  őt  meg  akarák  ölni  s kiknek  főgondjuk,  hogy 
jószágaikat  megtarthassák.  Ő visszavonul  a földműveléshez,  mely 
Hazsáoros  doloof  Isten  előtt  és  kellemes  felüdülés  azoknak, 
kik  az  ő műveit  szemlélni  óhajtják.  A harcz  és  egyenlőtlenség 
ezen  idejében,  midőn  a munkás  tűrni  volt  kénytelen  a har- 
czosok  durvaságát  és  embertelenségét,  nem  volt  képes  az 
emberek  társaságában  maradni,  hanem  szeretetét  az  egész 
természetre  terjeszté  ki. 

Palissy  a földet  úgy  tekinti,  mint  élőlényt.  Nézete  szerint 
a földet  nem  kell  bántani,  megsérteni,  gyümölcseitől  megfosz- 
tani, ő haragszik  a favágókra,  kik  fájukat,  miután  azt  levág- 
ták, széthasogatják,  darabolják,  forgácsolják,  ott  hagyják. 
((Csodálkozom,  hogy  a rútul  kinzott  fa  nem  jajgat)).  Ha  a 

mondottnak  bizonyítékát  óhajtod,  igy  szól,  menj  egy  sebészhez 
és  mondd  neki:  Mester,  két  ember  van  itt,  mindkettőnek  a 
keze  le  van  vágva,  az  egyiknek  éles  karddal  egy  vágásra 
tisztán  vágták  le,  mert  a kard  jól  ki  volt  köszörülve,  a má- 
siknak csorba  rossz  késsel,  egy  csapásra,  úgy,  hogy  a csontok 
összetörvék  s a hús  megzúzódott;  melyik  kart  lesz  könnyebb 
meggyógyítani : Nemde  azt,  a mely  éles  karddal  Ion  levágva  r ! 
Épen  így  áll  a dolog  az  okosan  levágott  ággal  is;  jobban 
lehet  azt  használni,  mint  az  esztelen  hévvel  széthasítottat. 

Ezen  felhívás  bizonyára  több  benyomást  tesz  a köznépre, 
mint  a favágásról  való  bármely  tudományos  értekezés. 

Részvéte  nemcsak  a megsértett  földnek  és  a megcson- 
kított  fáknak  szól,  de  kiterjed  a házi  állatokra,  az  igavonó 
barmokra  és  a . . . szegény  szolgákra,  kik  gazdáiktól  gyak- 
ran elnyomatnak,  ámbár  ezeket  Isten  azok  gyámolítására 
rendelte. 

Palissy  visszaállítja  az  ember  és  az  alárendelt  természet 
közti  testvéri  viszonyt. 

((Semmi  sem  hozhat  a természetben  gyümölcsöt  rend- 
kívüli fáradalom  és  fájdalom  nélkül.  Ez  vonatkozik  a tengődő 
és  gondolkodó  lényekre  egyaránt.  Ha  a tyúk  elsoványodik 
inig  kibújnak  csibéi,  ha  a kutya  szenved,  mig  kölykezik,  meg 
lehetsz  győződve,  hogy  így  van  ez  minden  nemnél  és  fajnál,  meg 
lehetsz  győződve,  hogy  a tengődő  lények  is  szenvednek,  mig 
gyümölcsöt  hoznak.  Egykor  a saintongei  szigeteken  lévén, 
láttam  egy  szőlőtőt,  mely  a többieknél  sokkal  több  fürtöt 
hozott.  Okáért  tudakozódva,  azt  a feleletet  nyertem,  hogy 
halálosan  meg  van  rakva ; kérdésemre,  hogy  mit  jelent  e ki- 
fejezés, azt  felelék : hogy  ha  a szőlőtőt  szabadjára  hagynák 
túlságos  gyümölcsözés  által  tönkre  tenné  magát.  Sokszor  lát- 

tam  már  fákat  és  növényeket,  melyek  a rendes  idő  előtt 
akarván  virágozni,  magot  és  gyümölcsöt  hozni,  elhaltak.  Hátha 
még  az  emberekről  szólanék)). 

«Ha  a legkisebb  parány,  midőn  először  a föld  színére 
jutva  némán  szenved  és  nyög,  ha  a nap  sugaraitól  felszivatik, 
hogy  jöhetett  volna  létre  a nagy  világ  a nélkül,  hogy  fájda- 
lomnak legyen  színhelye? 

A kertben,  hol  Palissy,  századának  küzdelmei  elől  futva, 
menhelyet  keres,  mi  szolgálhat  szórakozásul  neki?  Elfogulat- 
lanul elmélkedik  az  ember  és  a természet  testvériesültsége 
fölött.  Ő nem  álmodozik  agyrémekről,  ő a valót  látja,  azt  kép- 
zeli hogy  tervezett  kertje  egészen  kész  s ő reggelenkint  abban 
sétál,  bámulva  a gyönyörű  intézkedéseket,  melyeket  Isten  a 
természetben  fölmutat.  ccA  szőlőtő,  borsó  és  tök  árait  vizs- 
gáltam  — úgy  mond  — úgylátszik,  mintha  tudomásuk  volna 
gyengeségük  felől,  mert  önmagukra  nem  támaszkodhatván, 
támaszt  keresnek  és  azt  körülfonják.  Néha  láttam  ilyen  ágakat, 
melyeknek  semmi  támaszuk  sem  volt,  s az  üres  légbe  veték 
ki  kacsóikat,  mintha  támaszt  keresnének;  ilyenkor  ágakat  ad- 
tam melléjük,  hogy  gyámul  szolgáljanak  gyengeségüknek  s ha 
ezt  reggel  tettem,  este  már  körülfonták  a növények  kacsóik- 
kal az  ágakat.  Ilyenkor  az  Isten  gondviselésétől  elragadtatva 
Szt.-Mátyás  szavaival  kiálték:  ((Még  egy  madár  sem  hull  le  a 
gondviselés  akarata  nélkül. « 

Folytatja  sétáját  s a legmegkapóbb  képekben  szól  a ba- 
rátságról és  egyesülésről.  ((Láttam  nehány  komlóindát,  melyek 
sem  nem  látnak,  sem  nem  hallanak,  a jó  Isten  mégis 
tudatá  velük  gyengeségüket  s adott  támaszt  nekik  és  igy 
egymást  gyámolítva,  oly  magasra  emelkednek,  a mig  találnak 
ágakat,  melyekbe  kapaszkodjanak)). 

((Ilyent  látva  és  észlelve,  legjobbnak  tartám  a földmíve- 
léssel  foglalkozni,  s Istent  csodáiban  ismerni  meg  és  dicsőíteni. 
Utamat  folytatva  gyümölcsfákat  láttam,  melyek  némi  öntudat- 
tal látszottak  bírni,  mert  ép  úgy  gondoskodtak  gyümölcseikről, 
mint  az  anya  gyermekeiről.  E növények  közt  a szőlő  és 
ugorka  széles  levelekkel  bir,  melyekkel  gyümölcsét  befedi, 
félvén,  hogy  a hideg  megárt  neki.  A rózsatő  és  egres  tövi- 
sekkel van  ellátva,  hogy  ezekkel  védje  magát  azok  ellen,  kik 
virágjától  vagy  gyümölcsétől  akarják  megfosztani.  Láttam,  hogy 
Isten  a búzának  és  más  gabonanemeknek  oly  bölcsességet 
adott  gyümölcseiket  felruházni,  hogy  Salamon  sem  ruházta  fel 
magát  annyira  bölcsességgel,  mint  ezek. 

Mindezt  látva,  arczra  borultam  az  örökké  élő  Ur  előtt, 
hogy  imádjam  őt,  ki  mindezt  az  emberek  szolgálatára  és  hasz- 
nára teremté. 

Valóban  nincs  meghatóbb  képe  a barátságnak  és  a test- 
vériességnek mint  Isten  e csodái,  melyeket  a természet  fel- 
mutat, s melyek  minden  pillanatban  az  emberi  szem  előtt  állanak. 

Palissy  találmányainak  varázsa  abban  rejlik,  hogy  körötte 
minden  életet  lehel,  a fák  képezik  kerti  lakának  oszlopait,  fel- 
ékesíti azt  művészetével,  mely  a természetet  oly  hűn  adja  vissza, 
feldíszíti  az  utazásai  közben  szerzett  ritkaságokkal,  ékkövekkel, 
melyeket  a hegyeken  és  kagylókkal,  melyeket  a tengerpar- 
tokon talált. 

Nemsokára  a helyett,  hogy  a kertilakban  élvezetekről 
gondoskodjék,  az  első  természettani  gyűjteményt  alapítá;  a 
helyett,  hogy  nagy  urak  számára  kertet  ültessen,  természet- 
tudományi  értekezéseket  tartott,  tapasztalásait  az  ítélet  erejével 
lánczolva  össze,  s midőn  meghal,  az  élet  legszebb  gyümöl- 
csére e szavakkal  utal:  ((Már  meghalhatok.)) 

Kertjének  bájoló  leírása  és  gyöngéd  kedves  ábrándjai 
közben  hirtelen  félbeszakítá  magát  Palissy: 

«Mit  beszélsz  nekem  kertről,  vágy  gondolatokról,  csendes 
élvezetről  és  nyugodt  életről?  oly  szabad  időben  élünk-e,  hogy 
kényelmesen  visszavonulhatunk ? 

((Nem  lenne-e  jobb  jó  lovakat  és  szép  fegyvereket  venni 
hogy  magas  katonai  polczra  juthass?  és  úgy  az  országot 
keresztül  utazván  elédbe  jönnének,  hogy  szállást  és  nagy  pénz- 
összeget kínáljanak?  Nem  lenne-e  jobb  egy  pár  egyházi  ado- 
mányt szerezned,  hogy  azokat  nehány  papnak  kormányzásra 
odaadván  jövedelmet  húzz?  Kellemesebb  mulatságod  volna, 
mint  a kertben  föl  és  alá  sétálni ! Tisztelnének  téged,  retteg- 
nének  tőled  és  erszényedet  minden  nap  gazdag  zsákmánynyal 
tölthetnéd.  Ily  nyers  módon  bánnak  a XVI.  században,  a rab- 
lás és  erőszak  ezen  idejében,  hol  az  anyagi  követelések 
nagyobbak  voltak  mint  más  korszakban,  mert  a nagy  pazar- 
lás mámora,  a végtelen  vágy,  a világi  javak  után  összevegyült 
a szerencse  és  a sors  tragikai  változékonyságával  ? Mért  jöttél 
engem  a megvetendő  fösvénységgel  kísérteni?  Ezen  emberek, 
kikről  szólsz,  sokkal  nagyobbra  becsülik  gyomrukat,  mint  Isten 
mennyei  fenségét.  A nyomorultak!  Békét  hágy-e  nekik  lelki  - 
ismeretük?  Ha  valaki  engedelmetlen  irányukban,  dühödten  is 
boszút  esküsznek  fejére.  És  hogy  a nyugtalanságot  elkerül- 
jem, kertben  kerestem  menedéket,  mint  béke  helyen,  hol 
Istent  dicsőíthetem  és  imádhatom.  A tanács,  melyet  adsz,  előt- 
tem kárhozatos  ! 

És  művészünk  ismét  a természet  szebb  részéhez  tér  vissza. 
Álma  örömeiről  beszél.  A kertjét  környező  földeken  sétálván, 
a legfélénkebb  állatokat  látja  ártatlanul  játszadozva  a mező- 
kön és  fák  lombjai  közt. 

Ezen  ismétlések  képezik  Palissy  irataiban  a bajt.  Gyer- 
meteg és  szabad  gondolatait  követve  látjuk,  mint  keres  mene- 
déket a természet  ártatlan  működésében,  korszaka  nehézségei- 
től és  az  üldözés  reményei  elől,  mint  emelkedik  Istenhez,  ki 
ezen  csodákat  teremté.  A valósághoz  visszatérve  egy  nagy 
lélek  hatalmával  fordul  az  emberiség  ellen,  mely  a legna- 
gyobb jótéteményeket  megveti,  visszautasítja  és  boszankodik 
az  emberek  vakságán,  mely  azokat  látni  nem  akarja.  Senkivel 
sem  törődvén  a legnagyobb  szabadsággal  beszél  és  gondol- 
kozik, e mellett  szive  őszinte  és  természetes,  ömlengései  soha 
mee  nem  szűnnek. 

A ki  Palissy  munkáit  olvasta,  a legmélyebb  titkokat 
találja  e prózában  elrejtve,  mely  mint  előre  nem  sejtett  gon- 
dolat hirtelen  tör  elő,  leírva  találja  eljárását  minden  találmány- 
nál, úgy  azt  is,  mily  módon  férkőzött  a néphez. 

Az  ártatlan  állatok  játékának  leírása  után,  ezt  mondja 
Palissy:  ((Nincs  a földön  kincs,  mely  hasonlítható  volna  a mező 
legmegvetettebb  kis  füveihez.))  Ily  módon  fejezi  ki  magas  tisz- 
teletét a természet  iránt.  A természet  neki  ajánlja  kincseit. 
Mit  törődik  ő mással?  A természet  látja  el  mindennel.  Erős- 
nek érzi  magát  és  szembeszáll  korszakával. 

1 ír  s csakugyan  szembeszállt  korszakával ! 

1 ^ Mily  lelkesült  satyrát  ir  ez  a franczia  paraszt,  ki  tűr  és 
szenved,  de  mindig  világosan  lát  és  éles  szóval  bőszül  meg 
egy  szenvedésteljes  életet! 

Palissy  a nemességhez,  papsághoz  és  királyi  bírósághoz  fordul. 
((Miként  bánnak  az  emberek  parasztaikkal  ? Ők  kik  oltalma- 
zóknak  és  tanítóknak  születtek  ? A védnökség  gondjait  ép 
úgy  kellene  viselniük,  mint  előnyeit  élvezik.  A helyett,  hogy 
parasztjaikat  tanítanák,  hogy  a tudatlanságból  kirántsák,  fölös- 
leges kiadásokban  pazarolják  jövedelmüket  az  udvarnál.  Visz- 
nek a mit  vihetnek,  nem  kérdvén  honnan  jön  az.  Jobb  lenne 
ha  parasztjaikkal  hagymát  ennének,  ezeket  a földmívelésre  és 
kitartásra  tanítanák,  hogy  szükség  idejében  a király  szolgála- 
tára, a haza  védelmére  készek  legyenek.  De  egy  nemes  bár 
mennyire  eladósodott,  szegény  legyen  is,  a földmívelést  lealá- 
zónak  tekintené,  ha  magának  kellene  az  ekét  vezetnie.  ((Hogy 
van  az,  hogy  a fegyver  gyáriók  oly  sokszor  változtatják  a kar- 
dok, pallosok  és  pánczélok  alakját,  mialatt  a földművelő  esz- 
közök mindig  a rémek  maradnak  ? Nemrég  Bearnban  és  Bioforre- 

bán  boszankodva  láttam  a munkásokat  a kik  földjeiket  oly 
idomtalan  eszközökkel  művelték.  Mért  nem  akadnak  jó  csa- 
ládbeli ifjak,  kik  megtanulnák,  hogy  milyen  eszközök  lenné- 
nek a földmívelésre  alkalmasak,  úgy  a hogy  a ktilfödiektől  a 
posztó-szabást  és  varrást  tanulják  el ! A munkások,  ha  sok 
fáradság  után  egy  kis  vagyont  szereztek,  szégyenük  gyerme- 
keiket ismét  munkára  nevelni  és  ezeket  már  kisded  korukban 
maguk  fölé  helyezik.  És  a mit  a szegény  ember  nagy  fárad- 
sággal  és  munkával  szerzett,  arra  fordítja  hogy  fiából  urat 
neveljen,  a ki  aztán  később  resteli,  ha  őt  egy  egyszerű  mun- 
kás ccfiani))-nak  szólítja. 

Ha  a jó  öregnek  több  gyermeke  van,  az  úrnak  nevelt 
fiú  rendelkezik  a többiekkel,  a vagyonból  legnagyobb  részt 
kap,  számba  nem  véve,  hogy  az  ő nevelése  került  legtöbbe, 
mialatt  testvérei  apjukkal  a földet  mívelték.  Ez  az  oka  annak, 
hogy  a földet  rosszul  mívelik,  sokszor  elhanyagolják,  mert 
mindenki  csak  jövedelméből  akar  élni  és  a föld  mívelését 
járatlanokra  bízza.)) 

Palissy  a papokhoz  és  gazdag  birtokosokhoz  fordul,  sze- 
mökre veti,  hogy  csak  a tized  beszedéséről  és  gyomrukról 
gondoskodnak.  Végnélkül  sajnálja,  hogy  a püspökök  perjelek 
és  apátok  a szép  erdőket,  melyeket  elődeink  oly  nagy  gond- 
dal ápoltak,  folytonosan  rombolják. 

«Nem  kárhoztathatom  eléggé  — úgymond  — ezen  dol- 
got, mely  nem  hiba,  hanem  szerencsétlenség,  átok  egész  Franczia- 
országra  nézve,  mert  a kézművesek  és  munkások,  ha  minden 
fa  le  lesz  vágva,  kénytelenek  lesznek,  mint  hajdan  Nabukodo- 
nozor,  füveken  és  gyökereken  tengődni.  Ha  meggondolom, 
hogy  Francziaország  némely  vidékein  a köznép  fahiány  miatt, 
ökör-  és  kecsketrágyát  kénytelen  gyűjteni,  hogy  melegedjék 


l07 


PALISSV  ÉLETE  ÉS  MÜVEI 


— mié  más  vidékeken  szalmával  főznek,  ha  ezt  meggondolom, 
csodálkoznom  kell  hogy  az  urak  gesztenye-,  tölgy-  és  diófák- 
kal nem  ültetik  be  földjeiket.  E nép  valóban  igen  nyomorult, 
hogy  elhanyagol  oly  hasznot,  mely  csaknem  álmában  jő  reá, 
mert  hisz  a fák  gyümölcseit  ehetnék,  azoknak  ágaival  befűt- 
hetnének». 

Majd  a törvény  embereihez  tér  át,  s azt  mondja,  hogy 
kevés  törvényszéki  biró  és  elnök  van,  ki  gazdag  jövedelmét 
ne  pazarolná  neje  piperéjére  és  konyhájára. 

A Szt.-Bertalan-éj*  benyomásáról  szólva,  az  igaz  emberbarát 
komolyságával  igy  kiált  fel:  ((Szegény  keresztények  — azt 
hiszitek,  hogy  eltiportátok  az  eretnekséget  és  mindent  része- 
tekre nyertetek?  Pedig  az  előkelők,  minden  birtokos  és  a par- 
lament is  ellenetek  van.  Azt  tanácsolom,  hogy  térjetek  vissza 
előbbi  egyszerűségtekhez,  különben  számos  ellenségre  találtok, 
s üldözésnek  lesztek  tárgyai  egész  élteteken  át». 

Miután  Palissy  egy  egész  éven  át  szemlélte  a franczia 
birodalomban  dühöngő  harczokat  s üldöztetéseket,  nem  tehe- 
tett mást,  mint  menhelyet  építeni,  hogy  védhesse  magát  az 
őrült  fosztogatók  ellen,  kik  nem  kiméivé  az  ártatlan  gyerme- 
keket sem,  egész  családokon  töltötték  ki  esztelen  dühöket. 

ccHa  az  emberek  ez  irtózatos  kicsapongását  láttad  volna 

— folytatja  szent  felindulással  — minden  hajadszála  az  ég 
felé  borzadna.  Annak,  ki  nem  látta  ezen  dolgokat,  soha  sem 
lehet  fogalma  arról,  mily  irtózatos  lehet  a háború.  Dávidnak 
igaza  volt,  midőn  a döghalált  inkább  kívánta,  mint  a háborút, 
mert  a döghalálkor  Isten  kezében  van,  de  a harcz  dühében 
az  emberek  önkényétől  függ  az  élet)). 

Itt  a Saintes  városi  reformált  egyházról  kezd  beszélni 
Palissy:  ((Óhajtanám,  — mondja  egészen  új  érzelemmel  eltelve 

— hogy  minden  városban  akadnának  választott  emberek,  kik 
az  ezen  rémidőkben  elkövetett  tetteket  híven  leírnák.  Az  igaz- 
ságot  egy  kötetbe  lehetne  foglalni)). 

A történteknek  fölemlítése,  a kifejezések,  melyeket  hasz- 
nál, az  eredmény,  melyhez  Palissy  eljutott,  nagyobb  benyo- 
mást tesz,  mint  az  ő kísérletei,  művei  és  érzelmei.  Abban  áll 
az  ő dicsősége,  hogy  felfogja,  miszerint  a történelem  nemcsak 
igazságot  szolgáltat,  hanem  tettleges,  erőteljes  erénynyel  is  bir, 
t.  i.  az  embereket  igazságosabbakká,  bátrabbakká  teszi. 

Az  emberek  között,  az  emberek  igazságosságához  feleb- 
beziink.  Palissy  ezt  nem  saját  szenvedései  miatt  tévé,  hanem 
annyi  ember  miatt,  kik  az  üldöztetéstől,  elnyomatástól,  s még 
inkább  amaz  idők  rossz  igazságszolgáltatásától  akartak  mene- 
külni. Ő azért  a történetre,  a közlelkiismeret  eme  birájára 
hivatkozott. 

Igaza  volt,  a történet  a valódi,  a csalhatatlan  menhely. 
Néha  soká  várat  ugyan  ítéletére,  de  minden  nemzedék,  a nem- 
zedékek minden  tagja  elolvashatja  és  kiegészítheti  egyes  ember- 
nek vagy  korszaknak  megvetendő  hiányaikat  tartalmazó 
leírását. 

A reform  első  apostola  Saintongeban  nehány  szerzetes 
volt  1546-ban,  kik  vallásos  kérdésekről  értekezleteket  olvastak. 
Ezek  részint  nyíltan  szónokolva,  részint  titokban,  a papság 
némely  visszaéléséről  beszéltek  a népnek,  s korholták  a gaz- 
dag papok  zsarolásait,  mert  azon  időben  a papok,  a nekik 
jótékony  czélokra  adott  összeget  nagyrészt  megtartották. 

A mint  a főpapok  meghallották,  hogy  alárendeltjeik  őket 
így  korholják,  törvényes  lépéseket  tettek  ellenök.  A szerzete- 
sek menekülni  voltak  kénytelenek,  mert  féltek  a haláltól.  Azok 
kik  maradtak,  elhagyták  a szerzetes  életet,  valamely  mester- 

ségre  adták  masukat  és  iskolamesteri  állást  is  vállaltak  el 
egyes  falvakban.  Az  országutaktól  távol  eső  vidékekre  vonultak. 

Az  üldözés,  mint  mindenütt,  úgy  itt  is  elősegíté  az  új  tanok 
terjedését.  A szerzetesek  kezdetben  csak  titkon  értekeztek 
nehány  egyénnel,  azután  nagyobb  számú  követőkre  találván, 
nyíltan  beszéltek,  sőt  nehány  bátrabb  közülök,  a szószékre 
lépvén  hirdette  az  eddig  nem  ismert  visszaéléseket,  így  nyitva 
meg  sok  ember  szemét. 

A saintesi  püspök  értesíttetett,  hogy  a vidék  telve  van 
lutheránusokkal.  A törvényszéki  ügyész  azonnal  megbizatott, 
hogy  tartson  vadászatot  az  eretnekekre,  de  ő,  mielőtt  ebbe 
bele  kapott  volna,  egy  jó  összeg  pénzt  igényelt.  A szónokló 
atyákat  elfogták,  tisztöktől  megfosztották  őket  és  zöld  nevet- 
séges ruhákba  öltöztették,  hogy  a nép  kikaczagja  őket.  És 
mivel  e szónokok  tovább  is  beszéltek  a néphez,  szörnyű  kín- 
zásokat kellett  szenvedniük.  — Szájukat  vasdarabokkal  tömték 
be,  hogy  ne  beszélhessenek  és  így  hajtották  őket  Bordeauxba, 
hogy  a nép  szemeláttára  elevenen  égettessenek  el.  Egynek 
közülök,  kire  a legkegyetlenebb  halált  szánták,  sikerült  elszöknie, 
és  ez  a szökés  sokkal  nevezetesebb,  semhogy  ezt  el  ne 
beszélnők. 

Ő társaival  együtt  a saintesi  püspöki  épületben  üolt  fogva. 
Éjjelre  egy  őrt  állítottak  eléjük,  hogy  hallgassa  ha  minden 
csendes-e?  — Egy  erős  szerzetes  állt  őrt,  két  hatalmas  kutyá- 
val, melyek  mindenkit,  a ki  csak  a fogház  udvarán  keresztül 
ment,  megugattak.  Az  említett  szónok,  kit  Robinnak  hittak, 
keresztül  ráspolyozta  a lábán  levő  vasat,  aztán  a ráspolyt  társá- 
nak adván,  áttörte  egy  helyen  az  igen  erős  falat.  — De  azon 
pillanatban,  midőn  az  utolsó  követ  kiemelé,  a fölhalmozott 
kőrakás  oly  zajjal  diilt  el,  hogy  a börtönőr  felébredt,  de  miután 

sokáig  semmi  gyanús  zajt  nem  hallott,  újra  elaludt.  Robin  az 
udvarra  lépvén,  egyenesen  a kutyák  felé  tartott,  s kenyeret 
dobott  nekik,  hogy  meg  ne  ugassák.  Az  udvaron  egy  nyitott 
ajtót  talált,  melyen  át  a kertbe  lépett,  de  a kertet  magas 
falak  környezték.  Végig  menvén  a kerten  a fal  mellett  egy 
körtefát  talált ; erre  fölmászott  és  róla  egy  trágya  rakásra 
ugrott,  melyet  a falon  kiviil  vett  észre.  Most  mit  tegyen  r 
Szivreható  és  hősies  elhatározással  visszatér  a börtönbe , meg- 
nézni, ha  valamelyik  társának  sikertilt-e  magát  a bilincsekből 
kiszabadítani.  Látván,  hogy  ez  nem  történt,  vigasztalja  őket, 
és  biztatja  hogy  férfiasán  állják  ki  a harczot  és  bátran  visel- 
jék el  a halált. 

Egy  Guerin  nevű  ifjú,  ki  végeztetése  napján  reggel  4 óra- 
kor, felébredvén,  felkölté  társát,  s az  ablakhoz  vezeté,  hogy 
tekintse  meg  az  eget  és  az  Isten  műveit.  ccMily  szép  lesz 
mondá  ő,  ha  mindezeken  túl  Istennél  leszünk,  hogy  dicsősé- 
gében magasztaljuk  őt)). 

Robin  az  udvaron  át  visszatérvén  a kertbe,  újra  a körte- 
fára mászott,  s a trágyarakásra  ugrott.  Ekkor  azonban  más 
veszély  várt  reá.  — Nem  ismerte  a várost,  nem  tudta,  hol 
keressen  menekvést.  De  emlékezett  az  orvos  és  gyógyszerész 
nevére,  kikre  a fogságban  betegség  miatt  szüksége  volt.  Az 
utczákon  át  futva  az  orvos  és  gyógyszerész  után  tudakozódott. 
Ez  volt  a legjobb,  amit  tehetett;  éjféltájban  az  ajtókon 
kopogva  ruháját  vállára  veté,  lánczát  szorosra  húzta  lábain, 
úgy  hogy  a kik  az  ablakból  ki  néztek,  őt  holmi  inasnak 
tárták.  — Napkelte  előtt  a városon  kívül  volt. 

Társai  a máglyán  égtek  el. 

Egy  Hamelin  Philibert  nevű  öreg  pap  i555‘ben,  nem 
sokára  ezen  esemény  után,  több  szónokkal  együtt  elfogatván,  s 

a saintesi  börtönre  vettetvén,  hogy  a halált  elkerülje  eltitkold 
meggyőződését  és  fölmentetett.  Utóbb  Genfben  lakott,  de 
hibáját  jóvá  akarván  tenni,  újra  felkerekedett  és  visszatért 
Saintesbe.  — Útjában  egész  Francziaországon  át  hirdette  az 
új  tanokat,  s az  embereket  új  egyház  alapítására  buzdítá. 
Szolgái  szentirást  és  egyéb  könyveket  árultak,  melyeket  maga 
nyomott  Genfben,  mivel  egyházi  pályára  adván  magát  egy- 
szersmind a nyomdászatot  is  tanulmányozd. 

Philibert  Saintongeban  telepedett  le,  de  gyakran  elhagyd 
a Continenst,  hogy  az  Oczeán  különféle  szigeteire  menjen. 
(cŐ  oly  igazságos  ember  — mondd  Palissy  — s oly  vallásbuzgó, 
hogy  ámbár  gyenge  testalkatú  és  beteges  volt,  útjában  még  sem 
használt  soha  lovakat,  bármi  készséggel  ajánlották  is  azokat 
neki.  Soha  sem  volt  nála  kard,  hanem  egyszerű  bottal  fegy- 
verkezve, mindig  egyedül  és  félelem  nélkül  járt. 

Künn  a földeken  járva,  kileste  a pillanatot,  midőn  a föld 
népe  valamely  terebélyes  fa  árnyában  ebédelni  ült,  ilyenkor 
lépett  közéjük,  hogy  az  Evangéliumot  hirdesse  nekik.  Ha 
csúfos  szavakkal  utasíták  vissza,  szelíden  mondd:  ((Barátaim, 
a jelen  perczben  nem  tudjátok  mit  tesztek,  de  egykor  meg 
fogjátok  tudni  azt  és  kérem  az  Urat,  hogy  bocsásson  meg 
nektek  érte». 

Egy  napon,  mielőtt  a saintongei  szigetekre  utazott,  össze- 
gyűjtött azok  közül,  kiket  tanítani  szokott,  hetet,  nyolczat, 
kérte  őket  hogy  tartsanak  össze,  imádkozzanak,  intsék  a töb- 
bit, aztán  elutazott  a szigetekre.  Ott  a népet  igen  hajlandó- 
nak találta  az  új  tan  elfogadására,  tanítá  őket,  s egy  újszülött 
gyermeket  megkeresztelt. 

A hatóság  zajt  üt,  a püspökkel  bizonyos  összeg  pénzt 
fizettet,  hogy  a tévtanitót  lovas  rendőrökkel  üldöztethesse, 


1 12 


FARKASHÁZI  FISCHER  JENŐ 


mert  ők  csak  akkor  fáradhatnak,  ha  bizonyos  segélyben  része- 
sülnek. Hanem  ekkor  aztán  rettentők  az  eretnekek  üldözésé- 
ben. Philibert,  nem  rejtvén  el  magát,  rögtön  kézre  került  s Sain- 
tesben  fogságba  vettetett. 

Az  anyától  elragadták  a gyermeket,  s ámbár  ő teljes 
erővel  ellenszegült,  azt  mégis  újra  megkeresztelték.  Ő oly 
tökéletes  volt  működésében  — mondja  Palissy  meggyőződés- 
től áthatott  hangon  — oly  szent  életet  élt,  hogy  csodálatos 
miért  Ítélhették  az  emberek  őt  halálra,  hisz  tudhatták  minő 
ember  ez,  s ismerhették  szent  életmodorát. 

Palissy,  mint  szegény  művész  bátorságot  von  magának, 
meglátogatni  a város  fő  hivatalnokait,  és  szemrehányásokat 
tett  nekik,  hogy  miért  fogatták  el  ez  angyalt,  az  Úr  ezen 
apostolát,  ki  az  Isten  igéit  hirdetni  küldetett.  Elmondá  nekik, 
hogy  ő Philibertet  már  tizenegy  éve  ismeri,  s hogy  ez  oly 
szent  életet  élt,  hogy  az  ő szemeiben  a többi  ember  Philibert- 
hez  képest  cc valóságos  ördög)). 

c(Nem  tagadhatni  — folytatja  a művész  — hogy  irányom- 
ban a hivatalnokok  emberileg  viselték  magukat,  szívesen  kihall- 
gattak, de  Philibert  iránti  eljárásuk  még  sem  változott;  nem 
ölték  meg  őt,  mint  Pilátus  nem  ölte  meg  Krisztust,  hanem 
kiszolgáltatták  azoknak,  kiknél  halála  bizonyos  volt.  Félek 
hogy  Philibert  Bordeauxba  vitetett. 

Midőn  ezen  város  börtönében  ült,  azon  vidékről,  hol 
Philibert  előbb  szónokolt,  egy  ügyvéd  jött  Bordeauxba,  ki  a 
börtönőrnek  háromszáz  livrest  ígért,  ha  egy  éjjel  Philibertet 
elszökteti.  A börtönőr  beleegyezett,  csak  hogy  még  előbb 
Philiberttel  akart  beszélni. 

ccjobb,  mondá  Philibert,  ha  én  halok  meg  a hóhér  keze 
által,  mint  hogy  te  veszélybe  döntsed  magad)). 

«Ki  az  közülünk  ? — kérdé  Palissy  — ki  ellenségeinek 
ugyanezt  tette  volna?)) 

Most  Palissy  elbeszélésének  legérdekesebb  része  követ- 
kezik, melyben  a városok  és  falvak  protestáns  kézműveseiről 
van  szó. 

((Kevéssel  Philibert  elfogatása  előtt  élt  Saintesben  egy 
szükségben  levő  kézműves,  ki  az  Evangélium  hirdetéséért  any- 
nyira  lelkesült,  hogy  egy  másik  szinte  szegény  kézművesnek 
a fejébe  beszélte,  hogy  minő  baj  az,  hogy  ők  ketten  a had- 
viseléshez nem  értenek.  Mindazáltal,  mondá  az  első  az  utóbbi- 
nak, igen  jó  lenne,  ha  ő a nép  közé  menne  hogy  tanítson- 
Ez  egy  vasárnap  össze  gyűjtött  mintegy  kileticz-tiz  egyént 
és  elolvasott  nekik  nehány  lapot  az  ó-  és  új-szövetségből 
melyet  maga  irt  le.  — Értelmezte  is  azokat,  mondván : hogy 
((mindenki  köteles  Istentől  nyert  szavait  embertársaival  megosz- 
tani, mert  írva  vagyon,  hogy  minden  fa,  mely  gyümölcsöt  nem 
terem,  kivágatik  és  a tűzre  vettetik)). 

Palissy  nem  nevezi  meg  magát,  de  úgy  látszik,  hogy  ön- 
magáról beszél,  mert  első  könyvének  az  olvasóhoz  intézett 
előszavában,  ugyancsak  ezen  szavakat  idézi.  — Ő Mózes  ötö- 
dik könyvének  következő  szavait  is  mondá  nekik : ((És  az 

én  parancsolataimat  hirdessétek,  ha  jöttök,  mentek,  ha  esztek 
isztok,  ha  lefeküsztök  vagy  felkeltek  és  ha  útközben  vagytok, 
is.»  Végre  azt  mondá  nekik,  hogy  mindenki  beszélhet  Isten 
parancsairól,  hogy  meg  ne  vettessék  az  ő tana. 

Ugyanakkor  abban  egyeztek  meg,  hogy  hatan  közülök 
vasárnaponként  váltogatva  fogják  az  embereket  tanítani,  de 
mivel  olyan  dologba  fogtak,  melynek  kivitelében  nem  voltak 
biztosak,  mindenkinek  írásban  kellett  tanítását  a gyülekezetnek 
felolvasni,  a mint  azt  Philibert  tanácsolta  és  példával  mutatá. 

Palissy  élete. 


8 


I 1 4 FARKASHÁZI  FISCHER  JENŐ 

Ez  volt  a saintesi  reformált  egyház  kezdete.  ((Én  tudom 
— mondá  Palissy  — hogy  kezdetben  csak  öt  személyből 
állott.))  Ezért  így  szólt  Párisban  egy  reformált  nőhöz:  ((Cso- 
dálkozik, hogy  oly  vakmerők  voltunk  ily  csekély  számú 
reformálttal  bolygatni  a világot;  fogadni  mernék  hogy  ön 
Párisban  még  nem  talált  száz  követőre)). 

Palissy  elbeszéléséből  kitűnik  a reformnak  a nép  közt 
terjedése.  így  történt  az  Francziaországnak  számos  falujában 
és  városában. 

Meauxban  az  uj  tan  hívei  kézművesek,  gyapjutisztogatók, 
posztósok  és  egyéb  iparosok  voltak.  A mezőn  vagy  műhe- 
lyeikben dolgozva  az  Isten  igéjéről  beszélgettek,  s azzal  vigasz- 
talták egymást.  A picárdiai  és  egyéb  vidékbeli  napszámosok, 
kik  aratáskor  jártak  — mindig  tudatták  velők  az  új  tanokat. 

Dieppe  vidékén  s a közelfekvő  falvakban,  hol  a takácsok 
és  posztósok  dolgoztak,  köztiszteletben  állott  egy  öreg  nő,  ki 
nekik  a szentirásból  olvasott,  s azt  értelmezte  is.  Az  új  tanok 
házból  házba,  családból  családba  jutottak  a nélkül,  hogy  más 
szónokuk  lett  volna,  mint  szegény  egyszerű  iparosok. 

A lelkészek  is  megtértek,  midőn  a megtérések  számo- 
sak levének.  Egy  lelkész,  de  la  Boissier,  Saintes-be  érkez- 
vén, a kis  egyháztól  azt  a parancsot  nyeré,  hogy  engedelem 
nélkül  a városból  semmi  szin  alatt  sem  szabad  távoznia,  úgy 
hogy  a szegény  ember  be  volt  zárva  mint  egy  fogoly;  gyakran 
nem  volt  egyéb  ennivalója,  mint  egy  alma  és  viz,  s ebéd- 
jét abrosz  hiányában  egy  kiterített  ingen  kellett  elköltenie, 
mert  — úgymond  Palissy  — kevés  gazdag  ember  lévén  köz- 
tünk, nem  fizethetünk  dijat  kellőleg)). 

A reform  a népnek  roppant  ösztönt  adott  a zenére,  mely 
az  éghez  emeli  e dolgozó  művészek,  találékony  emberek  szivét, 

minők  Palissy  és  Páré  Ambrus,  ki  harmadik  Henrikhez  e büszke 
szavakat  intézi : 

ccAz  utóvilág  jogosan  nem  vádolhat  bennünket  hanyag- 
sággal. » 

Egy  katholikus  történész  ezen  időről  következőkép  nyi- 
latkozik : « A festők,  órások,  szobrászok,  aranyművesek,  nyom- 
dászok, könyvkereskedők  és  mások,  kik  iparuknál  némi  szel- 
lemi képességgel  bírtak,  valának  azon  időben  a vagyonos 
emberek  ...» 

Ezen  ösztön  a zenére  az  elnyomottaknak  és  öregeknek 
új  légkör  volt.  Lelkűk  felébredt,  szellemük  fellángolt,  hívén, 
hogy  az  eredeti  igaz  kereszténységre  térnek  vissza,  lelkesültek 
a tudományért  és  művészetekért.  Luther  és  Calvin  rendszere 
csak  akkor  hathatott,  ha  az  emberek  a harczok  és  üldözteté- 
sek által  elkeseredtek  és  szellemük  meggyengült. 

Francziaország  előkelő  világára  a protestantismusnak 
éppen  nem  volt  ez  a hatása,  mert  az  nagyon  gyakran  hasz- 
náltatott a becsvágy  ürügyéül. 

Az  előkelők  a protestantismusból  harczot,  s a központi 
hatalom,  a birodalom  egysége  elleni  összeesküvést  csináltak. 
Ők  pártokat  képeztek,  melyek  elvesztek  a harczban. 

A reform  által  előidézett  mozgalom  a népre  gyakorolt 
erkölcsi  befolyásban  áll.  — Ez  roppant  eredményeket  adott, 
melyek  az  alsó  néposztály  lelkíiletének  mély  megindulásáról 
tanúskodnak,  de  ezen  megindulás  nem  származott  vallási 

o 

vitából. 

A saintesi  egyház,  mely  kezdetben  szegény  emberek  által 
tartatott  fenn,  rövid  idő  alatt  annyira  elterjedt,  hogy  miatta 
a játékok,  tánczvigalmak  és  nyilvános  lakomák  csaknem  egé- 
szen elmúltak.  Rablásról  vagy  gyilkosságról  soha  sem  lehetett 

hallani,  azért  a pörlekedés  is  egészen  megszűnt.  Midőn  a hús- 
véti ünnep  ideje  közeledett,  minden  vita  és  pörlekedés  abba 
maradt.  Csak  zsoltárokról,  imákról  és  szent  énekekről  lehetett 
hallani. 

A vendéglősöknek  nem  volt  szabad  játékokat  rendezni, 
sőt  a városban  lakó  embereket  még  megvendégelni  sem,  hogy 
mindenki  családjánál  maradjon. 

A gyermekek  is  igen  jól  voltak  ezen  időben  nevelve,  ők 
sem  mutattak  gyermekes  játékokat,  hanem  férfias  kitartást. 

A kézműveseket  minden  vasárnap  lehetett  látni,  a mint 
a mezőkön,  ligetekben  vagy  más  kellemes  helyeken  sétáltak  s 
csoportokban  szent  énekeket  énekelve,  vagy  a szentirást  olvasva 
a legtiszteségesebb  módon  mulattak.  Lehetett  látni  ifjú  lányo- 
kat a mint  a kertben  a fűben  üldögélve  szent  énekeket  éne- 
keltek.  Szent  egyletek  létesültek,  az  erkölcsök  nemesbültek  s 
úgyszólván  egy  új  művészet  jött  létre. 

A 8-ik  században  a katholikus  egyházban  szokásban  volt 
orgona,  a közönséges  egyházi  énekek  dallamától  kisérve,  túl- 
nyomó volt  a Marót  és  de  Beje  által  francziába  áttett  zso- 
lozsmák zenéjében.  Az  orgona,  mely  e nagy  zenészeti  mozgal- 
mat előidézte,  csaknem  minden  volt  ezen  szent  énekeknél. 
A zsoltárokat,  miután  minden  korhoz  illők,  zenekiséret  nélkül 
az  egész  nép  énekelte. 

Csaknem  visszhangját  hallom  ezen  énekeknek,  ha  Palissy 
műveiben  lapozgatok,  hol  ez  énekek  egész  kelleme  feltalálható. 
Ezen  zenészek  egyszerűségét,  ártatlanságát,  szépségét  nem. 
emelhetem  ki  jobban,  mintha  Palissynak  a 114-ik  zsoltár  által 
sugallt  gyönyörű  mondatát  idézem : 

((Midőn,  hogy  kipihenjem  magam,  a jegenyék  alatt  sétál- 
tam s a közellevő  patak  habjait  susogni  s a fenyőágakon 

szökdécselő  madarakat  csicseregni  haliám,  azonnal  a 1 1 4-ik 
Zsoltár  jutott  eszembe,  melyben  Isten  a természet  szépségeiért 
dicsőittetik,  azon  zsoltár,  melyben  a próféta  mondja,  hogy  a 
patakok  a völgyekben  és  a hegyek  lejtőjén  mormolva  folynak, 
s hogy  a madarak  a bokrokon  vagy  a folyamok  partjain  han- 
goztatják dalaikat.  Úgy  tetszett  nekem,  mintha  nyájaikat  őrző 
hajádonok  hangját,  vagy  fuvolázó  pásztorfiúk  bűvös  zenéjét 
hallottam  volna.)) 

Ezen  őszinte  ömledezésekben  kell  az  első  zeneösztönt 
keresni.  Pallisy,  ki  úgy  ir  mintha  önmagával  beszélne,  igen 
jól  állítja  elénk  a reformot,  a mint  az  kezdetben  volt.  A zene 
e néhány  testvér  új  beszédmodora  s a fiatal  lánykák  öröme. 
Nem  történhetik  az  emberek  közt  egyesülés  a nélkül,  hogy 
különféle  új  találmányok  ne  jöjjenek  létre.  Nézzük  a gyerme- 
ket, midőn  egyedül  van;  énekel,  és  pedig  nem  oly  éneket 
melyet  tanult,  hanem  melyet  önmaga  készít. 

A lelkesedés  azo7i  fokban  no,  a mint  növekszik  a testvérié - 
sedés  érzete . 

A kézművesek  nem  vártak  zeneszerzőre,  aki  kidolgozza 
azt,  a mit  énekelni  szerettek.  Nekik  elég  volt,  ha  együt 
lehettek  és  énekeltek.  Tudjuk,  ezen  időben  a zsoltárokat 
azon  dallam  szerint  énekelték,  mely  épen  népszerű  volt.  De 
eszükbe  sem  jutott  ezen  énekeket  összegyűjteni,  hogy  nekünk 
hátrahagyják.  Ezen  énekeknek,  melyektől  egy  századon  keresz- 
tül visszhangzott  a lég,  nyoma  sem  maradt. 

Palissy  műveiben  igen  becses  adatokat  találunk  az  azon 
időben  uralgó  vallási  egyetértésről.  ((Luther  és  Calvin  értet- 
ték, hogy  a zene  a valódi  eszköz  tanaik  terjesztésére,  és  mit- 
sem  hanyagoltak  el  az  énekléstannak  ajánlásában.  E perez  óta 
a protestantismus  terjedése  ugyanaz  volt  a zene  terjedésével)). 

Luther,  ki  oly  meleg  szívvel  birt,  a zenét  szenvedélyesen 
szerette.  Esténként,  ha  gyermekei  vagy  barátai  körében  ült, 
együtt  énekelte  velük  a németben  Seufel  és  a francziában 
Josquim  szép  dalait. 

Lithurgiájában  a latin  énekeket  a nép  nyelvére  tette  át, 
hogy  a nép  megértse  és  énekelhesse  azokat,  másokat  ismét 
maga  szerzett,  s a nép  oly  előszeretettel  volt  irántuk,  hogy 
már  1580.  előtt  Németországnak  számos  tájszólásában  min- 
denütt ismeretes  volt.  Feltalálhatok  ezek  a dalmát  nyelvben, 
a cseh-  és  lengyelben. 

Calvinnak  Genfben  nagy  gondja  volt  rá,  hogy  a zsoltá- 
rok zenére  tétessenek.  És  e czélra  a kereszténység  közt  az  azon 
időbeli  legjobb  zenészeket  alkalmazd.  E zenére  tett  zsoltárok 
közül  kis  gyűjteményekben  tízezer  példány  küldetett  szét  min- 
denfelé. Kezdetben  mindenki  magánál  hordta,  mindenki  éneklé 
azokat,  még  a katholikusok  is. 

1558-ban  egy  szép  nyári  estén  a Pré  aux  Clercs-en  a párisi 
egyetem  polgárai  a zsoltárokat  gyönyörű  szép  dallamokkal 
éneklék.  Másnap  ezen  kar  többször  a király  és  számos  franczia 
nemes  háza  előtt  fel  és  alá  járt  a zsoltárokat  énekelve.  Ezen 
dalárdák  roppant  tömeg  csatlakozása  mellett  még  néhány 
napon  át  ismételték  ezt  a nélkül,  hogy  valami  egyenetlenség 
történt  volna.  1.  Ferencz  is  éneklé  Marót  zsoltárait  s halálos 
ágyán  néhány  lapot  olvastatott  belőlük.  Az  ő parancsára  az  első 
harmincz  zsoltárt  átadta  Marót  V.  Károlynak,  ki  Marotot  igen 
kérte,  hogy  a többit  is  tegye  zenére.  A mint  ezt  a két  feje- 
delem zenetanítói  látták,  egy  zeneszerző  által  a zsoltárokat 
zenére  tétették,  s a két  fejedelem  énekelte  is  azokat  mindig. 
A tizenhatodik  század  nagy  zeneszerzői  Gondmel  és  Orlando 
de  Lassus,  zsoltáraikat  az  általános  reform  mozgalmai  után 

szerzek ; Gondmel  mikor  kiadta  híres  zsoltárait,  protestánssá  lett. 
Orlando  de  Lassus  közvetlenül  a véres  Szt.-Bertalan  éj 
után  tette  közzé  zsoltárait,  de  katholikus  maradt. 

Az  e korszakbeli  nép  izgatottsága  könnyen  megfejthető. 
A 1 6-ik  században  már  nem  úgy  énekeltek  a templomokban, 
mint  a középkorban.  A hívők  már  nem  foglalkoztak  az  istenitisz- 
telet oly  lelkiismeretes  végzésével.  A község  számadásaiból  kitűnik, 
hogy  zsoldos  dalnokokat  tartottak,  a mi  azelőtt  ismeretlen  volt. 

Az  újabb  zene  kezdetben  a székesegyházakba,  tanodái 
templomokba  és  fejedelmi  kápolnákba  jutott  be  először. 

Egész  miséket  énekeltek  a templomokban  valamely  erkölcs- 
telen dal  zenéjére,  melyet  az  isteni  szolgálat  bármely  részére 
is  külömbség  nélkül  alkalmaztak.  Úgy  hogy  a Sanctus  vág)’ 
Benedictusnál  gyakran  « Csókolj  meg  ...»  és  más  ily  kezdetű 
énekek  dallamait  lehetett  hallani. 

L Hogy  mennyire  ment  ez,  erről  Salvator  Rosa  ekként  nyilat- 
kozik: ccAz  erkölcstelen  zene  az  egyedüli,  mely  a mai  világ- 
ban tiszteletben  áll.  Mindent  fölemészt  a mai  világnak  gyomra, 
s a fejedelmek  a polgárokkal  nem  törődve,  nem  késlekednek 
ajándékokkal  halmozni  el  e zenész-baglyokat, kiknek  a templomok 
szolgáltak  fészkűi.  Az  Istentől  elfordult  templomok  a színházakkal 
osztoznak,  az  illetlenségeken.  A zsoltárok  ezen  istentelenek  ajkain 
káromlássá  változának.  A lég  annyira  megtelék  az  ordítástól, 
hogy  az  isten  háza  Noé  bárkájához  hasonlíta,  s rövid  időn  az 
isteni  szolgálathoz  tartozó  imák  is  majd  a bohócz  dalok  modo- 
rában szerkesztetnek.  E zene  elfoglalá  a karokat,  s az  egyházi 
zene  alkalmazásának  Francziaország,  Belgium,  Olaszország  és 
Németországban  véget  vetett.  Hogy  a hosszú  isteniszolgálat 
alatt  a hívők  lelkei  foglalkozzanak,  az  ccolvasók»  használatát 
fedezték  fel  a 17.  században,  különféle  könyveket  szerkesztet- 

tek,  melyeknek  czéljuk  volt  a népet  arra  szoktatni,  hogy  a 
csendes  ájtatosság  alatt  ezen  könyvekben  keressen  kárpótlást, 
mert  különben  az  énekben  szokott  részt  venni.  Csupán  az 
orgona  kisérte  az  egyházi  énekek  egy  részét,  melyet  a hívők 
karban  énekeltek. 

Egy  nevezetes  történeti  körülmény  is  nagy  befolyással 
volt  az  isteniszolgálat  alatti  ének  eltörlésére. 

I.  Ferencz,  ki  igen  szerette  a bass  hangokat,  kápolnájá- 
ban csupa  mély  hangú  picardiai  lakosokat  alkalmazott ; a király- 
nak ezen  szeszélyét  mindenütt  utánozták,  a templomokba  csupa 
mély  hangokat  kerestek,  azokat  igen  jól  fizették  s ez  véget 
vetett  az  egyházi  éneknek. 

Ez  azon  időben  történt,  midőn  egy  auxerrei  zenész  a 
serpent  nevű  hangszert  találta  fel. 

De  ezenkívül  még  maga  a papság  működött  a lithuragi 
romlásán,  mert  a papok  is  felhagytak  az  énekekben  való  közre- 
működéssel. 

Miután  a nép  a templomokban  nem  énekelhetett,  énekelt 
a templomokon  kívül.  Ezen  időből  erednek  azon  dalok,  melyek 
Olaszországban,  Francziaországban,  Belgiumban  és  Németország- 
ban oly  nagy  tetszésben  részesültek.  A reform  ezen  daloknak 
is  magasztos  jellemet  kölcsönzött. 

Ezen  dallamok,  melyekről  Palissy  szól,  a papok  és  püs- 
pökök által  szerzett,  többnyire  rögtönzött  költemények,  vala- 
mely régi  tárgy  fölött,  s melyeket  a gyülekezetekben  soha 
sem  olvastak,  hanem  mindig  énekeltek. 

Damasi  szent  János  azt  mondja  egyik  szónoklatában,  hogy 
midőn  az  apostolok  a szent  szűz  sírjánál  összegyűltek,  sőt  az 
égbe  szállni  látták,  azon  perczben  különféle  énekeket  hancroz- 
tattak  — prout  quisquc  protcrat  — kiki  képessége  szerint. 

így  jöttek  létre  az  eredeti  egyház  egyszerű  énekei  álta- 
lános lelkestiltségből  s igy  képezték  a Gergely-féle  éneket. 
Később  már  nem  csupán  dallamok  voltak  ezek,  hanem  zeng- 
zetes  énekek,  melyeket  Bach  Sebestyén  és  Hándel  oly  mes- 
terileg  ápoltak. 

II.  Henrik  lábbadozása  közben  a zsoltárokat  hárfa,  hegedű 
és  fuvola  kísérete  mellett  énekeltette  — énekesei  által.  — 
Vadászat  közben  a 42-ik  zsoltárt  éneklé,  melyben  a tovaszá- 
guldó  szarvas  elérése  van  utánozva.  Ezen  vershez  maga  szerzé 
a zenét. 

IX.  Károly  uralkodása  alatt  a Sorbonne  kinyilatkoztatá, 
hogy  a zsoltárok  éneklése  nem  ellenkezik  a katholikus  hittel. 
A zene  diadalmaskodott  a szenvedélyek  és  egyenetlenség  fölött. 


VIII. 


A VÉRTANÚ. 


közben  ismét  kiütött  a polgári  háború.  IX.  Károly  után, 
ki  a pártok  szenvedélyeinek,  anyja  dics  vágyának  és  kü- 
lönösen saját  gyengeségének  áldozata  lett.  III.  Henrik  követ- 
kezett. 

Ez  ép  oly  gyűlöletes  volt  a protestánsok  előtt,  kik  bitók 
ellenségét  látták  benne,  mint  a katholikusok  előtt,  kiknek  ér- 
dekeit áldozta  fel,  mert  naponként  közelebb  hozta  a vallást  és 
az  országot  azon  örvényhez,  melyben  elveszendők  voltak  mind 
a ketten. 

A Ligue  csodaszerű  gyorsasággal  terjedt  az  országban. 
A középosztály  és  a nép  örömmel  sorakozott  zászlói  alá,  igy 
remélve  megvédhetni  a hitet,  melyet  az  Angliával  és  a német 
herczegekkel  szövetkezett  Hugonották  fenyegettek. 

Szerencsétlenségre  ők  meg  más  verembe  buktak,  mert 
Spanyolországot  meg  a Guise  főnökök  hívták  szövetségül. 

A lotharingi  háznak  titkos  czélja  pedig  nem  volt  egyéb, 
mint  III.  Henriket  megfosztani  a trónjától,  hogy  magának 
szerezze  meg  a királyi  hatalmat. 

A mi  II.  Fülöpöt,  Francziaországnak  e gyűlölettel jes 
vetélytársát  illeti,  ő a polgári  belvillongásokra  számított,  hogy 
az  országotl  ealázza.  Ez  alatt  a király,  teljesen  átengedvén  magát  a 
Guiseknek,  körül  volt  véve  kedvenczei  által,  rájok  pazarolta  a 
méltóságokat  és  a kincseket,  bedugván  füleit  a nép  panaszai  elől. 

A közelégületlenség  úgy  moraj  lőtt  a trón  körül,  mint  egy 
fenyegető  tenger,  a királyi  seregek  veressége  Contrusnál  s a 
hugonották  haladása  kétségbe  ejtette  a kedélyeket  és  Guise 
herczeg  kérésére  Párisban  1588-ban  fékét  ereszték  a viharnak. 

Lelkesült  tapsokkal  fogadtatván  a liga  főnöke,  hatalma- 
sabb volt  e pillanatban  mint  a király  maga.  Az  ő háza,  me- 
lyet sok  fegyveres  ember  őrizett,  az  igazi  Louvre  volt,  az  a 
központ,  honnan  a felség  parancsai  kiindultak,  melyeknek  a 
nép  engedelmeskedett.  A remegő  III.  Henrik  a svájcziakat 
hívta  segélyül. 

Május  1 2 -kének  szép  reggelén  harczi  zene  hallatszott  Páris 
előtt.  A svájcziak  bevonultak.  A nép  így  kiáltott : « Azért  jön- 
nek, hogy  megfojtsák  főnökeinket)). 

Mindenfelé  fegyvert  fognak,  torlaszokat  emelnek,  az  el- 
sőket, melyeket  Páris  földje  látott. 

Mint  végzetes  alkalmakkor  mindig,  baljóslatú  alakok  tűn- 
nek fel,  nem  tudni  honnan,  a rendetlenség  és  erőszak  pillana- 
tában saját  gyűlöletüket  teszik  a közügy  helyére. 

Egy  torlasznál,  mely  közel  van  Palissy  házához,  Matthieu 
Delaunay  volt  az  őr,  egy  elv  nélküli  ember,  ki  majd  a re- 
formátusok, majd  a katholikusok  táborában  szolgált,  és  a kinek 
sikerült  múltjának  foltjait  fanatikus  magatartása  által  elfeled- 
tetni. Bemard  mester  mély  megvetést  érezett  iránta  és  ezt 
nem  is  rejtette  előtte.  Delaunay  ezért  feltette  magában,  hogy 
elfogja  veszteni  a mestert. 

Méreggel  telt  beszédei  Palissy  ellen  izgaták  a népet. 
Hiába  igyekszik  a liga  nehány  tagja  az  aggastyánt  megvédeni; 
a lázitók  megölték  volna  a mestert,  ha  három  Guisepárti  tiszt 
nem  vetődik  véletlenül  arra,  s nem  kérdezősködik  a zaj  oka 
felől.  Ezeknek  köszönhető,  hogy  a mestert  fenyegető  veszély 
elmúlik.  De  ellenségei  elégtétel  után  áhítoznak  s a Bastille 
börtöneibe  vetették. 

E tény  után  Delaunay  visszatér  bandájával,  hogy  a 
Louvret  rohanja  meg.  Katalin  azt  tanácsolja  a királynak,  hogy 
üljön  lóra  és  menjen  a liga  tagjainak  eléje ; ő maga  bámu- 
latos bátorsággal  a torlaszon  keresztül  viteti  magát  a Guise 
herczeg  lakásához.  De  nem  csepegtethet  fia  leikébe  férfias 
elhatározást.  Henrik,  ijedtében,  szobájába  rejtőzik  és  este  a 
kerteken  keresztül  menekül,  megsem  áll  Rambouilletig  s innen 
Chartresbe  fut. 

A felkelés  lecsillapultával  visszatér  Párisba,  szégyenkezve 
gyöngesége  miatt,  haraggal  eltelve  önmaga  és  mások  ellen. 

Palissy  egy  gonoszlelkű  porkoláb  rossz  bánásmódját  szen- 
vedé  börtönében.  Könnyű  lett  volna  őt  kiszabadítani,  mert  a 
Guisek  magok  is  kívánták  szabadon  bocsáttatását,  de  Henrik 
nem  merte  pártfogása  alá  venni  azt,  kit  a nép  szenvedélye 
elitéit.  Nyugodtabb  pillanatot  várt,  hogy  szabadon  bocsássa. 
De  a börtön  gyorsín  megöl  egy  nyolczvan  éves  aggot;  Palissy 
í 590-ben  a szükség,  nyomor  és  rossz  bánásmód  miatt  meghalt 
a Bastille-ben. 

D’Aubignée  igy  jegyzé  fel,  hogy  111.  Henrik  mit  beszélt 
Palissyhoz  — a Bastille-ben. 

((Jó  ember!  Te  45  éve  vagy  az  anyakirálynő  s az  én 
szolgálatomban.  Mi  megengedtük,  hogy  a mészárlás  és  vér- 
fürdő alatt  is  megtartsd  vallásodat.  De  most  a nép  és  a Gui- 

sek  által  annyira  szoríttatunk,  hogy  téged  s e két  nőt  is  bör- 
tönre kellett  vettetnünk,  s te  holnap  velünk  együtt  máglyán 
fogsz  meghalni,  ha  csak  meg  nem  térsz.)) 

«Sire  — felelt  Bemard  — Maulaurier  gróf  tegnap  Felsé- 
gedtől ide  küldetett,  hogy  e két  nővérnek  szabadságot  ígérjen, 
ha  önnek  feláldozzák  ártatlanságukat,  — ők  azt  felelték,  hogy 
épen  úgy  képesek  becsületük,  mint  vallásuk  vértanúiként  meg- 
halni. — Ön  többször  mondá  nekem,  hogy  sajnál,  pedig  én 
jobban  sajnálom  önt,  ki  azt  mondá  cckényszerítteteim).  Ez  nem 
királyi  szó  ! E lánykák  és  én,  kiknek  a mennyben  részünk  van, 
meg  fogjuk  Felségedet  tanítani  arra,  hogy  mit  beszéljen  egy  király  ; 
mert  sem  a Guisek,  sem  a nép,  sem  a király  nem  kényszeríthet 
engem,  egyszerű  művészt  arra,  hogy  képek  előtt  térdet  hajtsak; 
meof  tudok  halni!)) 

A két  nőt,  Jaques  Foucauld  parlamenti  ügyész  lányait,  más- 
nap elégették  a máglyán. 

Valóban,  mely  életpálya  bírja  felmutatni  mind  ama  tehet- 
ségeket, melyeket  Palissyében  tapasztalunk?  Van  olyan,  a ki 
kitartás  tekintetében  versenyez  vele,  de  nélkülözi  ritka  műösz- 
tönét és  ízlését.  Más  a ki  tudás  tekintetében  eléri,  nem  bírja 
a kérlelhetetlen  akaraterőt,  mely  minden  akadály  daczára 
diadalmaskodik.  Ismét  más,  talán  ép  oly  hasznos  találmányok- 
kal gazdagítja  a világot,  de  nem  hagyja  maga  után  a tiszta 
élet  tanulságát  s a vértanuság  nemes  példáját. 

El  kell  ismernünk,  hogy  Palissyban  nem  csupán  a mun- 
kást, a bölcsészt  és  a feltalálót  szabad  látnunk,  van  benne 
valami  a mi  mindennél  becsesebb : egy  tökéletes  ember,  egy 
nagy  jellem,  mely  az  emberek  és  a körülmények  elleni  szün- 
telen harczokban  tisztult  és  aczélosodott ; van  benne  ezen  kívül 
egy  igaz  hivő,  őszinte,  buzgó,  megadó  és  következetes  hive  az 

elveknek,  ki  képtelen  azt  vallani,  a mit  rossznak  hisz  s ki 
megbánás  nélkül  kész  hitét,  élete  feláldozásával  is  megpecsételni. 

Azt  jelenti-e  azonban  ez,  hogy  nem  lehet  benne  semmit 
kifogásolni  ? Bizonyára  nem.  — Bámulatunk  nem  ragadtat 
annyira  e nemes  élettel  szemben,  hogy  elfogultak  legyünk  és 
nem  vakíthat  el  annyira,  hogy  ne  lássuk  fogyatkozásait,  me- 
lyeket azonban  csak  a legszigorúbb  szemek  vehetnek  észre. 

Kérdezhetjük  például,  hogy  nem  volt-e  vakmerő  könnyel- 
műség a családapa  részéről,  elhanyagolni  nejét,  hat  gyerme- 
kével, oly  kutatások  miatt,  melyek  talán  nem  vezettek  volna 
kielégítő  eredményhez.  Az  elmélet  és  a gyakorlat  személyesített 
alakjai  közötti  párbeszédekben  nem  fogta-e  a szerző  túlságo- 
san pártját  az  elsőnek,  gyöngítve  vetélytársának  érveit,  hogy 
könnyebbé  tegye  ezek  czáfolatát  ? 

Helyesen  védte-e  mindig  a tudományos  igazságot  s nem 
esett-e  ellenkezőleg  egyes  tévedésekbe,  melyekre  rájöttek  ké- 
sőbb, midőn  a természettani  tudományok  előbbre  haladtak  ? 
Mindig  elérte-e  e nagy  lélek  saját  mértékét  s a czél,  mely  után 
vadászott,  nem  volt-e  olykor  méltatlan  a tiszta  értékű  erkölcsi 
erőhöz  ? Nem  kell-e  sajnálnunk  azt  is,  hogy  Palissy,  lángelmé- 
jéhez nem  igen  illő  indokoknál  fogva,  jónak  látta  egy  ideig  a 
zománczokra  vonatkozó  felfedezéseket  eltitkolni  ? 

E kifogásokat  bizonynyal  megtoldhatnók  még  egy  néhány- 
nyal,  mert  hisz  az  embernek  soha  sincs  része  a teljes 
tökélyben. 

De  véleményünk  szerint  kevés  ember  mutatja  ily  nemes 
életnek  példáját;  ezért  a foltokat,  melyek  dicsőségének  fényé- 
ben találunk,  rajzhibákhoz  lehetne  hasonlítani,  a milyenek  egy 
Raphael-képben  is  előfordulnak ; ha  észreveszszük,  ez  azért 
történik,  mert  a többi  annyira  tökéletes.  Egyéb  iránt  e hibák 

nagy  része  is  eltűnik,  ha  tekintetbe  veszszük  a kort,  melyben  Pa- 
lissy  élt,  s a történetet,  melyek  kortársai  szellemét  ecseteli. 

A mi  stíljét  illeti,  csekély  számú  idézeteinkből  észrevehető, 
hogy  változatos,  élénk,  erőteljes. 

Egy  nagy  iró,  ki  hasonló  kérdésekben  igen  competens, 
Lamartine,  azt  mondja,  hogy  nem  ismer  az  övénél  bibliasze- 
rubb  és  egyszersmind  modernebb  stilt. 

«Ha  olvastuk,  úgymond,  e lapokat,  az  emberi  bölcseség, 
az  isteni  hit,  a kitűnő  lángelme,  az  egyszerűségnek  az  erővel 
egyesült  és  színezett  stílben  nyilatkozó  e kincseit,  lehetetlen  az 
agyag  e szegény  munkását  a franczia  irodalom  legkitűnőbb 
irói  mellé  nem  sorolni.  Montaigne  nem  múlja  felül  szabadság 
tekintetében,  Rousseau  zamatosság,  Lafontaine  báj,  Bossuet 
lyrai  erő  tekintetében.  Epén  úgy  mint  azok\  ábrándozik , emel- 
kedik, sir , fest  és  dalold 

Mivel  toldhatnók  meg  e dicséreteket?  Leteszszük  a tol- 
lat azon  nyugodt  tudatban,  hogy  nem  műveltünk  felesleges 
dolgot,  midőn  ily  férfiút  mutattunk  be  a magyar  közönségnek. 
Kötelességet  teljesítettünk. 

